text:
ယွၼ်ႉလူၺ်ႈ ငဝ်းလၢႆးပိုၼ်ႉတီႈ လႄႈ လွင်ႈလႆႈယူႇတႂ်ႈႁႅင်းမိပ်ႇ လူင်ပွင်ၸိုင်ႈ တင်း တပ်ႉမတေႃႇမၢၼ်ႈသေ ပဵၼ်မႃးငဝ်းလၢႆး တႃႇႁႂ်ႈၸုမ်းယိပ်းၵွင်ႈၵၢင်ႇ ၸၢဝ်းၶိူဝ်း ပွတ်းႁွင်ႇ ႁူမ်ႈပဵၼ်ၸုမ်းလဵဝ်ၵၼ်လႄႈ ၸင်ႇလႆႈယွၼ်းထွၼ်တူဝ်ဢွၵ်ႇ ၼႂ်းလုၵ်ႈၸုမ်း UNFC ၼႆ ၽူႈၼမ်း KIO/KIA သပ်းလႅင်းလၢတ်ႈ ၼင်ႇၼႆ။
ၵႅမ်ႁူဝ်ပဝ်ႈ KIO/KIA ၸွမ်သိုၵ်းလူင် ဢိၼ်ႇပၢၼ်ႇလႃႉ ဢၼ်ဢဝ်ပုၼ်ၽွၼ်း ပဵၼ်ႁူဝ်ပဝ်ႈ ၶွင်ႇသီႇၾႅတ်ႇတရႄႇ ၸၢဝ်းၶိူဝ်းၽွမ်ႉႁူမ်ႈ (UNFC) ဝႆႉယူႇယၢမ်းလဵဝ် လႄႈ ဢၼ်ပဵၼ်ၽူႈၼင်ႈၸိုင်ႈ ၼႂ်းပၢင်ၵုမ်လူင် ပွၵ်ႈၵမ်း-2 UNFC တီႈၵဵင်းမႆႇ မိူင်းထႆး လႆႈသပ်းလႅင်း လၢတ်ႈၵႂႃႇမိူဝ်ႈပိုတ်ႇပၢင်ၵႅဝ်ႈ ပၢင်ၵုမ်လူင် ၼႂ်းဝၼ်းထီႉ 20 June 2017 မိူဝ်ႈဝႃး ၼၼ်ႉဝႃႈ-
“တီႈဢၼ်လႆႈထွၼ်တူဝ်ဢွၵ်ႇ ၸိူင်ႉၼႆၼႆႉၵေႃႈ ၵူၼ်းမိူင်းၶၢင် လႄႈ ၽူႈၶဝ်ႈၸုမ်း KIO ၵေႃႈ ပဵၼ်ၸႂ်ဢမ်ႇလီတေႉတေႉ၊ တီႈတႄႉ ႁဝ်းၶႃႈၼႆႉ ပဵၼ်ၸုမ်း ၶဝ်ႈပႃးႁဵတ်းၵၢၼ် UNFC တဵမ်ၶၢဝ်းယၢမ်း၊ ၵဝ်ၶႃႈၵေႃႈ ပဵၼ်ၸႂ်ဢမ်ႇလီၸွမ်း မိူၼ်ၵၼ်၊ ၵူၺ်းၵႃႈဝႃႈ ယွၼ်ႉလူၺ်ႈ ငဝ်းလၢႆးပိုၼ်ႉတီႈလႄႈ ၸဵမ်လွင်ႈၵၢၼ်ယူႇတႂ်ႈ ႁႅင်းမိပ်ႇ လူင်ပွင်ၸိုင်ႈ တင်း တပ်ႉမတေႃႇမၢၼ်ႈ လႆႈထႅၵ်ႇယႃႉ တႃႇႁႂ်ႈၸုမ်းယိပ်းၵွင်ႈၵၢင်ႇ ပွတ်းႁွင်ႇ ႁူမ်ႈၵၼ် ပဵၼ်ၵႂႃႇၸုမ်းလဵဝ်ၼၼ်ႉယဝ်ႉ၊ ယွၼ်ႉပိူဝ်ႈၼၼ်လႄႈ KIO ၸင်ႇလႆႈယွၼ်းထွၼ်တူဝ်ဢွၵ်ႇ ၼႂ်းလုၵ်ႈၸုမ်း UNFC ယဝ်ႉ” ၼႆ။
လွင်ႈဝႃႈ ယူႇတီႈပၢင်ၵုမ်လူင် UNFC ၼႆႉသေ ၸွင်ႇတေတႅပ်းတတ်း ထွၼ်/ဢမ်ႇထွၼ် ၸုမ်းလွတ်ႈလႅဝ်းသဝ်းၶေႃၶၢင် (KIO/KIA) ဢွၵ်ႇၼႂ်းလုၵ်ႈၸုမ်း UNFC ၼႆၼၼ်ႉတႄႉ ပႆႇပႃႈၸၢင်ႈလၢတ်ႈလႆႈ တိုၵ်ႉငူင်ႉငီႉၵၼ်ဝႆႉယူႇ ၼႆသေတႃႉ ၵူၺ်းၵႃႈ တႃႇၸုမ်းသိုၵ်းပလွင်ႈ (TNLA) လႄႈ ၸုမ်းသိုၵ်းၵူဝ်းၵၢင်ႉ (MNDAA) ဢၼ်ယွၼ်းထွၼ်တူဝ်ဢွၵ်ႇ မိူဝ်ႈပီႊ-2015 ၼႂ်းလိူၼ်-May ယွၼ်ႉလူၺ်ႈ ၸုမ်းလူင်ပွင်ၸိုင်ႈ ဢမ်ႇယိုၼ်ႈမိုဝ်းႁွင်ႉၶဝ်ႈပႃး ၼႂ်းၶၵ်ႉၵၢၼ်ငမ်းယဵၼ် NCA ၼၼ်ႉတႄႉ ၵႅမ်ႁူဝ်ပဝ်ႈ UNFC ၼၢႆႇႁူင်သႃ ဝႃႈယွၼ်ႉလူၺ်ႈ ၶေႃႈၸုၵ်းမၢၼ်ႈၶဝ်လႄႈ လွင်ႈတူင်ႉၼိုင်ၶဝ်သေ ငဝ်းလၢႆးတႃႇ ၶဝ်သွင်ၸုမ်း တေသိုပ်ႇၶဝ်ႈပႃးၼၼ်ႉတႄႉ မီးဢႄႇႁႅင်း၊ တေတႅပ်းတတ်း ၼႂ်းပၢင်ၵုမ်လူင်ၼႆႉ ၵမ်းသိုဝ်ႈယဝ်ႉ ဝႃႈၼႆ။
ၼွၵ်ႈသေၼၼ်ႉ ဢၼ်ပဵၼ်မုၵ်ႉၸုမ်းၸိူဝ်ႉၸၢတ်ႈဝ (WNO) ၼၼ်ႉၵေႃႈ ယွၼ်ႉလူၺ်ႈၸုမ်းၶဝ် တေမွတ်ႇယႃႉပႅတ်ႈမုၵ်ႉၸုမ်းသေ တေၶိုၼ်းၶဝ်ႈၵႂႃႇႁူမ်ႈႁွမ်း ယူႇၸွမ်း ပႃႇတီႇမိူင်းဝၽွမ်ႉႁူမ်ႈ (UWSP) ဢၼ်ပဵၼ်ၸုမ်းယႂ်ႇ တီႈပၢင်သၢင်း ဝႃႈၼႆလႄႈ တႃႇတေထွၼ်ၶဝ်ဢွၵ်ႇ ၼႂ်းလုၵ်ႈၸုမ်း UNFC ၼၼ်ႉတႄႉ ယိုၼ်ႈယၼ်လႆႈယူႇ ဝႃႈၼႆ။
ပၢင်ၵုမ်လူင် ပွၵ်ႈၵမ်း-2 UNFC ၼႆႉ တႄႇၸတ်းၼႂ်းဝၼ်းထီႉ 20 June 2017 တေဢုပ်ႇဢူဝ်းငူပ်ႉငီႉၵၼ် တေႃႇထိုင် ဝၼ်းထီႉ-26 ၊ ၼႂ်းဝၼ်းထီႉ 27-29 June သမ်ႉ တေၽိတ်ႈမွၵ်ႇႁွင်ႉပႃး ၸုမ်းယိပ်းၵွင်ႈၵၢင်ႇၸၢဝ်းၶိူဝ်း (ၼွၵ်ႈၸုမ်း UNFC) လႄႈ ပႃႇတီႇၵၢၼ်မိူင်း ၸၢဝ်းၶိူဝ်းၶဝ် ၶဝ်ႈႁူမ်ႈဢုပ်ႇဢူဝ်းၸွမ်း ၼႆယဝ်ႉ။


c: text/html

text:
September 3, 2019 By – sspp info ၼႂ်းဝၼ်းထီႉ-3.9.2019 ၼႆႉ တပ်ႉငဝ်ႈသိုၵ်း(999)လႄႈၽၢႆႇဢုပ်ႉပိူင်ႇၼႂ်းၸေႈဝဵင်း လႆႈႁူမ်ႈႁွမ်းၵၼ်သေ ဢွၼ်ႁူဝ်ႁႅင်းၵူၼ်း(47)ၵေႃႉ လူင်းၵူတ်ႇထတ်းၵူၼ်းသူႇသမ်းၵိၼ်ၶၢႆယႃႈမဝ်းၵမ် ၼႂ်းၼႃႈတီႈၸေႈဝဵင်း မၢႆ(9/10)တူင်ႇဝဵင်းသီႇပေႃႉ ၵႂႃႇယူႇ။ ၼႂ်းၵၢၼ်ၵူတ်ႇထတ်းၽဵဝ်ႈမူၺ်ႇယႃႈမဝ်းၵမ်ပွၵ်ႈၼႆႉ တီႉၺွပ်းလႆႈ ၽူႈၸၢႆးၸိူဝ်းၵိၼ်ယႃႈ(15)ၵေႃႉ ဢႃႇယူႉ (19)ၶူပ်ႇ တေႃႇ ဢႃႇယူႇ(66)ၶူပ်ႇသေ ၵမ်ႉပႃႈၼမ်ပဵၼ်ၵူၼ်းဝၢၼ်ႈၼွင်ႁဵၼ်လႄႈ ဝၢၼ်ႈလူင်တွင်း၊
ၶၢဝ်ႇပွႆးတိုၵ်း ၵဵဝ်ႇလူၺ်ႈလွင်ႈၽဵဝ်ႈမူၺ်ႉယႃႈမဝ်းၵမ်
August 6,2019 By – SSPP/ SSA ဢိင်ၼိူဝ်ေၶႃႈတႅပ်းတတ်းငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA)မီးႄလႈ ၸွမ်းၼင်ႇေၶႃႈယိူင်းဢၢၼ်း ၵၢၼ်ၽဵဝ်ႈမူၺ်ႉယႃႈမဝ်းၵမ် ၽၢႆႇတပ်ႉ၊Continue reading »
သၢႆသိုၵ်းတူင်ႉၼိုင်တပ်ႉသိုၵ်းမၢၼ်ႈႄလႈ သၢႆသိုၵ်းၵူတ်ႇထတ်းၽဵဝ်ႈမူၺ်ႉယႃႈမဝ်းၵမ် ပႃႇတီႇမႂ်ႇသုင်ၸုိင်ႈတႆး၊ တပ်ႉသိုၵ်းၸိုင်ႈတႆး လႆႈပဵၼ်ပၢင်တိုၵ်းၵၼ် ၼႂ်းေၸႈဝဵင်းတၢင်ႉယၢၼ်း
ၽူႈၸတ်းၵၢၼ်ၸေႈဝဵင်းမၢႆ(10) ႁဵတ်းပၢင်ၵုမ်ၵူၼ်မိူင်းဢိူင်ႇမႄႈႁၢၼ်ႇ
တေၺွပ်းၽူႈဢွၼ်ႁူဝ်AA (4)ၵေႃႉ ဢမ်ႇၺွပ်းဢၼ်ဝႃႈၼၼ်ႉ လူဝ်ႇထၢမ်လူင်ပွင်ၸိုင်ႈၵူၺ်း
မိူဝ်ႈငဝ်းလၢႆးလီပဵၼ်ၶူဝ်ႉ ပေႃးငဝ်းလၢႆးသုၵ်ႉတႃႇပဵၼ်ႁူဝ်ႉ
SSPP/SSA 2019 July(7) တပ်ႉႁူမ်ႇလူမ်ႈ ၸေႈဝဵင်းမၢႆ(17) ၸေႈတွၼ်ႈမၢႆ(8)SSPP/SSA ႁဵတ်းၵၢၼ်ၸွႆႈလွမ်ႉႁူဝ်ႉၼႃး ပေႃႈမႄႈၵူၼ်းမိူင်း ဝၢၼ်ႈၼႃးပဵင်း ဢိူင်ႇဝၢၼ်ႈသႃႇလူင် ၸေႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ။Continue reading »
ၽၢႆႇတပ်ႉလႄႈၽၢႆႇဢုပ်ႉပိူင်ႇ ႁူမ်ႈၵၼ်ႁဵတ်းၵၢၼ်ၵူတ်ႇထတ်းယႃႈမဝ်းၵမ် ၼႂ်းၸေႈဝဵင်းသီႇပေႃႉ
September 3, 2019 By – sspp info ၼႂ်းဝၼ်းထီႉ-3.9.2019
ၵူၼ်းမိူင်းထူပ်းၽေးၼမ်ႉႁႅင်ႈ ဢမ်ႇၸၢင်ႈသွမ်ႈၼႃး
ၶၢဝ်ႇ-SSPP info August 31, 2019 ၵူၼ်းမိူင်း ဝၢၼ်ႈၵုင်းမူင်ႈ ဢိူင်ႇမိူင်းၶိူဝ်း

robotstxt: allowed

filter: keep


text:
ဝၼ်းတီႈ14/05/2017 ပဵၼ်ဝၼ်းလမ်ႇလွင်ႈပုၼ်ႈတႃႇ ၸၢဝ်းပုတ်ႉထၽႃႇသႃႇႁဝ်းႄတႉႄတႉဝႃႈ ယွၼ်ႉဝႃႈပဵၼ်ဝၼ်းဝိသႃႇၶပူႇၸႃႇ ၼႆႄလႈ ၼႂ်းတိုဝ်ႉတၢင်းဝၼ်းလီမီးမင်ႇၵလႃႇ ယႂ်ႇလူင်ၸိူင်ႉၼႆၼႆႉ ၊ တူၼ်ၶမ်းၸဝ်ႈၶူးလူင် ပူဝ်ႇၽဵတ်ႇသိူဝ်ႇ တွၵ်ႇတိူဝ်ႇၶမ်းမၢႆ ထမ်ႇမသႃႇမိ ၸဝ်ႈၵွၼ်းဝတ်ႉ ဢွၵ်ႉသၽိူတ်ႉပုတ်ႉထဝိႁႃႇရ ဢွၵ်ႉၽွတ်ႇ ၊ လႆႈယေႃးၶိင်း ပုၼ်ႈတႃႇမႃးၶဝ်ႈႁူမ်ႈပၢင်ၵုမ်ႄလႈ ဢၼ်ၸုမ်းလူင်ပွင်ၸိုင်ႈ မိူင်းသီႇရိလင်ႇၵႃႇ လႆႈႁဵတ်းပၢင်ယုၵ်ႉယွင်ႈၵုင်ႇ တူၼ်မျၢတ်ႈၶမ်းၽြႃးပဵၼ်ၸဝ်ႈႁဝ်း ၊ ၼႂ်းဝၼ်း ဝိသႃႇၶပူႇၸႃႇ ဢၼ်ပဵၼ်ဝၼ်း ထွတ်ႈမျၢတ်ႈ ငႆၢးဝၼ်းပုတ်ႉထၸဝ်ႈၵိူတ်ႇ ႁူပ်ႉလႆႈသပ်ႇပၺ်ႇၺုတၺၢၼ်ႇ ႄလႈၶဝ်ႈၸၢမ်ႈမႁႃႇပရိၼိပ်ႉပၢၼ်ႇၼႆယဝ်ႉ ။
လိူဝ်သေၼၼ်ႉယဝ်ႉ ၸဝ်ႈၶူးလူင်တွၵ်ႉတိူဝ်ႇၶမ်းမၢႆ လႆႈမီးတိုဝ်ႉတၢင်းႁူပ်ႉထူပ်းႄလႈ မဵတ်ႉတႃႇပၼ်ၶေႃႈ ဢေႃးဝႃႇတ တိုၵ်းသူၼ်း ပူၵ်းတိုၼ်ႇ ၸိုၼ်ႇတူဝ် တီႈၸုမ်းလုၵ်ႈႁဵၼ်းသင်ႇၶတႆးၸိူဝ်းၵႂႃႇၶိုၼ်ႈႁဵၼ်းႁႃတၢင်း မေႃပၺ်ၺႃႇ တမ်ႈတီႈၸၼ်ႉၸွမ်ပုတ်ႉထသႃႇသၼႃႇ ႄလႈပႃႇလိ ( Buddhist and Pali University ) ၸၼ်ႉၸွမ်ေၵႇလႃႇၼိယႃႉ ဢၼ်မီးယူႇတီႈ မိူင်းလူင်ၵူဝ်ႇလမ်ႇပူဝ်ႇ ၸိုင်ႈမိူင်းသီႇရီလင်ႇၵႃႇ ဢမ်ႇၼၼ် ပီႈၼွင်ႉတႆးႁဝ်းၵမ်ႈၼမ် ႁွင်ႉဝႃႈၵုၼ်သီႇႁူဝ်ႇ ။
ၸဝ်ႈၶူးလူင်တွၵ်ႇတိူဝ်ႇၶမ်းမၢႆ ထမ်ႇမသႃႇမိ လႆႈမဵတ်ႉတႃႇပူင်သွၼ်ပႃး လွၵ်းလၢႆးတူၺ်းလိၵ်ႈ ႁႂ်ႈမေႃဢဝ်တီႈပွင်ႇ ဢမ်ႇၼၼ်ႁွင်ႉဝႃႈသႃရ (လွၼ်ႉၵႅၼ်) ၼႂ်းၽိုၼ်လိၵ်ႈ ၊ ႄလႈ လႆၢးတႅမ်ႈၽိုၼ်လိၵ်ႈ ဝိၶျႃးၵၢၼ် (Academic ) ပူင်သွၼ်ပၼ်ၸုမ်းလုၵ်ႈႁဵၼ်းသင်ႇၶတႆး သင်ႇၶဝႃႉ သင်ႇၶမၢၼ်ႈ သင်ႇၶမွၼ်း ႄလႈသင်ႇၶ ၸဝ်ႈယၢင်းၶဝ်ၵႂႃႇ ၊ ၼႂ်းပၢင်ၽိုၵ်းၽွၼ်ႉပွၵ်ႈၵမ်းၼႆႉ လႆႈဝႃႈပဵၼ်တီးႁူမ်ၸူမ်းသႃႇထု ဢၼုမေႃးတၼႃႇ ၼိူဝ်လုၵ်ႈႁဵၼ်း ၸိူဝ်းဢၼ်လႆႈ မႃး ၶဝ်ႈႁူမ်ႈပၢင်ၽိုၵ်းၽွၼ်ႉ ဢၼ်မီးလွၼ်ႉၵႅၼ် ၼႆႉႄတႉႄတႉဝႃႈဝႃႈယဝ်ႉ။
မူႇၸုမ်းလုၵ်ႈႁဵၼ်းသင်ႇၶတႆးတင်းသဵင်ႈ ၸိူဝ်းဢၼ်ႁွတ်ႈၽႅဝ် တီႈၵုၼ်သီႇႁူဝ်ႇၼႆႉ လႆႈဝႃႈ ၸဝ်ႈၶူးလူင် တွၵ်ႉတိူဝ်ႇၶမ်းမၢႆ ပဵၼ်ၽူႈဢွၼ်ႁူဝ် ပဵၼ်ၽူႄၼပၼ်သဵၼ်ႈတၢင်း ပဵၼ်ၽူႈၸီႉႄၼ မေႃႈဢုမ်ငိုၼ်း ဢုမ်ၶမ်း ပၢႆးပၺ်ႇၺႃႇၼႆၵေႃႇ ပၼ်ၸိူဝ်းသင်ႇၶတႆး ႁဝ်း တၵ်းေတဢမ်ႇမီးၽႂ်ထဵင်လႆႈ ၊ ယွၼ်ႉဝႃႈ ဝၢႆးသေမၼ်း ၸဝ်ႈလႆႈမႃးႁဵၼ်းႁူႉ ႁၼ်သဵၼ်ႈတၢင်းတႃႇပႆယၢင်ႈ ၼိူဝ်သဵၼ်ႈတၢင်း ၵၢၼ်ႁဵၼ်းၼႆႉယဝ်ႉၵေႃႈ လႆႈသိုပ်ႇႁွင်ႉႁႃ ၸူဝ်းဢဝ်သင်ႇၶၸဝ်ႈတႆး ၸဝ်ႈပီႈ ၸဝ်ႈၼွင်ႉ ၵူႈဝဵင်း ၵူႈတီႈ ၸိူဝ်းဢၼ်မီးၼမ်ႉၵတ်ႉလိၵ်ႈလၢႆး ႄလႈ ပုၼ်ႈတႃႇေတလႆႈမီးတိုဝ်ႉတၢင်း တႃႇလႆႈသိုပ်ႇႁဵၼ်းထႅင်ႈၼၼ်ႉ မိူဝ်ႈၽွင်းၼၼ်ႉ တၢမ်တူဝ် ၸဝ်ႈၶူးလူင် ထမ်ႇမသႃႇမိ လႆႈၸွႆႈထႅမ်ပၼ်ၵူႈလွင်ႈလွင်ႈ မိူၼ်ၼင်ႇ ႁႅင်းၸႂ် ၊ ငိုၼ်းတွင်း ၊ ၵႃႈဝီႇၸႃႇ ၊ လၢႆးၵႂႃႇ လၢႆးပႆ ၊ လၢႆးယွၼ်းမႂ်ၶၢမ်ႈမိူင်း ၊ ၸၵႂႃႇၸိူဝ်ၼႆႉယဝ်ႉ ။
ข่าวโดย : သႅင်ၾႃႉ U.K.


text:
တီႈပွႆးသုတ်းထၢႆႉ ပၢင်ၶေႉၶဵင်ႇမၢၵ်ႇၼင်လုမ်ႈၾႃႉ ပီႊ 2018 မိူင်းရတ်ႉသျႃးၼၼ်ႉ ၸုမ်းမိူင်း ၾရၢင်ႇသဵတ်ႈ လဵၼ်ႈလႆႈလီတေႃႇ ၸုမ်းမိူင်း ၶရူဝ်းဢေးသျႃး ဢၼ်ပၼ်ႁႅင်းဢီးၶဝ်ၼၼ်ႉ ပေႉၵႂႃႇ တင်း (4-2) ၵူဝ်းလႄႈ ၸုမ်းမိူင်း ၾရၢင်ႇသဵတ်ႈ ပဵၼ်ထႅၼ်ႈၵမ်းထူၼ်ႈသွင် ၼႂ်းပၢင်ၶေႉၶဵင်ႇမၢၵ်ႇၼင်လုမ်ႈၾႃႉ ၼႆယဝ်ႉ။
မိူဝ်ႈၶၢဝ်းယၢမ်းလဵၼ်ႈ 18 မီႉၼိတ်ႉၼၼ်ႉ မႅၼ်ႇၸူႇၵိၵ်ႉ (မၢႆလင် 17) ၽူႈလဵၼ်ႈတႅဝ်းၼႃႈ ၸုမ်းမိူင်း ၶရူဝ်းဢေးသျႃး ဢၢင်ႈတတ်းႁေႉႁၢမ်ႈၼၼ်ႉ သမ်ႉဢဝ်ၵွၵ်းႁူဝ်တွၵ်းၶဝ်ႈၺႃးၵူဝ်းတူဝ်ၵဝ်ႇၶိုၼ်းလႄႈ ၸုမ်းမိူင်း ၾရၢင်ႇသဵတ်ႈ လႆႈၶူဝ်းတွၼ်ႈၵူဝ်း႞။ ယွၼ်ႉၼႆ မႅၼ်ႇၸူႇၵိၵ်ႉ ၵေႃႈ ပဵၼ်မႃးၽူႈလဵၼ်ႈမၢၵ်ႇၼင် ၵေႃႉႁဵတ်းႁႂ်ႈၶဝ်ႈၶိုၼ်းၵူဝ်းတူဝ်ၵဝ်ႇ ဢွၼ်တၢင်းသုတ်း ၼႂ်းၶၢဝ်းတၢင်းႁိုင်မႃး 68 ပီႊ ဝၢႆးလင် ပၢင်ၶေႉၶဵင်ႇမၢၵ်ႇၼင်လုမ်ႈၾႃႉ ပီႊ 1950 ၼႆယဝ်ႉ။
ၵူၺ်းၵႃႈ ၽိူဝ်ႇထိုင်မႃး မိူဝ်ႈၶၢဝ်းယၢမ်းလဵၼ်ႈ 28 မီႉၼိတ်ႉၼၼ်ႉ ပႃႇရီႇသိၵ်ႉ (မၢႆလင် 4) ၽူႈလဵၼ်ႈပိၵ်ႇသၢႆႉ ပိတ်ႉၶဝ်ႈၶိုၼ်းၵူဝ်း႞သေတႃႉ မိူဝ်ႈ 38 မီႉၼိတ်ႉၼၼ်ႉ ပႃႇရီႇသိၵ်ႉ ဢဝ်မိုဝ်းတိူဝ်ႉၺႃး ၼႂ်းလႅၼ်ႊပႅၼ်ႇၼႃႇတီႇလႄႈ ၽူႈၵုမ်းပၢင် လႆႈၶိုၼ်းၵႂႃႇတူၺ်း မၢႆတမ်းဝီးတီးဢူဝ်း (VAR) သေ မၵ်းမၼ်ႈပဵၼ် မၢၵ်ႇတူတ်ႈၼႃႈၵူဝ်းလႄႈ ၵရဵတ်ႈသမႅၼ်း (မၢႆလင် 7) ၽူႈလဵၼ်ႈတႅဝ်းၼႃႈ ၸုမ်းမိူင်း ၾရၢင်ႇသဵတ်ႈ ပိတ်ႉၶဝ်ႈၵူဝ်းလႆႈလႄႈ ပဵၼ်ၵႂႃႇ (2-1) သေ တွၼ်ႈ႞ယဝ်ႉတူဝ်ႈၵႂႃႇ။
ဝၢႆးၶိုၼ်းတႄႇတွၼ်ႈသွင်ၼၼ်ႉ ပွပ်ႉပႃႇ (မၢႆလင် 6) ၽူႈလဵၼ်ႈတႅဝ်းၵၢင် ပိတ်ႉၶဝ်ႈလႆႈထႅင်ႈၵူဝ်း႞ မိူဝ်ႈ 59 မီႉၼိတ်ႉ၊ မိူဝ်ႈ65 မီႉၼိတ်ႉၼၼ်ႉ ဢႅမ်းပႅပ်ႇပီႇ (မၢႆလင် 10) ၽူႈလဵၼ်ႈတႅဝ်းၼႃႈ ၸုမ်းမိူင်း ၾရၢင်ႇသဵတ်ႈ ပိတ်ႉၶဝ်ႈလႆႈထႅင်ႈၵူဝ်း႞၊ ယွၼ်ႉမၼ်းလႆႈၶဝ်ႈလဵၼ်ႈၼႂ်းပွႆးၼၼ်ႉလႄႈ ပဵၼ်မႃး ၽူႈလဵၼ်ႈမၢၵ်ႇၼင်ဢႃႇယုလဵၵ်ႉလိူဝ်သေပိူၼ်ႈ ၵေႃႉထူၼ်ႈသၢမ် ဢၼ်လႆႈၶဝ်ႈလဵၼ်ႈပွႆးသုတ်းထၢႆႉ ပၢင်ၶေႉၶဵင်ႇမၢၵ်ႇၼင်လုမ်ႈၾႃႉယူႇယဝ်ႉ။
မိူဝ်ႈ 69 မီႉၼိတ်ႉၼၼ်ႉ မႅၼ်ႇၸူႇၵိၵ်ႉ (မၢႆလင် 17) ၶိုၼ်းပိတ်ႉၶဝ်ႈလႆႈၵူဝ်း႞သေတႃႉ ၸုမ်းမိူင်း ၾရၢင်ႇသဵတ်ႈ ပေႉ ၸုမ်းမိူင်း ၶရူဝ်းဢေးသျႃး တင်း (4-2) ၵူဝ်း၊ ယွၼ်ႉၼႆလႄႈ ဝၢႆးသေ ၸုမ်းမိူင်း ၾရၢင်ႇသဵတ်ႈ ပဵၼ်ထႅၼ်ႈ ပွၵ်ႈဢွၼ်တၢင်းသုတ်း တီႈပၢင်ၶေႉၶဵင်ႇမၢၵ်ႇၼင်လုမ်ႈၾႃႉ ပီႊ 1998 ယဝ်ႉသေ ႁိုင်မႃး သၢဝ်းပီႊၼၼ်ႉ လႆႈပဵၼ်ထႅၼ်ႈ ပၢင်ၶေႉၶဵင်ႇမၢၵ်ႇၼင်လုမ်ႈၾႃႉ ပီႊ 2018 ၼႆႉၵႂႃႇ ထႅင်ႈၵမ်း႞၊ တႅတ်ႉၶျႅမ်ႉ ၶူးလၢႆး ၸုမ်းမိူင်း ၾရၢင်ႇသဵတ်ႈၵေႃႈ ပဵၼ်မႃးၵေႃႉထူၼ်ႈသၢမ် ဢၼ်လႆႈၵွၵ်းၶမ်းပၢင်ၶေႉၶဵင်ႇမၢၵ်ႇၼင်လုမ်ႈၾႃႉ ၼႂ်းပၢၼ်ၽူႈလဵၼ်ႈ လႄႈ ပၢၼ်ၶူးလၢႆး ၼႆယဝ်ႉ။
လိူဝ်ၼၼ်ႉ ဝႃႇရၢၼ်း (မၢႆလင် 4) ၽူႈလဵၼ်ႈတႅဝ်းလင် ပဵၼ်မႃးၽူႈလဵၼ်ႈမၢၵ်ႇၼင် မိူင်းၾရၢင်ႇသဵတ်ႈ ၼႂ်းပီႊလဵဝ်ၵွႆး လႆႈၶဝ်ႈလဵၼ်ႈ ပွႆးသုတ်းထၢႆႉ ပၢင်ၶျႅမ်ႇပီႇယၼ်ႇလိၵ်ႉ လႄႈ ပွႆးသုတ်းထၢႆႉ ပၢင်ၶေႉၶဵင်ႇမၢၵ်ႇၼင်လုမ်ႈၾႃႉ ၵေႃႉထူၼ်ႈႁႃႈသေ ပဵၼ်ထႅၼ်ႈတင်းသွင်ပၢင်ၼႆယဝ်ႉ။
ၸုမ်းမိူင်း ၾရၢင်ႇသဵတ်ႈၼႆႉ လႆႈတေႃႇသူႈၶေႉၶဵင်ႇၵၼ်တင်း ၵူႈၶႅင်ႇလၢႆလၢႆၸုမ်း တင်းလွၵ်းလၢႆးလွၵ်းလဵၼ်ႈ ဢၼ်ဢမ်ႇမိူၼ်ၵၼ်၊ ၵူၼ်းပိတ်ႉၶဝ်ႈၵူဝ်းၵေႃႈ မီးလၢႆလၢႆၵေႃႉသေ ၼႄလႆႈၼမ်ႉၵတ်ႉလီငၢမ်းလႄႈ ၸင်ႇတေႃႉဢဝ်ၵွၵ်းၶမ်း ပၢင်ၶေႉၶဵင်ႇမၢၵ်ႇၼင်လုမ်ႈၾႃႉ မိူဝ်းဝဵင်းပႃးရီႇ မိူင်းၾရၢင်ႇသဵတ်ႈၶဝ် ယူႇယဝ်ႉ။


text:
ဝၼ်းထီႉ 8 March 1018 ( ဝၼ်းၼၢင်းယိင်း လုမ်ႈၾႃႉ ) သမႃးၶူမ်းပၢႆးပၺ်ႇၺႃႇလႄႈၾိင်ႈငႄႈတႆး လႆႈၶဝ်ႈႁူမ်ႈၼေၼမ်ႉၸႂ်ၸွမ်း ( ၽိတ်ႈမွၵ်ႇမႃးလူၺ်ႈ မူလၼိထိရၵ်ႉထႆး ) တီႈၽၵ်းတူထႃႈၽႄး ၵဵင်းမႆႇ วันที่ 8 มีนาคม 2561 เป็นวันสตรีสากล สมาคมการศึกษาและวัฒนธรรมไทยใหญ่ ร่วมเดินขบวน เพื่อรณรงค์เกี่ยวกับสิทธิสตรี และเพื่อผลักดัน พรบ.ป้องกันการตั้งครรภ์ในวัยรุ่น Share this…
လိၵ်ႈၽိတ်ႈမွၵ်ႇၶဝ်ႈႁူမ်ႈပၢင်လႅၵ်ႈလၢႆႈတၢင်းႁူႉတၢင်းႁၼ် ပွၵ်ႈၵမ်းၼိုင်ႈ
မၢႆထီႉ 2018/002 ဝၼ်းထီႉ 23-Feb-2018 “สมาคมการศึกษาและวัฒนธรรมไทยใหญ่“ “သမႃးၶူမ်းပၢႆးပၺ်ႇၺႃႇလႄႈၾိင်ႈငႄႈတႆး“ လိၵ်ႈၽိတ်ႈမွၵ်ႇၶဝ်ႈႁူမ်ႈပၢင်လႅၵ်ႈလၢႆႈတၢင်းႁူႉတၢင်းႁၼ် ပွၵ်ႈၵမ်းၼိုင်ႈ ၽိတ်ႈမွၵ်ႈထိုင် ။ ။ ၽူႈမီးတၢင်းႁူႉယႂ်ႇတၢင်းႁၼ်ၵႂၢင်ႈႁဝ်းၶဝ်ၵူႈၸဝ်ႈၵူႈၵေႃႉ ႁႂ်ႈလႆႈၶဝ်ႈႁူမ်ႈလႅၵ်ႈလၢႆႈ တၢင်းႁၼ်ထိုင် ၶေႃႈယိူင်းဢၢၼ်းၼႂ်းပၢင်လႅၵ်ႈလၢႆႈတၢင်းႁူႉတၢင်းႁၼ် ၵူၼ်းၶိူဝ်းတႆးပွၵ်ႈၵမ်းၼိုင်ႈ ၸေဝဵင်းမိူင်းၵွၵ်ႇ ( 1 ) ၼင်ႇႁိုဝ်ၸၼ်ႉပၢႆးပၺ်ႇၺႃႇတႆးႁဝ်း တေပဵၼ်ႁဵင်းဢီးလွင်ႈၶိုၼ်ႈယႂ်ႇတႆးႁဝ်းလႆႈၼႂ်းဢၼႃႇၵၢတ်ႈပၢၼ်သိုပ်ႇပၢၼ် ( 2 ) ၼင်ႇႁိုဝ်တူင်ႇဝူင်းၵူၼ်းတႆးႁဝ်း တေပဵၼ်တီႈယွမ်းႁပ်ႉၼႂ်းသင်ၶူမ်းမိူင်းထႆးလႄႈမိူင်းတႆး မိူဝ်ႈၼႆႉလႄႈ ၼႂ်းဢၼႃႇၵၢတ်ႈၶၢဝ်းယၢဝ်း (3 ) ၼင်ႇႁိုဝ်ႁႅင်းၵူၼ်းမိူင်းၸၢဝ်းၶိူဝ်းတႆးႁဝ်း တေပဵၼ်ႁႅင်းဢီးလွင်ႈလႅၵ်ႈလၢႆႈၶိုၼ်ႈယႂ်ႇၼႂ်းၸိူဝ်ႉၸၢတ်ႈၸိူဝ်ႉၶိူဝ်း ႁဝ်းၵႂႃႇပၢၼ်သိုပ်ႇပၢၼ်ၶၢဝ်းယၢဝ်း ( 4 ) ၼင်ႇႁိုဝ်လွင်ႈပူၵ်းပွင်ၸွႆႈလိူဝ်ႁႅင်းၵၢၼ်တႆး ႁႂ်ႈမီးသုၼ်ႇလႆႈၽဵင်ႇပဵင်းဢၼ်ၵိုင်ႇလႆႈၵိုင်ႇပဵၼ်ၼႂ်းသုၼ်ႇလႆႈႁႅင်းၵၢၼ်တႆးႁဝ်း ( …
ပၢင်သွၼ်ႇၽႃႇသႃႇ ဢၢင်းၵိတ်ႇ တီႈဝတ်ႉၵူႇတဝ်ႈ
ပွင်ႇၶၢဝ်ႇ ประชาสัมพันธ์ Share this…
Updating Page Profile
TECA have changed their profile photo at 20-Dec -2017 Share this…
Meeting
မိူဝ်ႈဝၼ်းထိ 7/10/2017 {ၵွင်တိုၼ်းၵမ့်ထႅမ်ပၢႆးပၺ်ႇၺႃႇလုၵ်ႈႁဵၼ်းတႆး} လႆႈၶဝ်ႈႁူမ်ႈမိုဝ်းႁဵတ်းပဵၼ်ဢၼ်ၼိုင်ႈဢၼ်လဵဝ် ၵၼ်တၢင်း {သမႃးၶူမ်းပၢႆးပၺ်ႇၺႃႇလႄႈ ၾိင်ႈငႄႈတႆး} ဢွင်ႈတီႈဝတ့်ၵူႇတဝ်ႈ ဢိူင်သီၽုမ်း ၸေႈတွၼ်ႈၵဵင်းမႆႇ ၼင်ႁိူဝ်ပေႃးတေလႆႈႁဵတ်းၵၢၼ်တူင့်ၼိုင်ထုၵ်ႇ ပၵ်းပိူင်ဝၢၼ်ႈမိူင်းထႆး ႁႂ်ႈပေႃးလႆႈၸွႆႈၵမ့်ထႅမ် လွင်ႈပၢႆးပၺ်ႇၺႃႇပၼ်လုၵ်ႈလၢၼ် လႄႈပီႈၼွင့် ႁဵင်းၵၢၼ်ယၢၼ်မိူင်းႁဝ်းၼမ်သေမိူဝ်ႈပူၼ့်မႃး ပဵၼ်လွင်ႈတၢင်းတီႈလီ ဢၼ်ပီႈၼွင့်ႁဝ်းၶဝ်ႈႁႃ ၽွမ့်ႁူမ်ႈၵၼ်ပိူဝ်ႈၸွႆႈတႃႈၸိုဝ့်ၸၢတ်ႈတူဝ်ၵဝ် ႁႂ်ႈမီးပၢႆးပၺ်ႇၺႃႇၶိုတ်းတၼ်းပိူၼ်ႈ Share this…


text:
(75)ပီ ၸၢႆးလၢဝ်သႂ်
မီးၽူႈႁွင်ႉၵႂၢမ်း ၸိူင်းလႅဝ်းလႄႈ ၸၢႆးႁၢၼ်လႅင်း၊ ၸၢႆးထႅၼ်ႈလႅဝ်း၊ ၼၢင်းလၢဝ်လၢဝ်၊ ယိင်းသႅင်လူႇ၊ ၸၢႆးဢူး၊ ၼၢင်းသီၼုမ်ႇၶဝ်ႁွင်ႉဝႆႉၶႃႈ More »
ယွင်ႈယေႃးထိုင်ႁိူဝ်းတၢင်ႇၼၵ်း
ၼႂ်းဢႄႇပမ်ႇၼႆႉ မီးၸၢႆးဢူး၊ ၸၢႆးလွမ်ႉဝုၼ်းလႄႈ ၼၢင်းၼွင်ႉၼူၼ်း ႁွင်ႉဝႆႉၶႃႈ More »
ၵဝ်ၵူဝ်မိူင်းလႅင်း
ၼႂ်းဢႄႇလ်ပမ်ႇၼႆႉ မီး ၽဵင်း 15 ႁူဝ် ၶႃႈ ၸၢမ်းထွမ်ႇတူၺ်း ၽဵင်းၵဝ်ႇၵဝ် လွင်ႈလီလီဝၼ်း လင်ၸၢင်ႈဢွၵ်ႇမႃးၶိုၼ်းယူႇၶႃႈ More »
ၸိူင်းလႅဝ်း – ၵၢၼ်ၽွမ်ႉႁူမ်ႈ
ပေႃးၶႂ်ႈပၼ်ႁႅင်း ၽႅၼ်ႇတေႉ မၼ်းၸိုင် ၵပ်းသိုပ်ႇမႃးတီႈ (ၸၢႆးမၢဝ်း) မၢႆၽူင်း 089-265-2894 (ၽူင်းထႆး)
ဢီးမေး harn.new.15@gmail.com လႆႈယူႇၶႃႈ။ ဢႄႇပမ်ႇဢၼ်ၼႆႉ တေမီးၶႅပ်း CD တင်း DVD (2) ၽႅၼ်ႇ
ၸွမ်းၵၼ်ၶႃႈ ၵႃႈၶၼ်တႄႉ (100) ဝၢတ်ႇၵူၺ်းၶႃႈ ပႆႇပႃးၵႃႈသူင်ႇ။
ယိင်းၼေႃႇၶမ်း – ၼမ်ႉတႃမဵတ်ႉၾူၼ်
ၼႂ်းဢႄႇလ်ပမ်ႇၼႆႉ တေမီးၽဵင်းၵႂၢမ်းယူႇ 10 ႁူဝ်ၶႃႈ တႃႇ 2 ႁူဝ်ၼၼ်ႉ ပဵၼ်ၸၢႆးငဝ်းႁၢၼ်ၾႃႉႁွင်ႉၸွမ်းဝႆႉၶႃႈ ထွမ်ႇတူၺ်းၶႃႈလႄႈ။
ၼမ်ႉၶေးမၢဝ်းႁဵတ်းသၢၵ်ႈသေႇ – ၼၢင်းသႅင်လိုၼ်းၶမ်း
ၸိမ်းတူၺ်းၵႂၢမ်းၵဝ်ႇၵဝ်ႇ ယူဝ်ၸၢင်ႈ ၶိုၼ်းၶုၵ်းၸႂ်လႆႈ ၸၼ်ဢဝ်ၶၢဝ်းယၢမ်းမိူဝ်ႈပဵၼ် ပၢၼ်မၢဝ်ႇသၢဝ်မႃးၶိုၼ်း


text:
ၾိင်ႈပိူင် ၄၈ ၶေႃႈ ပုၼ်ႈတႃႇ ၵူၼ်းၸိူဝ်းၶႂ်ႈပဵၼ်ယႂ်ႇ (48 Laws of Power) ၼႆႉ ပဵၼ်ပပ်ႉလိၵ်ႈ ဢၼ် မေႃတႅမ်ႈလိၵ်ႈ မိူင်းဢမႄႇရီႇၵၼ်ႇ ရေႃးပၢတ်ႉ ၵရိၼ်း/Robert Greene (ၵိူတ်ႇလိူၼ်မေႇ ၁၄ ဝၼ်း ပီႊ ၁၉၅၉) တႅမ်ႈဢွၵ်ႇမိူဝ်ႈပီႊ ၁၉၉၈ ၼၼ်ႉ။ ပပ်ႉၼႆႉ ပဵၼ်ဢၼ်ၶၢႆလီသေပိူၼ်ႈ ၼႂ်းမိူင်းဢမႄႇရီႇၵၼ်ႇ ပပ်ႉ႞သေ တေႃႇထိုင်မိူဝ်ႈလဵဝ် လႆႈၶၢႆယဝ်ႉ ပပ်ႉပွင်း ၼိုင်ႈလၢၼ်ႉပၢႆသွင်သႅၼ်ပပ်ႉ ၼႆယဝ်ႉ။
ပပ်ႉ ၾိင်ႈပိူင် ၄၈ ၶေႃႈ ပုၼ်ႈတႃႇ ၵူၼ်းၸိူဝ်းၶႂ်ႈပဵၼ်ယႂ်ႇ (48 Laws of Power) ၼႆႉ တေပႃးဝႆႉ လၢႆးတၢင်းလူင်းမိုဝ်း တႃႇၵူၼ်းၵူႊၵေႃႉ ၸိူဝ်းၶႂ်ႈလႆႈႁႅင်းပွင်ဢမ်းၼၢတ်ႈ၊ ၸိူဝ်းပႂ်ႉတူၺ်း ႁႅင်းပွင်ဢမ်းၼၢတ်ႈ၊ ၸိူဝ်းၶႂ်ႈသၢင်ႈတူဝ်ၵဝ်ႇ တႃႇတေတေႃႇသူႈ ႁႅင်းပွင်ဢမ်းၼၢတ်ႈၸိူဝ်းၼၼ်ႉ။ မေႃတႅမ်ႈလိၵ်ႈ ၸူၵ်းဢဝ် ၼႂ်းပိူင်ပဵၼ်ပိုၼ်း ၶၢဝ်းတၢင်း ၃,၀၀၀ ပီႊမိူင်း ၸဝ်ႈၶဝ်ၶုၼ်ၶဝ်၊ ၵူၼ်းလဵၼ်ႈၵၢၼ်မိူင်းၶဝ်၊ ၵူၼ်းလဵၼ်ႈၵၢၼ်သိုၵ်းၶဝ်သေ ႁဵတ်းၼႄပဵၼ်တူဝ်ယၢင်ႇဝႆႉၵွၼ်ႇ။ ပပ်ႉလွၵ်းလိင်ႉလၢႆးတိုၵ်း ၃၆ ဢၼ်ၶူးမေႃလူင်ၶႄႇ သုၼ်းၸိုဝ် တႅမ်ႈမႃးၼႆႉ မၼ်းၵွႆးၸူၵ်းဢဝ်ပိူင်ပဵၼ်ပိုၼ်း ၼႂ်းမိူင်းၶႄႇ မိူဝ်ႈပၢၼ်ၸဝ်ႉၼၼ်ႉၵွႆး။ ရေႃးပၢတ်ႉၵရိၼ်းတႄႉ ၸူၵ်းၼႄလႆႈတူဝ်ယၢင်ႇ ၼႂ်းပိုၼ်းၸဵမ်မိူဝ်ႈပူၼ်ႉမႃး သၢမ်ႁဵင်ပီႊမိူင်း တေႃႇထိုင်ပၢၼ်မိူဝ်ႈၼႆႉၵွၼ်ႇယဝ်ႉ။
ပပ်ႉၼႆႉ လႆႈပိၼ်ႇၽၢႆႇဝႆႉ သႃႇၵႂၢမ်းလၢတ်ႈ လုမ်ႈၾႃႉ ဢမ်ႇယွမ်း ၂၄ ၽႃႇသႃႇ။ ယဝ်ႉၵေႃႈ တီႈၸၼ်ႉၸွမ် မိူင်းဢမႄႇရီႇၵၼ်ႇ ၵမ်ႈၽွင်ႈၼၼ်ႉ လႆႈႁပ်ႉႁွင်းဝႆႉ ပဵၼ်ပပ်ႉလိၵ်ႈပူင်သွၼ် တီႈပီႊၼိုင်ႈယူႇယဝ်ႉ။ မၢင်ၸိူဝ်းၵေႃႈ ယုၵ်ႉယွင်ႈဝႃႈ ၸၢင်ႊပဵၼ်မႃးလႆႈ ပပ်ႉဢၼ်တႅၼ်းတၢင် ပပ်ႉလွၵ်းလိင်ႉလၢႆးတိုၵ်း ၃၆ ၶွင်သုၼ်းၸိုဝ်။ မၢင်ၸိူဝ်းၵေႃႈ ထတ်းသၢင်ဝႃႈ ရေႃးပၢတ်ႉ ၵရိၼ်းၼႆႉ ၵဵပ်းဢဝ်ပိူင်ပဵၼ် ၼႂ်းပိုၼ်းသေ ႁဵတ်းပဵၼ် ၾိင်ႈပိူင်ဝႆႉၵွႆး၊ ဢမ်ႇၸႂ်ႈဝႃႈ ၶူၼ်ႉၶႂႃႉၼပ်ႉသၢင်ႈဝႆႉ ၼႆယဝ်ႉ။ ၵူၺ်းၵႃႈ ၶမ်ႇပၼီႇၸိူင်းငဝ်း တီႈႁေႃးလီးဝုတ်ႉၶဝ်တႄႉ ၵဵပ်းဢဝ် ပိူင်ပဵၼ်ပိုၼ်း ဢၼ်ရေႃးပၢတ်ႉၵရိၼ်း ၸူၵ်းၼႄဝႆႉ ၼႂ်းပပ်ႉၼႆႉသေ ထႆႇဢွၵ်ႇလႆႈၸိူင်းငဝ်းဢိင်ပိုၼ်းတင်းၼမ်ယူႇယဝ်ႉ။
ဝႃႈႁိုဝ်ၵေႃႈ တီႈတေႇသုတ်း ၸၢင်ႊပဵၼ်လႆႈ ပပ်ႉဢၼ်ၸၢင်ႊလဵပ်ႈႁဵၼ်းလႆႈ လွင်ႈတူၼ်ႈၸႂ်ၵူၼ်း၊ ပိူင်ပဵၼ်ပိုၼ်း ၵမ်ႈၽွင်ႈ ဢၼ်ၵူၼ်းတင်းၼမ် ဢမ်ႇၾၢင်ႉႁၼ်ၺႃး၊ လၢႆးပိူၼ်ႈလဵၼ်ႈၵၢၼ်သိုၵ်းၵၢၼ်မိူင်းယူႇယဝ်ႉ။ တီႈဢေႇသုတ်း ဝႆႉမိူၼ် ပပ်ႉၸိူင်းပွတ်းႁူမ်ႈတုမ် ပပ်ႉ႞ၼႆၵေႃႈ ဢမ်ႇၽိတ်း ၼင်ႇၵဝ်ႇယဝ်ႉ။ မိူဝ်ႈလဵဝ် ၶႃႈတေဢၢၼ်းပိၼ်ႇတႅမ်ႈၽၢႆႇတႆး ၼိုင်ႈဝူင်ႈလႂ် ၾိင်ႈပိူင်မၼ်း ၼိုင်ႈပိူင် ၼႆယဝ်ႉ။
ၶႂ်ႈၸိမ်းတူၺ်း ႁူဝ်ၶေႃႈ ၾိင်ႈပိူင် ၄၈ ၶေႃႈ ပုၼ်ႈတႃႇ ၵူၼ်းၸိူဝ်းၶႂ်ႈပဵၼ်ယႂ်ႇ ၼႆၸိုင်-
ၾိင်ႈပိူင် (၁) ယႃႇပေႁဵတ်းႁႂ်ႈ ၽုင်းငဝ်းၽူႈယႂ်ႇ တႅမ်ႇယေႃႈ (Never Outshine The Master)
ၾိင်ႈပိူင် (၂) ယႃႇပေယုမ်ႇယမ် ဢူၺ်းၵေႃႉၶဝ် ႁႅင်းၼႃႇဢႃးလႃး၊ လဵပ်ႈႁဵၼ်းဝႆႉထႃႈ တေလႆႈၸႂ်ႉတိုဝ်း ၽူႈၶဵၼ် ၸိူင်ႉႁိုဝ် (Never Put Too Much Trust In Friends, Learn How To Use Enemies)
ၾိင်ႈပိူင် (၃) သိူင်ႇလပ်ႉဝႆႉ ၶေႃႈယိူင်းဢၢၼ်းၸဝ်ႈၵဝ်ႇ ၶႂ်ႈလႆႈၶႂ်ႈပဵၼ် (Conceal Your Intentions)
ၾိင်ႈပိူင် (၄) ယွမ်းလၢတ်ႈလိူဝ်သေ ဢၼ်ထုၵ်ႇလီလၢတ်ႈၼၼ်ႉလႄႈ (Always Say Less Than Necessary)
ၾိင်ႈပိူင် (၅) ၵၢၼ်ယႂ်ႇၵၢၼ်လူင်ၼႆႉ ဢိင်ဝႆႉၼိူဝ်ၵုင်ႇမုၼ်တင်းပိုၵ်းလႄႈ ၼင်ႇႁိုဝ်ၵုင်ႇမုၼ်ၸဝ်ႈၵဝ်ႇ တေဢမ်ႇတႅမ်ႇဢမ်ႇယေႃႈ ဢဝ်ၸူဝ်ႈပၢၼ်သၢႆၸႂ် ၵႅတ်ႇၶေႁေႉၵင်ႈလႄႈ (So Much Depends On Reputation – Guard It With Your Life)
ၾိင်ႈပိူင် (၆) ၼင်ႇႁိုဝ် ပိူၼ်ႈတေၾၢင်ႉႁၼ်မႅၼ်ႈၸဝ်ႈၵဝ်ႇၼႆႉ ၶတ်းၸႂ် ၵႃႊၼင်ႇပွင်ပဵၼ်လႆႈလႄႈ (Court Attention At All Cost)
ၾိင်ႈပိူင် (၇) ၶိုင်ႁႂ်ႈပိူၼ်ႈ ႁဵတ်းၵၢၼ်တႃႇၸဝ်ႈၵဝ်ႇ၊ ယဝ်ႉၵေႃႈဢဝ်ၸိုဝ်ႈဢဝ်သဵင်ၸွမ်း (Get Others To Do The Work For You, But Always Take The Credit)
ၾိင်ႈပိူင် (၈) ႁဵတ်းႁႂ်ႈပိူၼ်ႈမႃးၸူးၸဝ်ႈၵဝ်ႇ၊ ၼင်ႇႁိုဝ်ၶဝ်တေမႃးၵေႃႈ တေလႆႈဢွႆႇတိူၵ်ႇလိူၼ် မိူၼ်မဵတ်းပႃ (Make Other People Come To You – Use Bait if Necessary)
ၾိင်ႈပိူင် (၉) ဢဝ်ၼႃႈၵၢၼ်ပေႉဢဝ်ပိူၼ်ႈလႄႈ၊ ယႃႇပေဢဝ်သူပ်းဢဝ်ၵႂၢမ်းပေႉဢဝ်ပိူၼ်ႈ (Win Through Your Actions, Never Through Argument)
ၾိင်ႈပိူင် (၁၀) ဝႄႈၵူၼ်းၵၢမ်ႇႁၢႆႉၶဝ် တင်းၵူၼ်းၶီၵူၼ်းမႆႈၶဝ်ၵႆၵႆလႄႈ၊ ၸၢင်ႊၸပ်းၵၼ်ယဝ်ႉ (Infection: Avoid the Unhappy and Unlucky)
ၾိင်ႈပိူင် (၁၁) လဵပ်ႈႁဵၼ်းဝႆႉ တႃႇတေၵမ်ဝႆႉငဝ်းလၢႆး ႁႂ်ႈၵူၼ်းတင်းၼမ် ဢိင်ႈပိုင်ႈဝႆႉ ၸဝ်ႈၵဝ်ႇၵေႃႉလဵဝ် (Learn to Keep People Dependent On You )
ၾိင်ႈပိူင် (၁၂) ၸႂ်ႉတိုဝ်း ၸႂ်သိုဝ်ႈယူဝ်း လႄႈ ၸႂ်ၵႂၢင်ႈၸႂ်ၵူင်သေ ပူတ်းပႅတ်ႈၵွင်ႉႁႅၼ်ႇတူဝ်ယိူဝ်ႇလႄႈ (Use Selective Honesty and Generosity To Disarm Your Victim)
ၾိင်ႈပိူင် (၁၃) ပေႃးၸဝ်ႈၵဝ်ႇ တေယွၼ်းတၢင်းၸွႆႈထႅမ်တီႈပိူၼ်ႈ လၢတ်ႈၼႄမၼ်းဝႃႈ မၼ်းတေမီးၽွၼ်းလီၸွမ်း ၸိူင်ႉႁိုဝ်ၼႆၵွႆး၊ ယႃႇပေလၢတ်ႈ လွင်ႈဢၼ်ၸဝ်ႈၵဝ်ႇ ယၢမ်ႈလႆႈၸွႆႈထႅမ်ၶဝ်မႃးၸိူဝ်းၼၼ်ႉ (When Asking For Help, Appeal To People’s Self-Interest, Never To Their Mercy or Gratitude)
ၾိင်ႈပိူင် (၁၄) ႁဵတ်းၵေႃႉၼင်ႇဢူၺ်းလီ၊ ႁဵတ်းၵၢၼ်ၼင်ႇသၢႆလပ်ႉ (Pose As A Friend, Work As A Spy)
ၾိင်ႈပိူင် (၁၅) ၵႂၢတ်ႇၽဵဝ်ႈပႅတ်ႈ ၽူႈၶဵၼ်ၸဝ်ႈၵဝ်ႇ ၸဵမ်ငဝ်ႈၸဵမ်ႁၢၵ်ႈမၼ်းလႄႈ (Crush Your Enemy Totally)
ၾိင်ႈပိူင် (၁၆) ၼင်ႇႁိုဝ် ပိူၼ်ႈတေၼပ်ႉယမ် ဝႆႉၵႃႊၶၼ်ၼၼ်ႉ ယႃႇပေႃးၵႆႉဢွၵ်ႇၼႄၾၢင်ၼႄငဝ်း (Use Absence To Increase Respect And Honor)
ၾိင်ႈပိူင် (၁၇) တေလႆႈမေႃႁဵတ်းႁႂ်ႈပိူၼ်ႈတိုၼ်ႇၵူဝ်ဝႆႉ၊ တေလႆႈမေႃႁဵတ်း မဵဝ်းပိူၼ်ႈဢမ်ႇမုင်ႈမွင်းဝႆႉၼၼ်ႉ (Keep Others In Suspended Terror: Cultivate An Air Of Unpredictability)
ၾိင်ႈပိူင် (၁၈) ယႃႇပေၶုတ်းၶူးသၢင်ႈဝဵင်း တႃႇႁေႉၵင်ႈတူဝ်ၵဝ်ႇ၊ ယူႇႁင်းၵွႆးၼႆႉ မီးၶဵၼ် (Do Not Build Fortresses To Protect Yourself – Isolation Is Dangerous)
ၾိင်ႈပိူင် (၁၉) လူဝ်ႇႁူႉလွင်ႈၽူႈၵူၼ်း ၸိူဝ်းၸဝ်ႈၵဝ်ႇ လႆႈၵပ်းသိုပ်ႇၵၼ်ဝႆႉ၊ ယႃႇပေၵပ်းသိုပ်ႇၵၼ်တင်း ၵူၼ်းႁဵတ်း ၵႆႉႁဵတ်းၽိတ်းႁဵတ်းၽူၼ် (Know Who You’re Dealing With – Do Not Offend The Wrong Person)
ၾိင်ႈပိူင် (၂၀) ယႃႇပေႁပ်ႉပၢၵ်ႇႁပ်ႉၵႂၢမ်း တီႈၽႂ် (Do Not Commit To Anyone)
ၾိင်ႈပိူင် (၂၁) ႁဵတ်းၼင်ႇၵူၼ်းငိူဝ်ႈ တႃႇၺွပ်းလႆႈ ၵူၼ်းငိူဝ်ႈလႄႈ၊ ယႃႇပေႁႂ်ႈပိူၼ်ႈႁူႉႁၼ် ပိူင်ၾၢင်တူဝ်ၵဝ်ႇ ဢၼ်တေႉ (Play A Sucker To Catch A Sucker – Seem Dumber Than Your Mark)
ၾိင်ႈပိူင် (၂၂) ၸႂ်ႉတိုဝ်းလွၵ်းလိင်ႉ ဢၼ်ဝၢင်းၶိူင်ႈၼႄၼၼ်ႉလႄႈ၊ လုၵ်ႉတီႈႁႅင်းဢေႇ တေလႆႈမေႃယုၵ်ႉႁႂ်ႈ ႁႅင်းယႂ်ႇမႃး (Use The Surrender Tactic: Transform Weakness Into Power)
ၾိင်ႈပိူင် (၂၃) ႁုပ်ႈတွမ် ဢဵၼ်ႁႅင်းၸဝ်ႈၵဝ်ႇလႄႈ (Concentrate Your Forces)
ၾိင်ႈပိူင် (၂၄) ႁဵတ်းၵႅင်ႈယူႇသဝ်းၼင်ႇ ၸဝ်ႈဝၼ်း (ၵူၼ်းသူင်ႇလိၵ်ႈ) လီလီလႄႈ (Play The Perfect Courtier)
ၾိင်ႈပိူင် (၂၅) ၶိုၼ်းထတ်းသၢင်ႁင်းၸဝ်ႈၵဝ်ႇ (Re-Create Yourself)
ၾိင်ႈပိူင် (၂၆) ယႃႇႁႂ်ႈမိုဝ်းၸဝ်ႈၵဝ်ႇ ၼုၵ်းၵူဝ်ႈဢီႈသင် (Keep Your Hands Clean)
ၾိင်ႈပိူင် (၂၇) လဵၼ်ႈၸႂ်ႉ တၢင်းလူဝ်ႇပိူၼ်ႈ တႃႇတေယုမ်ႇယမ်ၼၼ်ႉသေ သၢင်ႈဢဝ် ႁႂ်ႈပိူၼ်ႈၸႂ်ယႂ်ႇဢိင်ပိုင်ႈၸဝ်ႈၵဝ်ႇမႃးလႄႈ (Play On People’s Need To Believe To Create A Cultlike Following)
ၾိင်ႈပိူင် (၂၈) ၶဝ်ႈႁဵတ်းႁတ်းႁတ်းႁၢၼ်ႁၢၼ်လႄႈ (Enter Action With Boldness)
ၾိင်ႈပိူင် (၂၉) ဝၢင်းၽႅၼ်ဝႆႉ ၵူႊလၢႆးၵူႊတၢင်း တေႃႇထိုင် ၵမ်းလိုၼ်းသုတ်း (Plan All The Way To The End)
ၾိင်ႈပိူင် (၃၀) ၶတ်းၸႂ်ဢမ်ႇလိုဝ်ႈဢမ်ႇသဝ်းသေ ႁဵတ်းႁႂ်ႈ ၼႃႈၵၢၼ်ယဝ်ႉတူဝ်ႈလီငၢမ်းလႄႈ (Make Your Accomplishments Seem Effortless)
ၾိင်ႈပိူင် (၃၁) ၵုမ်းၵမ်ဝႆႉ တၢင်းလိူၵ်ႈ- ႁႂ်ႈပိူၼ်ႈလႆႈႁဵတ်းၸွမ်းၼင်ႇ ၸဝ်ႈၵဝ်ႇၶႂ်ႈလႆႈၶႂ်ႈပဵၼ်ၼၼ်ႉၵွႆး (Control the Options: Get Others To Play With The Cards You Deal)
ၾိင်ႈပိူင် (၃၂) ဢဝ်တၢင်းဝူၼ်ႉၸႂ်လႆ ၶွင်ၵူၼ်းၼမ် ၸႂ်ႉတိုဝ်းလႄႈ (Play To People’s Fantasies)
ၾိင်ႈပိူင် (၃၃) ၶွၵ်းၶႄႇႁႃဝႆႉ တီႈယူပ်ႈယွမ်း ၵူၼ်းၵူႊၵေႃႉလႄႈ (Discover Each Man’s Thumbscrew)
ၾိင်ႈပိူင် (၃၄) ဢဝ်လၢႆးၸဝ်ႈၵဝ်ႇသေ ယူႇမိူၼ်ၸဝ်ႈမိူၼ်ၶုၼ်လႄႈ၊ သင်ၶႂ်ႈႁႂ်ႈပိူၼ်ႈ ယွမ်းႁပ်ႉ ၸဝ်ႈၵဝ်ႇပဵၼ် ၸဝ်ႈၾႃႉ၊ ယူႇမိူၼ်ၸဝ်ႈၾႃႉလႄႈ (Be Royal In Your Own Fashion: Act Like A King To Be Treated Like One)
ၾိင်ႈပိူင် (၃၅) ႁႂ်ႈပဵၼ်ၶူးမႃးလူင် တီႈမေႃလိူၵ်ႈၶၢဝ်းယၢမ်း ႁႂ်ႈထုၵ်ႇမႅၼ်ႈၼၼ်ႉ (Mater The Art of Timing)
ၾိင်ႈပိူင် (၃၆) ယႃႇပေထၢင်ႇယႂ်ႇ လွင်ႈဢၼ် ၸဝ်ႈၵဝ်ႇ ဢမ်ႇမီးလႆႈၼၼ်ႉလႄႈ၊ ဝၢႆႇၼႃႈၵွင်လင်ပႅတ်ႈၼၼ်ႉ ပဵၼ်လၢႆးတွပ်ႇတႅၼ်း ဢၼ်လီသေပိူၼ်ႈယဝ်ႉ (Disdain Things You Cannot Have: Ignoring Them Is The Best Revenge)
ၾိင်ႈပိူင် (၃၇) သၢင်ႈႁႂ်ႈႁၼ်လႆႈ ၵႂၢင်ႈၵႂၢင်ႈၶႂၢင်ၶႂၢင်လႄႈ (Create Compelling Spectacles)
ၾိင်ႈပိူင် (၃၈) ဝူၼ်ႉၼင်ႇၸဝ်ႈၵဝ်ႇၶႂ်ႈလႆႈၶႂ်ႈပဵၼ်လႄႈ၊ ၵူၺ်းၵႃႈ ႁဵတ်းၼင်ႇပိူၼ်ႈႁဵတ်းပိူၼ်ႈသၢင်ႈၼၼ်ႉလႄႈ (Think As You Like But Behave Like Others)
ၾိင်ႈပိူင် (၃၉) တဝ်ၼွင်ႁႂ်ႈၶုၼ်ႇ တႃႇငူမ်းပႃလႄႈ (Stir Up Waters To Catch Fish)
ၾိင်ႈပိူင် (၄၀) ၵၢၼ်ပၼ်လၢႆၼၼ်ႉ ႁဵတ်းႁႂ်ႈပိူၼ်ႈထၢင်ႇလဵၵ်ႉႁဝ်း (Despise The Free Lunch)
ၾိင်ႈပိူင် (၄၁) ယႃႇၵႂႃႇတႅၵ်ႈႁွႆးတိၼ် ၵူၼ်းယိုင်ႈယႂ်ႇၶဝ်လႃးလႃး (Avoid Stepping Into A Great Man’s Shoes)
ၾိင်ႈပိူင် (၄၂) တိုၵ်းႁေႃႈပႅတ်ႈလႆႈႁူဝ်ၼႃႈၵေႃႈ လုၵ်ႈၼွင်ႈမၼ်း တႅၵ်ႇၵၸၢၵ်ႇၵၸၢႆယဝ်ႉ (Strike The Shepherd And The Sheep Will Scatter)
ၾိင်ႈပိူင် (၄၃) ဢဝ်တၢင်းဝူၼ်ႉ ၵၢင်ၸႂ်ၼႂ်းၶေႃးပိူၼ်ႈသေ ႁဵတ်းၵၢၼ် (Work On The Hearts And Minds of Others)
ၾိင်ႈပိူင် (၄၄) ပူတ်းႁႂ်ႈၵူၼ်းၵူႈၶႅင်ႇ ယႃႇႁႂ်ႈမီးဢၼ်ႁေႉၵင်ႈၵႅတ်ႇၶေယဝ်ႉၸင်ႇ ႁႂ်ႈတေႃးသ မၼ်း ၶိုၼ်းထွင်ႇၸူးမၼ်း ၼင်ႇမၢၼ်ႇၸမ်ႊတႃႉ (Disarm and Infuriate With The Mirror Effect)
ၾိင်ႈပိူင် (၄၅) လၢတ်ႈဝႃႈ လူဝ်ႇလႅၵ်ႈလၢႆႈဢိူဝ်ႈ ၼႆလႄႈ၊ ၵူၺ်းၵႃႈ ၵမ်းလဵဝ်ၵွႆး ယႃႇၵႆႉလႅၵ်ႈလၢႆႈပႅတ်ႈၼမ်ၼမ် (Preach The Need For Change, But Never Reform Too Much At Once)
ၾိင်ႈပိူင် (၄၆) ယႃႇပေၼႄဝႃႈ ၸဝ်ႈၵဝ်ႇ ပဵၼ်ၵူၼ်းတဵမ်ထူၼ်ႈၵူႊလွင်ႈ (Never Appear Too Perfect)
ၾိင်ႈပိူင် (၄၇) ယႃႇပေႁဵတ်းၼမ်လိူဝ် ၼင်ႇၸဝ်ႈၵဝ်ႇ ယိူင်းဢၢၼ်းဝႆႉ၊ တႃႇတေဢွင်ႇပေႉၼႆႉ လူဝ်ႇႁူႉတူဝ်ဝႃႈ တေလႆႈၵိုတ်းယင်ႉဝႆႉ မိူဝ်ႈလႂ် (Do Not Go Past The Mark You Aimed For; In Victory, Learn When To Stop)
ၾိင်ႈပိူင် (၄၈) ပေႃးတေႁဵတ်းၵၢၼ်ၵေႃႈ ယႃႇတေႃႉတႄႉႁဵတ်းၼႄ (Assume Formlessness)
ၵမ်းလိုၼ်းသုတ်းတႄႉ ၶႂ်ႈသင်ႇဝႃႈ- ပပ်ႉၼႆႉ ဢမ်ႇထုၵ်ႇလီလူဢၢၼ်ႇ ၽၢႆႇၼႃႈၵူၼ်းတင်းၼမ်၊ ဢိၵ်ႇတင်း ၵူၼ်းႁဵတ်းၵၢၼ်ၸွမ်းတူဝ်ၵဝ်ႇယူႇယဝ်ႉ။ ၵမ်ႉၵူဝ်ၶဝ်ထၢင်ႇထိူမ်ဝႃႈ ၸဝ်ႈၵဝ်ႇ ၸႂ်ႉလၢႆးၾိင်ႈပိူင် ၼႂ်းပပ်ႉၼႆႉသေ ႁဵတ်းၵေႃႉတေႃႇၶဝ် ၼႆယဝ်ႉ။


text:
တင်ႈႄတႇဢဝ်ၼႂ်းဝၼ်းတီႈ 4-6 ဝၼ်း လိူၼ်ေဢႃးၵၢတ်ႉ ပီႊ 2018 ၼီႊၼၼ်ႉ ၽူႈၸတ်းၵၢၼ်ေၸႊ တွၼ်ႈမၢႆ(8)
ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လူင်းႁူပ်ႉထူပ်း ေပႃႈႄမႈၵူၼ်းမိူင်း ၼႂ်းေၸႊဝဵင်းမိူင်းၸီးႄလႈ ေၸႊဝဵင်းမိူင်းထၢမ်
တင်ႈႄတႇဢဝ်ၼႂ်းဝၼ်းတီႈ 4-6 ဝၼ်း လိူၼ်ေဢႃးၵၢတ်ႉ ပီႊ 2018 ၼီႊၼၼ်ႉ ၽူႈၸတ်းၵၢၼ်ေၸႊ တွၼ်ႈမၢႆ(8)
ၸဝ်ႈသိုၵ်း ပၺႃးဝိၼ်း လၢတ်ႈၵႂၢမ်းထၢင်ႇထိူမ်ၼိူဝ်(SSPP/SSA)ၵဵဝ်ႇၵၢၼ်ၵဵပ်းငိုၼ်း တီႈႁူင်းယႃဢွင်ႇ ဝဵင်းလႃႈသဵဝ်ႈ
လိူၼ်ေဢႃးၵၢတ်ႉ 6 ဝၼ်း ပီႊ 2018 ၼီႊ ဝၼ်းတီႈ 06.06.2018 ယၢမ်း 10:00 မူင်းၼၼ်ႉ ၸဝ်ႈသိုၵ်း ပၺႃးဝိၼ်း (G-1 ၽၢႆႇၽႅၼ်ၵၢၼ်သိုၵ်း) ႁွင်ႉထူပ်း ၸဝ်ႈႁၢၼ်
ၵဵဝ်ႇလူၺ်ႈလွင်ႈပၢင်တိုၵ်း RCSS လႄႈ TNLA ၼၼ်ႉ SSPPဢွၵ်ႇေၶႃႈပိုၼ်ၽၢဝ်ႇ တင်းႁၼ်ထိုင်
ၸဝ်ႈတႃႇၼ ၽူႈၵူၼ်းလီ ၸွႆႈထႅမ်သိူဝ်ႈၶူဝ်း လုၵ်ႈႁဵၼ်းၼေႃႇတႅၼ်းၶိူဝ်း
ၸၢႆးၵွၼ်းလႅင်း ဝၼ်းထီႉ 23/12/2017 ၸဝ်ႈတႃႇၼ ၽူႈမီးၼမ်ႉၸ်ႂ လူႇတၢၼ်း ၸွႆႈထႅမ် ၶူဝ်းၼုင်ႈတၢင်းဝႆ တႃႇၶၢဝ်းၵတ်း တီႈလုၵ်ႈႁဵၼ်း ေၼႃႇတႅၼ်းၶူိဝ်း


text:
ၸၼ်ႉၶၢဝ်ႇ – ၶၢဝ်ႇၸိုင်ႈမိူင်း
တွၵ်ႇတိူဝ်ႊမႃႇၼၢမ်ႇတူးၵျႍႇ ၵႅမ်ႁူဝ်ပဝ်ႈ(ၵဝ်ႇ) မုၵ်ႉၸုမ်းလွတ်ႈလႅဝ်းသဝ်းေၶႃမိူင်းၶၢင်(KIO)မွၵ်ႇလၢတ်ႈ ဝႃႈ ၸွမ်သိုၵ်းထုၼ်းထုၼ်းၼွင်ႇ ၽူႈဢွၼ်ႁူဝ်ၽၢႆႇတပ်ႉသိုၵ်းမၢၼ်ႈႄလႈ ၸွမ်သိုၵ်းလူင် ဢႅၼ်ႇပၼ်ႇလႃႉ ေၵႃႉပဵၼ်ႁူဝ်ပဝ်ႈ(KIO) ေတႁူပ်ႉထူပ်းၵၼ် ၼႂ်းဝၼ်းတီႈလိူၼ်ေဢႃးၵၢတ်ႉ 5 ဝၼ်း တီႈဝဵင်းတႃႊလီႇ မိူင်းႄၶႇ ဝႃႈၼႆ။
ၸုမ်းၸၢဝ်းၶိူဝ်းယိပ်းၵွင်ႈၵၢင်ႇလုၵ်ႉၽိုၼ်ႉ(KIO/ KIA)ၼႆႉ ၶဝ်ႈပႃးၼႂ်းၸုမ်းယိပ်းၵွင်ႈၵၢင်ႇ ဢၼ်ပႆႇလူင်း လၢႆးမုိဝ်း(NCA)ေသ ပဵၼ်မုၵ်ႉၸုမ်းဢၼ်ၵႆႉပဵၼ်ပၢင်တိုၵ်းၵၼ်တင်း တပ်ႉသိုၵ်းမၢၼ်ႈ ၼႂ်းမိူင်းၶၢင်ႄလႈ ၼႂ်းၼႃႈတီႈမိူင်းတႆးပွတ်းႁွင်ႇၼႆယဝ်ႉ။
မိူဝ်ႈဝၼ်းတီႈလိူၼ်ေဢႃးၵၢတ်ႉ 4 ဝၼ်းၼၼ်ႉ တွၵ်ႇတိူဝ်ႊမႃႇၼၢမ်ႇတူးၵျႍႇ ႁူဝ်ပဝ်ႈပႃႇတီႇ တီႇမူဝ်ႇၶေရႇ ၸီႇမိူင်းၶၢင် မွၵ်ႇလၢတ်ႈဝႃႈ “ ဢၼ်ေတထူပ်းၵၼ်ၼၼ်ႉႄတႉ ေတပဵၼ်ၼႂ်းလိူၼ်ေဢႃး ၵၢတ်ႉ 5 ဝၼ်း ႄၼႉၼွၼ်းလီယူႇ။ ေတထူပ်းၵၼ်တီႈဝဵင်းတႃႊလီႇမိူၼ်မိူဝ်ႈဢွၼ်တၢင်းၵူၺ်း။ ၽၢႆႇ KIO ႄတႉ ႁူဝ်ပဝ်ႈ လူင်ေတဢွၼ်ႁူဝ်။ လိူဝ်ၼၼ်ႉ ၸွမ်ႁၢၼ်ၵွၼ်ႇေမႃေၵႃႈ ေတပႃးယူႇ။ ၽၢႆႇတပ်ႉသိုၵ်းမၢၼ်ႈၶဝ်ႄတႉ ၸွမ်သိုၵ်း ထုၼ်းထုၼ်းၼွင်ႇဢွၼ်ႁူဝ်။ မိူၼ်မိူဝ်ႈဢွၼ်တၢင်းၵူၺ်း ” ၼႆယဝ်ႉ။
ၵပ်းၵၢႆႇလူၺ်ႈပၢင်ႁူပ်ႉထူပ်းၽူႈဢွၼ်ႁူဝ်ၽၢႆႇတပ်ႉသိုၵ်းမၢၼ်ႈႄလႈ KIO ၼၼ်ႉေသ ၸဝ်ႈသိုၵ်း ေၼႃႇပူႇ ေၵႃႉပဵၼ်ၽူႈၶၢၼ်ပၢၵ်ႇ KIO/ KIA လႆႈမၵ်းမၼ်ႈဝၼ်းႁူပ်ႉထူပ်းၵၼ်ေသတႃႉ ယွၼ်ႉတိုၵ်ႉဢွၵ်ႇၶၢဝ်းတၢင်း ဝႆႉႄလႈ ဢွင်ႈတီႈႄလႈ ၶၢဝ်းယၢမ်းဢၼ်ေတႁူပ်ႉထူပ်းၵၼ်ၼၼ်ႉႄတႉ ပႆႇၸၢင်ႈလၢတ်ႈတႅတ်ႈတႅတ်ႈေတႃး ေတႃး ၼႆယဝ်ႉ။
ၸဝ်ႈသိုၵ်း ေၼႃႇပူႇ မွၵ်ႇလၢတ်ႈဝႃႈ “ ေပႃးၶဝ်ၶိုၼ်းပွၵ်ႈမႃး ၸင်ႇေတလၢတ်ႈလႆႈတႅတ်ႈတႅတ်ႈေတႃးေတႃး။ ယၢမ်းလဵဝ်ႄတႉ ႁဝ်းၶႃႈလၢတ်ႈလႆႈဝႃႈ ေတႁူပ်ႉထူပ်းၵၼ်ၼႆၵူၺ်းၶႃႈ ” ၼႆယဝ်ႉ။
ၵဵဝ်ႇလူၺ်ႈလွင်ႈပၢင်ႁူပ်ႉထူပ်းပွၵ်ႈၼႆႉေသ ဢူးေၸႃႇေထး ၽူႈၵုမ်းၸတ်းႁွင်ႈၵၢၼ်ၽၢႆႇဢွၼ်ႁူဝ်ေၵႃႇသၢင်ႈ ၵၢၼ်ငမ်းယဵၼ်မိူင်းႁူမ်ႈတုမ်၊ ႁွင်ႈၵၢၼ်ၽွင်းလူင်ၽူႈၵိူဝ်းၵုမ်ၸိုင်ႈမိူင်းလၢတ်ႈဝႃႈ လွင်ႈႁူပ်ႉထူပ်းပွၵ်ႈၼႆႉ ေတထူပ်းၵၼ်တင်းၽၢႆႇတပ်ႉသိုၵ်းမၢၼ်ႈႄလႈ လူဝ်ႇလႆႈတွင်ႈထၢမ်တူၺ်းတီႈ ၽူႈမီးပုၼ်ႈၽွၼ်းၽၢႆႇတပ်ႉ သိုၵ်းမၢၼ်ႈၶဝ် ေတလီယူႇ ၼႆယဝ်ႉ။
ဢူးမွင်ႇမွင်ႇၸူဝ်း ေၵႃႉပဵၼ်ၽူႈလဵပ်ႈႁဵၼ်း လွင်ႈၸုမ်းၸၢဝ်းၶိူဝ်းမၵ်းမၼ်ႈဝႃႈ တီႈၼႂ်းတွၼ်ႈၵၢၼ်ၽၢႆႇ တပ်ႉသိုၵ်းမၢၼ်ႈႄလႈ KIO ၶဝ်ႁူပ်ႉထူပ်းၵၼ်ၼၼ်ႉ ေတၸၢင်ႈဢုပ်ႇဢူဝ်းၵၼ် ၵဵဝ်ႇလူၺ်ႈလိၵ်ႈႁူမ်ႈမၢႆ ေၶႃႈတူၵ်းလူင်းလႆႈၸႂ် ၼိူဝ်ၵၢၼ်ပိုတ်းယိုဝ်း ဢၼ်ၽၢႆႇတပ်ႉသိုၵ်းမၢၼ်ႈႄလႈ KIO ယၢမ်ႈလူင်းလၢႆးမိုဝ်း ၵၼ်မႃး မိူဝ်ႈပီႊ 1994 ၼီႊၼၼ်ႉ ၼႆယဝ်ႉ။
ဢူးမွင်ႇမွင်ႇၸူဝ်း မွၵ်ႇလၢတ်ႈဝႃႈ “ မိူဝ်ႈပူၼ်ႉမႃးၼၼ်ႉ ဢဝ်ေၶႃႈၽွမ်ႉလႆႈၸႂ် ၼႂ်းလိၵ်ႈႁူမ်ႈမၢႆ ၵိုတ်းပိုတ်း ယိုဝ်းၼၼ်ႉ ႁဵတ်းပဵၼ်လၵ်းၼမ်းေသ ယၢမ်ႈဢုပ်ႇဢူဝ်းၵၼ်မႃးယူႇ။ ပိူင်လူင်မၼ်း လွင်ႈပဵၼ်ပၢင်တိုၵ်း ၵၼ်ယူႇယၢမ်းလဵဝ်ၼၼ်ႉ ေတဢုပ်ႇဢူဝ်းၵၼ်တင်းၽၢႆႇတပ်ႉသိုၵ်းေသ ႁႂ်ႈၵိုတ်းယိုတ်း ပၢင်တိုၵ်းဢွၼ် တၢင်းၼႆ ႁၼ်ထုိင်ၼင်ႇၼႆ ” ဝႃႈၼႆယဝ်ႉ။
ၼႂ်းလိူၼ်ၸၼ်ႇဝႃႇရီႇ 1 ဝၼ်း ပီႊ 2018 ၼီႊၼႆႉ ယူႇတီႈမိူင်းႄၶႇဢဝ်ပုၼ်ႈၽွၼ်းၵႅဝ်ၵၢင်ပၼ်ေသ ၸွမ်သိုၵ်း ထုၼ်းထုၼ်းၼွင်ႇႄလႈ ႁူဝ်ပဝ်ႈ KIO ၶဝ် ယၢမ်ႈလႆႈႁူပ်ႉထူပ်းၵၼ်မႃး တီႈတႃႊလီႇ ေၸႊမိူင်း ယူႇၼၢၼ်ႇမႃးယူႇ။ ၵဵဝ်ႇလူၺ်ႈလွင်ႈပၢင်ႁူပ်ႉထူပ်းၼၼ်ႉေသ ၽၢႆႇ KIO ၶဝ် မီးေၶႃႈပိုၼ်ၽၢဝ်ႇဢွၵ်ႇမႃးဝႃႈ ပၢင်ဢုပ်ႇဢူဝ်းၵၼ်ပွၵ်ႈၵမ်းၼႆႉ ဢၼ်လမ်ႇလွင်ႈတီႈသုတ်း လႆႈဢုပ်ႇဢူဝ်းၵၼ်ၵႂႃႇ လွင်ႈငမ်းယဵၼ်ၼႂ်း ၼႃႈလိၼ်ပိုၼ်ႉတီႈ၊ လွင်ႈလူတ်းယွမ်းပၢင်တိုၵ်း၊ တီႈၵၢၼ်ေၵႃႇသၢင်ႈလွင်ႈငမ်းယဵၼ်ၼၼ်ႉ ႁႂ်ႈမီးသုၼ်ႇၶဝ်ႈ ပႃးတင်းမူတ်းႄလႈ လွင်ႈေၵႃႇသၢင်ႈမိူင်းႁူမ်ႈ တုမ်ၾႅတ်ႇတႄရႇ ၸွမ်းလူၺ်ႈၶလိၵ်ႈႁူမ်ႈမၢႆပၢင်လူင်၊ ေၶႃႈမၼ်ႈၵႅၼ်ႇပၢင်လူင် ၸိူဝ်းၼႆႉယဝ်ႉ။
ၵူၺ်းၵႃႈ ပၢင်ဢုပ်ႇဢူဝ်းပွၵ်ႈၵမ်းၼၼ်ႉ ဢမ်ႇမီးေၶႃႈၽွမ်ႇလႆႈၸႂ်ၵၼ်မႃးႄလႈ ဝၢႆးလင်ပၢင်ႁူပ်ႉယဝ်ႉၼၼ်ႉ ၽၢႆႇတပ်ႉသိုၵ်းမၢၼ်ႈႄလႈ KIO လႆႈသိုပ်ႇပဵၼ်ပၢင်တိိုၵ်းၵၼ်မႃးယူႇ။ ၶၢမ်ႇပိုၼ်ႉတီႈၼိူဝ် ပၢင်ၵုမ်ငမ်းယဵၼ် မိူင်းႁူမ်ႈတုမ်-ပၢင်ၵုမ်ၸူဝ်ႈပၢၵ်ႇပီႊ 21 ဢၼ်လႆႈၸတ်းႁဵတ်းမႃး ၼႂ်းလိူၼ်ၵျႍႇလၢႆႇၼၼ်ႉေသ ၸွမ်ႁၢၼ် ၵွၼ်ႇေမႃလႆႈဢွၼ်ႁူဝ်ၽူႈတၢင်တူဝ် KIO ေသ ၶိုၼ်ႈႁွတ်ႈၸွမ်းေသ လႆႈႁူပ်ႉထူပ်းၵၼ်တင်းေတႃႇဢွင်ႇ သၢၼ်ႈသုၵျီႇ ၽူႈၵိူဝ်းၵုမ်ၸုိင်ႈမိူင်း၊ ၸွမ်ပွင်သိုၵ်းလူင် မိၼ်းဢွင်ႇလၢႆႇ ၽူႈၵုမ်းၵမ်ငဝ်ႈငုၼ်းတပ်ႉသိုၵ်းၽၢႆႇ ၵႅတ်ႇႄၶၶဝ်မႃး ေၶႃေၶႃႄလႈ သဵၼ်ႈတၢင်းဢုပ်ႇဢူဝ်းၵၢၼ်ငမ်းယဵၼ် ၸင်ႇလႆႈပိုတ်ႇပၢၵ်ႈမီးယူႇၼႆယဝ်ႉ။
ဝၢႆးလင်ပၢင်ၵုမ်ငမ်းယဵၼ်မိူင်းႁူမ်ႈတုမ်-ပၢင်ၵုမ်ပၢင်လူင်ၸူဝ်ႈပၢၵ်ႇပီႊ 21 ယဝ်ႉတူဝ်ႈၵႂႃႇေသ ထိုင်မႃးၼႂ်း ဝၼ်းတီႈလိူၼ်ၵျႍႇလၢႆႇ 20 ဝၼ်းၼၼ်ႉ ၸွမ်သိုၵ်း ဢူးၶိၼ်ဢေၸႃႇဢူး(လိုဝ်ႈ) ၽူႈၼမ်းၼႂ်းေၵႃႇမသိၼ်ႇ ၵမ်ၵၢမ်ငမ်းယဵၼ်ႄလႈ ႁူဝ်ပဝ်ႈ KIO ၶဝ် လႆႈႁူပ်ႉထူပ်းၵၼ်တီႈဝဵင်းၵဵင်းမႆႇ ၸိုင်ႈထႆးမႃးယူႇယဝ်ႉ။
ၽၢႆႇတပ်ႉသိုၵ်းမၢၼ်ႈႄလႈ KIO/ KIA ၶဝ်ၼႆႉ တင်ႈႄတႇဢဝ် ၼႂ်းပီႊ 1994 ၼီႊၼၼ်ႉေသ ၶၢဝ်းတၢင်း 17 ပီႊ လႆႈၵိုတ်းတိုၵ်းၵၼ်မႃးေသ ထိုင်မႃးၼႂ်းလိူၼ်ၵျႍၼ်ႇ ပီႊ 2011 ၼီႊၼၼ်ႉ ၶိုၼ်ပဵၼ်ပၢင်တိုၵ်းၵၼ် မႃးႄလႈ ၽၢႆႇ KIA ၶဝ်လၢတ်ႈဝႃႈ ၼႂ်းၶၢဝ်တၢင်း 7 ပီႊ လႆႈပဵၼ်ပၢင်တိုၵ်းၵၼ်မႃး မွၵ်ႈ 3,800 ပွၵ်ႈၼႆယဝ်ႉ။ ၽူႈၶၢၼ်ႇပၢၵ်ႇၽၢႆႇ KIA မွၵ်ႇလၢတ်ႈဝႃႈ “ ယၢမ်းလဵဝ်ႄတႉ ၼႂ်းမိူင်းၶၢင်ၼႆႉ ပၢင်တိုၵ်းေၵႃႈယဵၼ်ၵႂႃႇေသ ငဝ်းလၢႆးၼႂ်းပိုၼ်ႉတီႈေၵႃႈ မၼ်ႈၼိမ်ဝႆႉယူႇ ” ၼႆယဝ်ႉ။
တႅမ်ႈၶၢဝ်ႇ – မွၵ်ႇၶမ်းၶူင်း


text:
ၶၢဝ်ႇၵူႈလွင်ႈ
လူတ်ႉၶိူင်ႈ လႄႈ ၵႃး ၽႃႇၵၼ် တီႈဝဵင်းမိူင်းပၼ်ႇ မီးၵူၼ်းတၢႆ 1 ၵေႃႉ
- Details
- Created on 28 March 2019
- Written by တႆးလွတ်ႈလႅဝ်း
မိူဝ်ႈဝၼ်းထီႉ 26 March 2019 ယၢမ်းၵၢင်ၶမ်ႈ 19:00 မူင်း ၵူၼ်းႁေႃႈ လူတ်ႉၶိူင်ႈ လႄႈ ၵူၼ်းႁေႃႈၵႃး ၽႃႇၺႃးၵၼ် တီႈၼႂ်းဝဵင်းမိူင်းပၼ်ႇသေ ၵူၼ်းၶီႇၸွမ်း လူတ်ႉၶိူင်ႈတၢႆ 1 ၵေႃႉ ဝႃႈၼႆ။
တပ်ႉသိုၵ်းၸိုင်ႈတႆး RCSS/SSA ဢၼ်ပၵ်းသဝ်း ၼႂ်းၼႃႈသိုၵ်း လႆႈႁပ်ႉတင်းၸွႆႈထႅမ် ၸုမ်းတႆးၽွမ်ႉ ၵၼ် လႄႈ ၸုမ်းၶူင်ႈပဝ်ႈသၢႆသိုၵ်း
- Details
- Created on 28 March 2019
- Written by တႆးလွတ်ႈလႅဝ်း
ၸုမ်းတႆးၽွမ်ႉၵၼ် လႄႈ ၸုမ်းၶူင်ႈပဝ်သၢႆသိုၵ်း လႆႈႁပ်ႉငိုၼ်တွင်း တီႈၽူႈမီးၼမ်ႉၸႂ် ၸေႇတၼႃႇၶဝ် လၢႆတီႈလၢႆတၢင်းသေယဝ်ႉ သိုပ်ႇဢဝ် ငိုၼ်းသိုဝ်ႉ ၽၵ်းၵပ်းၶဝ်ႈ ၊ သႅင်လႅတ်ႈ (Solar) ၊ ၶိူင်ႈၸႂ်ႉ ၽၢႆႇယူတ်းယႃ ၸွႆႈထႅမ်ပၼ် ၵေႃႉသိုၵ်း တပ်ႉသိုၵ်းၸိုင်ႈတႆး RCSS/SSA ဢၼ်ပၵ်း သဝ်းဝႆႉ တီႈၼႂ်းၼႃႈသိုၵ်း ၸိုင်ႈတႆးပွတ်းႁွင်ႇ။
တႆးလွတ်ႈလႅဝ်း ယွမ်းၼွမ်းထိုင်တီႈ ၽူႈၵဵဝ်ႇၶွင်ႈၶႅပ်းႁၢင်ႈပၢင်လူင်းၵၢၼ်သွၼ် လိၵ်ႈလၢႆးတႆး ၾိင်ႈငႄႈပုတ်ႉထ လႄႈ ပၢင်တွၼ်ႈသူးလုၵ်ႈႁဵၼ်း ၽွင်ႇတေႃႇဢူး ဝဵင်းလိူဝ်ႇ
- Details
- Created on 25 March 2019
- Written by တႆးလွတ်ႈလႅဝ်း
မိူဝ်ႈဝၼ်းထီႉ 19 March 2019 ယူႇတီႈ တႆးလွတ်ႈလႅဝ်း လႆႈဢဝ်ၶႅပ်းႁၢင်ႈ ပၢင်လူင်းၵၢၼ်သွၼ် လိၵ်ႈလၢႆးတႆး ၾိင်ႈငႄႈ ပုတ်ႉထ လႄႈ ပၢင်တွၼ်ႈသူး လုၵ်ႈႁဵၼ်း ဢၼ်ၸတ်းႁဵတ်း တီႈဝတ်ႉၽွင်ႇတေႃႇဢူး ဝဵင်းလိူဝ်ႇ ၼၼ်ႉ ဢဝ်တတ်းတေႃႇ သႂ်ႇၺႃးပႃးသေ လႆႈပိုၼ်ၽႄႈၵႂႃႇ ၼႂ်းဝီးတီးဢူဝ်း ႁူဝ်ၶေႃႈ ၸုမ်းၵေႃ လိၵ်ႈလၢႆ လႄႈ ၾိင်ႈငႄႈတႆး ၸတ်းႁဵတ်း ပၢင်ႁူပ်ႉထူပ်း ပွၵ်ႈၵမ်း 15 တီႈဝဵင်းပၢင်ႇသၢႆး ၼၼ်ႉလႄႈ ႁဵတ်းႁႂ်ႈ ပဵၼ်လွင်ႈဢမ်ႇလႆႈယွၼ်းၶႂၢင်ႉတီႈ ၽူႈၵဵဝ်ႇၶွင်ႈၶႅပ်းႁၢင်ႈ သေ ယူႇတီႈ တႆးလွတ်ႈလႅဝ်း ယွမ်းၼွမ်းထိုင်တီႈ ၽူႈၵဵဝ်ႇၶွင်ႈၶႅပ်းႁၢင်ႈ တႄႉတႄႉယူႇယဝ်ႉ ၊ ၼင်ႇႁိုဝ် မိူဝ်းၼႃႈမႃး ပေႃးတေဢမ်ႇပဵၼ် လွင်ႈၸိူင်ႉၼႆ ထႅင်ႈၼၼ်ႉ ယူႇတီႈ သိုဝ်ႇၶၢဝ်ႇ တႆးလွတ်ႈလႅဝ်း တေဝႆႉသတိလိူဝ်ၵဝ်ႇထႅင်ႈ ယူႇယဝ်ႉ။
မိူဝ်ႈၼႆႉမၢၵ်ႇတႅၵ်ႇ တီႈဝဵင်းမႂ်ႇ ၼႂ်းၼႃႈလိၼ်ၽွင်းငမ်း ဝ
- Details
- Created on 23 March 2019
- Written by တႆးလွတ်ႈလႅဝ်း
မိူဝ်ႈၼႆႉဝၼ်းထီႉ 23 March 2019 ယၢမ်းႁူဝ်ၶမ်ႈ 16:00 မူင်း မၢၵ်ႇတႅၵ်ႇ တီႈတီႈဝဵင်းမႂ်ႇ ၼႂ်းၼႃႈ လိၼ်ၽွင်း ငမ်း ဝ လႄႈ မီးၵူၼ်းမိူင်း ဝၢတ်ႇၸဵပ်း လူႉတၢႆယွၼ်ႉ မၢၵ်ႇတႅၵ်ႇဝႃႈၼႆ။
ၸုမ်းတႆးၽွမ်ႉႁူမ်ႈၸွႆႈၸိူဝ်ႉၸၢတ်ႈ ၸွႆႈထႅမ်ငိုၼ်းလူႇ တီႈဝတ်ႉၵျွင်းမုၼ်ၸဝ်ႈ ဝဵင်းတၢင်ႉယၢၼ်း
- Details
- Created on 23 March 2019
- Written by တႆးလွတ်ႈလႅဝ်း
ၸုမ်းတႆးၽွမ်ႉႁူမ်ႈၸွႆႈၸိူဝ်ႉၸၢတ်ႈ တုင်းလူႇၶၢမ်ႇငိုၼ်းတွင်း တီႈၽူႈမီးၼမ်ႉၸႂ် ၸေႇတၼႃႇၶဝ် ၵူႈတီႈတီႈသေယဝ်ႉ သိုပ်ႇဢဝ်ငိုၼ်း ၸွႆႈထႅမ် လူႇတၢၼ်းပၼ် တီႈဝတ်ႉ ၵျွင်းလူင်ယၢၼ်း ဢိူင်ႇၼမ်ႉႁူးလွႆၵႃ ၸႄႈဝဵင်းတၢင်းယၢၼ်း။
More Articles...
- ပီႈၼွင်ႉႁႅင်းၵၢၼ် တႆးယၢၼ်မိူင်း ၸွႆႈထႅမ်ငိုၼ်းထိုင်ၵေႃႉသိုၵ်း တပ်ႉသိုၵ်းၸိုင်ႈတႆး RCSS/SSA ဢၼ်ပၵ်းသဝ်း ၼႂ်းၼႃႈသိုၵ်း
- တပ်ႉသိုၵ်းၸိုင်ႈတႆး RCSS/SSA ဢၼ်မီးၼႂ်းၼႃႈသိုၵ်း လႆႈႁပ်ႉငိုၼ်းၸွႆႈထႅမ် လႄႈ ၽၵ်းၵပ်းၶဝ်ႈ တီႈပေႃႈမႄႈၵူၼ်းမိူင်း
- ၸုမ်းၵေႃလိၵ်ႈလၢႆး လႄႈ ၾိင်ႈငႄႈတႆး ၸတ်းႁဵတ်းပၢင်ႁူပ်ႉထူပ်း ပွၵ်ႈၵမ်း 15 တီႈဝဵင်းပၢင်ႇသၢႆး
- ၵူၼ်းဢမ်ႇႁူႉၸိုဝ်ႈ/ၸုမ်း ဢဝ်မၢၵ်ႇၵႂႃႇပွႆႇ တီႈၵၢတ်ႇပၢင်ႇၶမ်း ဝဵင်းမူႇၸေႊ
- တပ်ႉသိုၵ်းၸိုင်ႈတႆး RCSS/SSA လႆႈႁပ်ႉတင်းၸွႆႈထႅမ် ပေႃႈမႄႈၵူၼ်းမိူင်း ၸႄႈဝဵင်းသီႇပေႃႉ
- ၵူၼ်းၼုမ်ႇယၢင်းလႅင် တုၵ်းယွၼ်း ႁႂ်ႈလႆႈၶၢႆႉပၼ် ႁုၼ်ႁၢင်ႈၸွမ်ႁၢၼ်ဢွင်ႇသၢၼ်းတီႈလွႆၵေႃႇ ၼႂ်းဝၼ်းထီႉ 17 လိူၼ်ၼႆႉ
- တပ်ႉသိုၵ်းၸိုင်ႈတႆး RCSS/SSA လႆႈႁပ်ႉငိုၼ်း လႄႈ ၽၵ်းၵပ်းၶဝ်ႈ တီႈပေႃႈမႄႈၵူၼ်းမိူင်း ထုင်ႉမၢဝ်း 2 ဝၼ်းထပ်းၵၼ်
- ယေးငိုၼ်းလုမ်ႈၾႃႉ တေၸွႆႈငိုၼ်း တီႈပိင်းၵလႃးတဵတ်ႉသ် တႃႇၸွႆႈ ရူဝ်ႁိၼ်ၵျႃႇ
- ပီႈၼွင်ႉတႆး ဢၼ်မီးၼႂ်းၸိုင်ႈမိူင်းၶႄႇ ႁူမ်ႈၵၼ်ဢဝ် ငိုၼ်း လႄႈ ၽၵ်းၵပ်းၶဝ်ႈ ၸွႆႈထႅမ်ပၼ် ၵေႃႉသိုၵ်း တပ်ႉသိုၵ်းၸိုင်ႈတႆး RCSS/SSA
- ၸုမ်းတႆးၽွမ်ႉႁူမ်ႈၸွႆႈၸိူဝ်ႉၸၢတ်ႈ ၸွႆႈထႅမ်သိူဝ်ႈသုပ်းလၢႆးၶႅၼ်ပွတ်းပၼ် ၵေႃႉသိုၵ်း တပ်ႉသိုၵ်းၸိုင်ႈ တႆး RCSS/SSA ဢၼ်မီးၼႂ်းၼႃႈသိုၵ်း


text:
ၶၢဝ်ႇၵူႈလွင်ႈ
ၾႆးမႆႈႁိူၼ်း ပေႃႈမႄႈပီႈၼွင်ႉၵူၼ်းမိူင်း ဝၢၼ်ႈၼွင်ၵွင်
- Details
- Created on 17 August 2018
- Written by တႆးလွတ်ႈလႅဝ်း
ပေႃႈမႄႈပီႈၼွင်ႉၵူၼ်းမိူင်း ၼႂ်းၼႃႈႁိူၼ်း ၼိုင်ႈ ၼႃႈႁိူၼ်း ဢၼ်ယူႇတီႈၼႂ်း ဝၢၼ်ႈၼွင်ၵွင် ဢိူင်ႇၵုၼ်လူင် ၸႄႈဝဵင်းၼမ်ႉၶမ်း ထုၵ်ႇၺႃးၽေး ၾႆးၾႃႉၵိုင်ႉၵၢင်ႉ သွတ်ႉပဵၼ်ၾႆးသေ လႆႈမႆႈႁိူၼ်းယေးၵႂႃႇတင်းလင် လႄႈ မိူဝ်ႈလဵဝ် ပဵၼ်ဢၼ်ဢုိၵ်ႉၼိုၵ်ႉၵိၼ်းၸႂ်ဝႆႉ ဝႃႈၼႆ။
တႆးလွတ်ႈလႅဝ်း
ၵူၼ်းၼႂ်းပိုၼ်ႉတီႈ ၵေႃႉၼိုင်ႈလၢတ်ႈၼႄဝႃႈ မိူဝ်ႈဝၼ်းထီႉ 13 August 2018 ယၢမ်းၵၢင်ၶမ်ႈ 20:30 မူင်း ၼႆႉ ၾႆးၾႃႉၵိုင်ႉၵၢင်ႉ သွတ်ႉတီႈႁိူၼ်း ပႃႈလႃႉထုၼ်း (ဢၼ်လုၵ်ႉယၢပ်ႇပႆယၢပ်ႇ) ဝၢၼ်ႈၼွင်ၵွင် သေ ၾႆးမႆႈလင်ႁိူၼ်းၵႂႃႇ တင်းမူတ်း ၊ ၶူဝ်းႁိူၼ်းၶူဝ်းယေး ၸိူဝ်းၼႆႉၵေႃႈ ဢမ်ႇတၼ်းလႆႈဢဝ်ဢွၵ်ႇသင် ပႃးၵႂႃႇၸွမ်းၾႆးမူတ်း ၊ ပေႃႈမႄႈပီႈၼွင်ႉၵူၼ်းမိူင်း ၼႂ်းဝၢၼ်ႈၼွင်ၵွင် လႄႈ ၽူႈမီပုၼ်ႈၽွၼ်း ၸုမ်းၶႄၾႆးၶဝ်ၵေႃႈ လႆႈဢွၼ်ၵၼ် ၵႂႃႇၸွႆႈထႅမ် ၶႄႁူတ်းၾႆးယူႇၼႆ လၢတ်ႈၼႄၼင်ႇၼႆ။
ပႃႈလႃႉထုၼ်း ၼႆႉ မီးလုၵ်ႈ 2 ၵေႃႉ ၊ လၢၼ်သၢဝ်ဢွၼ်ႇ 1 ၵေႃႉ လႄႈ မိူဝ်ႈလဵဝ် တႃႇၵမ်ႉထႅမ် လုၵ်ႈလုၵ်ႈလၢၼ်လၢၼ် ၶိုၼ်ႈႁူင်းႁဵၼ်းၵေႃႈ ပဵၼ်ဢၼ်ၵိၼ်းၸႂ်ဝႆႉသေ သင်ဝႃႈ ၽူႈမီးၼမ်ႉၸႂ် ၸေႇတၼႃႇ ႁဝ်းၶဝ် ၶႂ်ႈၸွႆႈထႅမ် ၶူဝ်းၶွင်သေလွင်ႈလွင်ႈ ဢမ်ႇဝႃႈငိုၼ်းတွင်း ၸိူဝ်းၼႆႉ ၵႂႃႇၸွႆႈထႅမ်ပၼ်ႁႅင်းၸႂ် လႆႈယူႇ ၼႆယဝ်ႉ။


text:
မိူဝ်ႈၵျုၼ်ႇ 2 ဝၼ်း ၵၢင်ၼႂ်ၸဝ်ႉၼၼ်ႉ ႁူဝ်ႉဢုတ်ႇၵူၼ်ႇပင်း တဵင်သႂ်ႇႁိူၼ်းသုမ်ႉ တီႈပွၵ်ႉႁူဝ်မုၼ်ႇ ပွတ်းၵွင်းသီႇသိပ်းႁႃႈ ဝဵင်းမူႇၸေႊလႄႈ ၵူၼ်းတၢႆၼိုင်ႈၵေႃႉ၊ မၢတ်ႇၸဵပ်းၵႂႃႇသွင်ၵေႃႉ ၼႆယဝ်ႉ။ ၶဝ်ၸိူဝ်းၼၼ်ႉ ပဵၼ်ႁႅင်းငၢၼ်း တၢင်းထုင်ႉပဵင်းမိူင်းမၢၼ်ႊ ဢၼ်မႃးႁဵတ်းၵၢၼ်ႁႃၵိၼ် တီႈမူႇၸေႊ။ ၵေႃႉဢၼ်တၢႆၵႂႃႇၼၼ်ႉ ပဵၼ်ၼၢင်းယိင်း (17 ၶူပ်ႇ) သေ ၵေႃႉပဵၼ်ၽူဝ်မၼ်းတႄႉ မၢတ်ႇၸဵပ်းႁႅင်းလႄႈ လႆႈသူင်ႇမိူဝ်းယူတ်းယႃ တီႈဝဵင်းလိူဝ်ႇ။ ယွၼ်ႉပိူဝ်ႈ ၾူၼ်တူၵ်းသွင်ဝၼ်း ထတ်းၵၼ်ယဝ်ႉ ပိုၼ်ႉႁူဝ်ႉဢုတ်ႇ ဢမ်ႇၸင်ႈၶၢမ်ႇလႆႈလႄႈ ၸင်ႇၵူၼ်ႇပင်းတဵင်သႂ်ႇႁိူၼ်းသုမ်ႉဢွၼ်ႇ ၼႆယဝ်ႉ။
Crime & Accident


text:
မၢႆထီႉ 2018/002 ဝၼ်းထီႉ 23-Feb-2018 “สมาคมการศึกษาและวัฒนธรรมไทยใหญ่“ “သမႃးၶူမ်းပၢႆးပၺ်ႇၺႃႇလႄႈၾိင်ႈငႄႈတႆး“ လိၵ်ႈၽိတ်ႈမွၵ်ႇၶဝ်ႈႁူမ်ႈပၢင်လႅၵ်ႈလၢႆႈတၢင်းႁူႉတၢင်းႁၼ် ပွၵ်ႈၵမ်းၼိုင်ႈ ၽိတ်ႈမွၵ်ႈထိုင် ။ ။ ၽူႈမီးတၢင်းႁူႉယႂ်ႇတၢင်းႁၼ်ၵႂၢင်ႈႁဝ်းၶဝ်ၵူႈၸဝ်ႈၵူႈၵေႃႉ ႁႂ်ႈလႆႈၶဝ်ႈႁူမ်ႈလႅၵ်ႈလၢႆႈ တၢင်းႁၼ်ထိုင် ၶေႃႈယိူင်းဢၢၼ်းၼႂ်းပၢင်လႅၵ်ႈလၢႆႈတၢင်းႁူႉတၢင်းႁၼ် ၵူၼ်းၶိူဝ်းတႆးပွၵ်ႈၵမ်းၼိုင်ႈ ၸေဝဵင်းမိူင်းၵွၵ်ႇ ( 1 ) ၼင်ႇႁိုဝ်ၸၼ်ႉပၢႆးပၺ်ႇၺႃႇတႆးႁဝ်း တေပဵၼ်ႁဵင်းဢီးလွင်ႈၶိုၼ်ႈယႂ်ႇတႆးႁဝ်းလႆႈၼႂ်းဢၼႃႇၵၢတ်ႈပၢၼ်သိုပ်ႇပၢၼ် ( 2 ) ၼင်ႇႁိုဝ်တူင်ႇဝူင်းၵူၼ်းတႆးႁဝ်း တေပဵၼ်တီႈယွမ်းႁပ်ႉၼႂ်းသင်ၶူမ်းမိူင်းထႆးလႄႈမိူင်းတႆး မိူဝ်ႈၼႆႉလႄႈ ၼႂ်းဢၼႃႇၵၢတ်ႈၶၢဝ်းယၢဝ်း (3 ) ၼင်ႇႁိုဝ်ႁႅင်းၵူၼ်းမိူင်းၸၢဝ်းၶိူဝ်းတႆးႁဝ်း တေပဵၼ်ႁႅင်းဢီးလွင်ႈလႅၵ်ႈလၢႆႈၶိုၼ်ႈယႂ်ႇၼႂ်းၸိူဝ်ႉၸၢတ်ႈၸိူဝ်ႉၶိူဝ်း ႁဝ်းၵႂႃႇပၢၼ်သိုပ်ႇပၢၼ်ၶၢဝ်းယၢဝ်း ( 4 ) ၼင်ႇႁိုဝ်လွင်ႈပူၵ်းပွင်ၸွႆႈလိူဝ်ႁႅင်းၵၢၼ်တႆး ႁႂ်ႈမီးသုၼ်ႇလႆႈၽဵင်ႇပဵင်းဢၼ်ၵိုင်ႇလႆႈၵိုင်ႇပဵၼ်ၼႂ်းသုၼ်ႇလႆႈႁႅင်းၵၢၼ်တႆးႁဝ်း ( …
ပၢင်သွၼ်ႇၽႃႇသႃႇ ဢၢင်းၵိတ်ႇ တီႈဝတ်ႉၵူႇတဝ်ႈ
ပွင်ႇၶၢဝ်ႇ ประชาสัมพันธ์ Share this…


text:
ဢႃႇတွပ်ႈ ႁိတ်ႈလႃႇ
(Adolf Hitler, 1889-1945)
ၸိုဝ်ႈ ဢႃႇတွပ်ႈ ႁိတ်ႈလႃႇၼႆႉ ပေႃးၽဵင်ႇ ဢဝ်ၸႂ်ၵဝ်ၶႃႈဝႃႈ တိုၼ်းဢမ်ႇၶႂ်ႈသႂ်ႇၼႂ်းသဵၼ်ႈ ၸိုဝ်ႈသိူဝ်ငၢၼ်ၼႆႉသေဢိတ်း။ ၵႃႈမၼ်းယၢမ်ႈ ႁဵတ်းယၢမ်ႈသၢင်ႈမႃးၼၼ်ႉ ပဵၼ်ၵၢၼ်ၵေႃႇႁၢႆႉၵမ်ႈ ၼမ်။ ယဝ်ႉၵေႃႈ ၶပ်ႉသၢင်ႈႁၢင်ႈပွင် ႁႂ်ႈၵူၼ်းသၢမ် သိပ်းလၢၼ်ႉပၢႆ ပေႃးလႆႈတၢႆပႅတ်ႈလၢႆလၢႆ။ ၼႆလႄႈ ၵဝ်ၶႃႈ တိုၼ်းဢမ်ႇမီးၸႂ် ယွင်ႈၵုင်ႇမၼ်းသေ ဢိတ်း။ ၵူၺ်းၼႃႇ ၽုင်းငဝ်း ႁိတ်ႈလႃႇၼႆႉ ႁူမ်ႇ ငမ်းလႆႈၼိူဝ်ၵူၼ်းတင်းၼမ်မႃး ဢၼ်ဝႃႈၼၼ်ႉ တႄႉ ဢမ်ႇၸၢင်ႊပၢၵ်ႈထဵင်ပႅတ်ႈလႆႈ။
ဢႃႇတွပ်ႈ ႁိတ်ႈလႃႇၼႆႉ ၵိူတ်ႇႁၼ်ၼႃႈ တီႈဝဵင်း ပရၢဝ်းၼၢဝ်ႇ (Braunau) မိူင်းဢေႃး သထရီးယႃႇ (Astria) မိူဝ်ႈပီႊ ၁၈၈၉။ မိူဝ်ႈမၼ်း တိုၵ်ႉၼုမ်ႇ တႅမ်ႈႁၢင်ႊပၢၼ်းသီၼႆသေတႃႉ ဢမ်ႇ ပဵၼ်ၵၢၼ်ပဵၼ်ငၢၼ်း။ မိူဝ်ႈၽွင်းၼၼ်ႉ မၼ်း လႅၵ်ႈလၢႆႈပဵၼ်မႃး ၽူႈမီးၸႂ်ၸိူဝ်ႉၸၢတ်ႈၵျႃႇမၢၼ်ႇ ပူၼ်ႉၶိတ်ႇ ပူၼ်ႉလႅၼ်ႊၵေႃႉ႞။ မိူဝ်ႈသိုၵ်းလုမ်ႈၾႃႉ ပွၵ်ႈၵမ်းၼိုင်ႈ မၼ်းႁၢပ်ႇၵိုတ်ႉၵၢၼ်သိုၵ်း ၼႂ်း တပ်ႉသိုၵ်း ၵျႃႇမၢၼ်ႇသေ လႆႈမၢတ်ႇၸဵပ်းမႃး။ ယွၼ်ႉပိူဝ်ႈ တၢင်းႁတ်းႁၢၼ်မၼ်းလႄႈ လႆႈထုၵ်ႇ မွပ်ႈပၼ်သူးႁတ်းႁၢၼ် သွင်ပွၵ်ႈ။
ၵူၺ်းၼႃႇ မိူင်းၵျႃႇမၼီႇ လႆႈၵၢၼ်ႉသိုၵ်းမႃး လႄႈ ၼႂ်းၸႂ်မၼ်း ပဵၼ်ၽိုၼ်းပဵၼ်ၾႆးဝႆႉ။ မိူဝ်ႈ ဢႃႇယုမၼ်း လႆႈသၢမ်သိပ်း၊ ပီႊ ၁၉၁၉ မၼ်းၶဝ်ႈ ႁူမ်ႈ ပႃႇတီႇၵၢၼ်မိူင်း ဢၼ်ၸၢႆႉၵိူင်းၽၢႆႇၶႂႃ၊ ဢၼ် မီးဝႆႉ တီႈဝဵင်းမိဝ်းၼိၵ်ႈ (Munich) ၼၼ်ႉ။ ဝၢႆး ၼၼ်ႉ ၸိုဝ်ႈပႃႇတီႇၼၼ်ႉ လႅၵ်ႈလၢႆႈပဵၼ်မႃးဝႃႈ ပႃႇတီႇ ႁႅင်းငၢၼ်း သူဝ်ႇသျႄႇလိတ်ႈ ၵျႃႇမၢၼ်ႇ (Nationalist Socialist German Workers’ Party) ၼႆယဝ်ႉ (ၸိုဝ်ႈတူဝ်ယေႃႈပႃႇတီႇၼၼ်ႉ ႁိၵ်ႈႁွင်ႉဝႃႈ ၼႃႇၸီႇပႃႇတီႇ ၼႆယဝ်ႉ)။ ယူႇၼႂ်းပႃႇ တီႇၼၼ်ႉ ႁိုင်သွင်ပီႊၵွႆး မၼ်းပေႃးၶိုၼ်ႈပဵၼ် ႁူဝ်ၼႃႈလူင် ဢၼ်ဢမ်ႇမီးၽႂ်ၶႄႉၶဵင်ႇလႆႈ ၼႂ်းပႃႇ တီႇၼၼ်ႉ ယူႇယဝ်ႉ။
မိူဝ်ႈႁိတ်ႈလႃႇ ဢွၼ်ႁူဝ် ပႃႇတီႇၼႃႇၸီႇ ၼၼ်ႉ ၸဵဝ်းယႂ်ႇၶႅင်ႁႅင်းထႃးမႃးတေႉတေႉ။ မိူဝ်ႈ ပီႊ ၁၉၂၃ ၶဝ်လုၵ်ႉၽိုၼ်ႉသိမ်းဢႃႇၼႃႇ (ၶဝ်ႁွင်ႉ ဝႃႈ ၵၢၼ်လုၵ်ႉၽိုၼ်ႉႁွင်ႈၵိၼ် ပီႇယႃႇမိဝ်းၼိၵ်ႈ – Munich Beer Hall Putsch) ၼၼ်ႉ ဢမ်ႇ ဢွင်ႇပေႉ။ ယွၼ်ႉၼၼ် ႁိတ်ႈလႃႇၵေႃႈ လႆႈထုၵ်ႇ တီႉၵမ်၊ ၵၢဝ်ႇႁႃလူၺ်ႈ ၵၢၼ်ႁၵ်းလင်ဝၢၼ်ႈမိူင်း သေ ယဵတ်ႈၶင်ၶွၵ်ႈ။ ၵူၺ်းၵႃႈ လႆႈယူႇၼႂ်းၶွၵ်ႈၶင် ႁိုင်ၼိုင်ႈပီႊသေ ၶိုၼ်းလွတ်ႈဢွၵ်ႇမႃး။
တေႃႇထိုင်ပီႊ ၁၉၂၈ ၼၼ်ႉ ပႃႇတီႇၼႃႇၸီႇ ၶဝ် ႁႅင်းတိုၵ်ႉဢေႇဝႆႉယူႇ။ ၵူၺ်းၼႃႇ မိူင်းၵျႃႇမၼီႇ ၽွင်းမိူဝ်ႈၼၼ်ႉ ၵၢၼ်မၢၵ်ႈမီး တူၵ်းတႅမ်ႇမႃးတိၵ်း တိၵ်းလႄႈ ၵူၼ်းဝၢၼ်ႈၵူၼ်းမိူင်းၵေႃႈ ဢိမ်ႇမိူဝ်ႇ ၸၢၼ်ႈၸင်းတေႃႇ ပႃႇတီႇၵၢၼ်မိူင်းလူင် ၸိူဝ်းမီး ဝႆႉ မိူဝ်ႈၼၼ်ႉ။ ၵွပ်ႈၼႆ ႁႅင်းၵမ်ႉထႅမ်တေႃႇ ပႃႇတီႇ ၼႃႇၸီႇ ယႂ်ႇၶိုၼ်ႈမႃးတိၵ်းတိၵ်းသေ ထိုင်မိူဝ်ႈပီႊ ၁၉၃၃ ၼၼ်ႉ ႁိတ်ႈလႃႇ လႆႈၶိုၼ်ႈပဵၼ် ၸွမ်ၸိုင်ႈ မိူင်းၵျႃႇမၼီႇယူႇယဝ်ႉ။ မိူဝ်ႈၼၼ်ႉ ဢႃႇယုႁိတ်ႈ လႃႇ မီးသီႇသိပ်းသီႇပီႊယူႇယဝ်ႉ။
ဝၢႆးသေ ႁိတ်ႈလႃႇ ၶိုၼ်ႈပဵၼ်ၸွမ်ၸိုင်ႈ ယဝ်ႉ မၼ်းၸႂ်ႉတိုဝ်း ၶိူင်ႈပိူင် လူင်ပွင်ၸိုင်ႈသေ ၵႂၢတ်ႇ ၽဵဝ်ႈပႅတ်ႈ ၸုမ်းၵူႈၶႅင်မၼ်းတင်းသဵင်ႈသေ ပဵၼ်မႃး ၸဝ်ႈဢႃႇၼႃႇလူင်ၵေႃႉ႞ ၶၼ်ၶၼ်ဝႆးဝႆး ယူႇယဝ်ႉ။ ၵၢၼ်ၸိူဝ်းၼႆႉ ဢမ်ႇၸၢင်ႊၼပ်ႉသွၼ်ႇ ဝႃႈ ပဵၼ်ၵၢၼ်ဢၼ် ႁဵတ်းႁႂ်ႈ သုၼ်ႇလႆႈသုၼ်ႇ ပဵၼ်ၵူၼ်းမိူင်း လူတ်းလူင်းၵႂႃႇလွႆးလွႆး၊ ယဝ်ႉၵေႃႈ ဢမ်ႇၸၢင်ႊၵႅတ်ႇၶေႁေႉၵင်ႈပၼ်လႆႈ ၽေးၶဵၼ် ၵူၼ်းႁၢႆႉၵူၼ်းမိူၵ်ႈ။ လွင်ႈလႅၵ်ႈလၢႆႈၸိူဝ်းၼႆႉၵိူတ်ႇ ပဵၼ်ဝႆးၼႃႇ။ ဢမ်ႇတွၼ်ႉလႆႈႁၼ် ပႃႇတီႇၼႃႇၸီႇ ၶဝ် ၵူတ်ႇထတ်းတတ်းသိၼ်ၸွမ်း။ ၸုမ်းဢၼ် သၢၼ်ၶတ်းၵူႈၶႅင်ၶဝ်ၼၼ်ႉ လႆႈၺႃးထုပ်ႉႁႅမ်ပေႃႉ ယႅၼ်ႉ၊ မၢင်ၸိူဝ်းၵေႃႈ လႆႈထုၵ်ႇလၢၵ်ႈဢဝ်ၵႂႃႇၶႃႈ တၢႆပႅတ်ႈ။ ႁဵတ်းၸိူင်ႉၼႆၵေႃႈ ၵွၼ်ႇပႆႇပဵၼ် သိုၵ်း လုမ်ႈၾႃႉ ပွၵ်ႈၵမ်းသွင်ၼၼ်ႉ ၵူၼ်းမိူင်းၶဝ် ၸႂ် ယႂ်ႇၸႂ်ၵႂ်ႈ ၵမ်ႉထႅမ် ႁိတ်ႈလႃႇတေႉတေႉဝႃႈဝႃႈ။ ယွၼ်ႉပိူဝ်ႈမၼ်းၵေႃႈ ၶတ်းၸႂ်ၼႄ ႁႂ်ႈၵူၼ်းမိူင်း မီးၼႃႈၵၢၼ်တႃငၢၼ်းမႃး ၼမ်လိူဝ်ဢွၼ်တၢင်း သေမဝ်ႇၵႃး ႁဵတ်းႁႂ်ႈ ၵၢၼ်မၢၵ်ႈမီးဝၢၼ်ႈမိူင်း ၶိုပ်ႈ ၼႃႈမႃးၼၼ်ႉယဝ်ႉ။
ဝၢႆးၼၼ်ႉ ႁိတ်ႈလႃႇ ၵေႃႇတင်ႈ မိူင်းၵျႃႇ မၼီႇ တႃႇတေမႄႇၶႂၢၵ်ႈထႅင်ႈတိၵ်းတိၵ်းသေ ထိုင် တီႈပေႃးၵိူတ်ႇဢွၵ်ႇ သိုၵ်းလုမ်ႈၾႃႉ ပွၵ်ႈၵမ်းသွင် ၼၼ်ႉယဝ်ႉ။ မိူဝ်ႈၸဝ်ႉၼၼ်ႉတႄႉ ယင်းဢမ်ႇ လႆႈတိုၵ်းသိုၵ်းသေ ယိုတ်းသိမ်းဢဝ်လႆႈ လၢႆဝၢၼ်ႈ လၢႆမိူင်း။ ၽွင်းမိူဝ်ႈၼၼ်ႉ ဢိင်ႇၵလႅၼ်ႇ တင်း ၾရၢင်ႇသဵတ်ႈ မီးပၼ်ႁႃ ၵၢၼ်မၢၵ်ႈမီးႁင်းၽႂ်မၼ်း လႄႈ ဢမ်ႇၶႂ်ႈပဵၼ်သိုၵ်းပဵၼ်သိူဝ်။ ႁိတ်ႈလႃႇၵေႃႈ ဝၵ်ႉဢဝ်တိုဝ်ႉတၢင်းၼႆႉ၊ ပူၼ်ႉပႅၼ် ၶေႃႈတူၵ်း လူင်း ဝႃႇသၢႆး (Treaty of Versailles) သေ ၵေႃႇ သၢင်ႈ တပ်ႉသိုၵ်းမိူင်းၵျႃႇမၼီႇ။ ယဝ်ႉၵေႃႈ ၶဝ်ႈ ပၵ်းတပ်ႉတင်ႈတႃႇ တီႈ ရၢႆးလႅၼ်း (မိူဝ်ႈ ၁၉၃၆ လိူၼ်မၢတ်ႈ)၊ တဵၵ်းတဵင်ၶဝ်ႈယိုတ်းဢဝ် မိူင်း ဢေႃးသထရီးယႃႇ (Austria) မိူဝ်ႈပီႊ ၁၉၃၈ လိူၼ်မၢတ်ႈ။ ထိုင်မိူဝ်ႈပီႊ ၁၉၃၈ လိူၼ်သႅပ်ႇထႅမ်ႇ ပႃႇၼၼ်ႉ ၶဝ်ႈယိုတ်းဢဝ် မိူင်းၶျႅၵ်ႇၵူဝ်ႇသလူဝ်ႇ ဝၵ်ႉၵီႇယႃႇ (Czechoslovakia) ဢၼ်မီးတပ်ႉ မီးၶူးၶိုၵ်ႉၶိုၵ်ႉ ႁေႉၵင်ႈဝႆႉၼၼ်ႉၵွၼ်ႇယဝ်ႉ။ ဢိင်ႇ ၵလႅၼ်ႇတင်း ၾရၢင်ႇသဵတ်ႈၼႆႉ မီးၶေႃႈတူၵ်း လူင်း မိဝ်းၼိၵ်ႈ ဢၼ်ပဵၼ်ၸၼ်ႉၵူႊမိူင်းမိူင်း ၼၼ်ႉသေ လၢတ်ႈဝႃႈ ပၢၼ်ၶဝ်ၼႆႉ တေၵေႃႇသၢင်ႈ လႆႈငမ်းယဵၼ် ၼႆယဝ်ႉ။ ၵွပ်ႈၼႆ မိူင်းလႂ်ၵေႃႈ ဢမ်ႇ ၸၢင်ႊၸွႆႈထႅမ် ၶျႅၵ်ႇၵူဝ်ႇသလူဝ်ႇဝၵ်ႉၵီႇယႃႇယဝ်ႉ လႄႈ ႁိတ်ႈလႃႇ ၸင်ႇထၢင်ႇႁၢင်ႊၶဝ်ႈယိုတ်းဢဝ် လႆႈငၢႆႈငၢႆႈ ၼႂ်းၶၢဝ်းတၢင်းလၢႆလိူၼ်ဢွၼ်ႇ။ ၸွမ်း ၶၵ်ႉလႂ်ၶၵ်ႉၼၼ်ႉ ႁိတ်ႈလႃႇ သၢင်ႈၼႄဝႃႈ ယွၼ်ႉ သင် မၼ်းလႆႈႁဵတ်းၸိူင်ႉၼၼ်၊ သင်ဢမ်ႇလႆႈ ပဵၼ်ၸိူင်ႉၼၼ် မၼ်းတၵ်းႁဵတ်းသိုၵ်းႁဵတ်းသိူဝ် ၼႆယဝ်ႉ။ ၵွပ်ႈၼႆ မိူင်းတီႇမူဝ်ႇၶရေႇၸီႇ ၽၢႆႇဝၼ်း တူၵ်းၶဝ်ၵေႃႈ ၵူဝ်ႁႄသေ ၸင်ႇယွၼ်ႇယၢၼ်းပၼ် ၶၵ်ႉ႞ယဝ်ႉၶၵ်ႉ႞။
ၵူၺ်းၼႃႇ ထႅင်ႈၵမ်း႞ မိူဝ်ႈႁိတ်ႈလႃႇ ဢၢင်ႈ ၶဝ်ႈတိုၵ်းဢဝ် မိူင်းပူဝ်းလႅၼ်ႇ (Poland) ၼၼ်ႉ တႄႉ ဢိင်ႇၵလႅၼ်ႇ တင်းၾရၢင်ႇသဵတ်ႈ တႅပ်း တတ်းသဵၼ်ႈၸႂ်ဝႆႉဝႃႈ တၵ်းၵႅတ်ႇၶေႁေႉၵင်ႈပၼ် ၼႆယဝ်ႉ။ ၵွပ်ႈၼႆ ႁိတ်ႈလႃႇၵေႃႈ ႁႃဢူၺ်းလီတႃႇ ႁေႉၵင်ႈပၼ်မၼ်းၼႆသေ မိူဝ်ႈပီႊ ၁၉၃၉ ဢေႃး ၵၢတ်ႈၼၼ်ႉ တူၵ်းလူင်းၵၼ်တင်း သတႃႇလိၼ်ႇ (Stalin, ႁူဝ်ၼႃႈလူင် မိူင်းသူဝ်းဝီးယႅတ်ႈ) ဝႃႈ ၶဝ်သွင်မိူင်း တေဢမ်ႇတိုၵ်းၵၼ်တေႃးၵၼ်ၼႆ ယဝ်ႉ (ဝႃႈတႄႉၵေႃႈ ၸဝ်ႈဢႃႇၼႃႇလူင်သွင်ၵေႃႉ ဢၢၼ်းႁူမ်ႈၵၼ် တိုၵ်းတေႃးပိူၼ်ႈ၊ ဢၢၼ်းတတ်း မႅင်ႇဢဝ် မိူင်းပူဝ်းလႅၼ်ႇ)။ လူင်းလၢႆးမိုဝ်းၵၼ် ယဝ်ႉ ထႅင်ႈၵဝ်ႈဝၼ်း ၵျႃႇမၼီႇ ၶဝ်ႈတိုၵ်း ပူဝ်း လႅၼ်ႇ၊ ႁိုင်သိပ်းႁူၵ်းဝၼ်းယဝ်ႉ မိူင်းႁူမ်ႈတုမ် သူဝ်းဝီးယႅတ်ႈ ၵေႃႈ ၶဝ်ႈတိုၵ်း ပူဝ်းလႅၼ်ႇ။ ဢိင်ႇ ၵလႅၼ်ႇ တင်းၾရၢင်ႇသဵတ်ႈ ႁူမ်ႈၵၼ် ပိုၼ်ၽၢဝ်ႇ သိုၵ်းတေႃႇၵျႃႇမၼီႇသေတႃႉ မိူင်းပူဝ်းလႅၼ်ႇတႄႉ လႆႈတူၵ်းသုမ်းၵႂႃႇ ၼႂ်းမိုဝ်းၽူႈၶဵၼ်ဝႆးဝႆးယူႇယဝ်ႉ။
ပီႊ ၁၉၄၀ တဵမ်ၼၼ်ႉတႄႉ ပဵၼ်ပီႊဢၼ် ဢႃႇၼႃႇၽုင်းငဝ်း ႁိတ်ႈလႃႇ ၶိုၼ်ႈသုင်သုတ်း ယွတ်ႈယဝ်ႉ။ ပီႊၼၼ်ႉ ၼႂ်းလိူၼ်ဢေႇပရႄႇ တပ်ႉသိုၵ်းမၼ်း ၶဝ်ႈယိုတ်းဢဝ်လႆႈ မိူင်းႁေႃး လႅၼ်ႇ (Holland)၊ ပႄးၵျီႇယမ်ႇ (Belgium) လႄႈ လၢၵ်ႈၸိမ်ႇပၢၵ်ႇ (Luxembourg) ၸိူဝ်း ၼႆႉ။ ထိုင်လိူၼ်ၵျုၼ်ႇမႃး တၢမ်တူဝ်မိူင်းၾရၢင်ႇ သဵတ်ႈ ယင်းလႆႈၵွမ်းၼွမ်းတေႃႇ ႁိတ်ႈလႃႇယဝ်ႉ။ ထိုင်ပီႊၼၼ်ႉ ၸမ်တေသဵင်ႈ မိူင်းဢိင်းၵလဵတ်ႈ ၶဝ် လႆႈၸင်ႈတေႃႇသူႈၶိုၼ်း လွင်ႈၶိူင်ႈမိၼ်ၵျႃႇ မၢၼ်ႇၶဝ် မႃးယိုဝ်းမႃးတိုၵ်း ႁၢဝ်ႈႁၢဝ်ႈႁႅင်းႁႅင်း ၼၼ်ႉ။ ထိုင်တီႈ လႆႈႁွင်ႉဝႃႈ “ပၢင်တိုၵ်းလူင် ပရိတ်ႈထဵၼ်ႇ” (Battle of Britain) ၼႆယဝ်ႉ။ ၵွပ်ႈၼႆ ႁိတ်ႈလႃႇၵေႃႈ ဢမ်ႇၸၢင်ႊသူင်ႇသိုၵ်းၵွင်း ၶိုၼ်ႈတိုၵ်း မိူင်းဢိင်းၵလဵတ်ႈ (ပရိတ်ႈထဵၼ်ႇ) ၼၼ်ႉ သေပွၵ်ႈ။
မိူဝ်ႈပီႊ ၁၉၄၁ လိူၼ်ဢေႇပရႄႇၼၼ်ႉ သိုၵ်းႁိတ်ႈလႃႇၶဝ် ၶဝ်ႈယိုတ်းဢဝ် မိူင်းၵရိၵ်ႈ (Greece) လႄႈ ယူႇၵူဝ်ႇသလႃးဝီႇယႃႇ (Yugo-slavia)။ မိူဝ်ႈ ၁၉၄၁ လိူၼ်ၵျုၼ်ႇသမ်ႉ ၵိုတ်း ယိုတ်းပႅတ်ႈ ၶေႃႈတူၵ်းလူင်း ဢမ်ႇတိုၵ်းဢမ်ႇ တေႃးၵၼ်တင်း မိူင်းရတ်ႉသျႃးၼၼ်ႉသေ ၶဝ်ႈ တိုၵ်း မိူင်းသူဝ်းဝီးယႅတ်ႈ ရတ်ႉသျႃး။ သိမ်းဢဝ် လႆႈ ၽႅၼ်ႇလိၼ် မိူင်းသူဝ်းဝီးယႅတ်ႈတင်းၼမ် ၵွၼ်ႇယဝ်ႉ။ ၵူၺ်းၼႃႇ ဢမ်ႇၵႂၢတ်ႇလၢင်ႉၽဵဝ်ႈမူၺ်ႉ ပႅတ်ႈလႆႈ သိုၵ်းရတ်ႉသျႃးၶဝ် ၵွၼ်ႇပႆႇထိုင် ၶၢဝ်း ၵတ်းၼၼ်ႉ။ မိူဝ်ႈၽွင်းဢၼ် လႆႈတေႃႇသူႈၵၼ် ဝႆႉတင်း ဢိင်းၵလဵတ်ႈ ဢိၵ်ႇပႃးရတ်ႉသျႃး၊ ထိုင် မိူဝ်ႈပီႊ ၁၉၄၁ လိူၼ်တီႇၸႅမ်ႇပႃႇၼၼ်ႉ သမ်ႉပိုၼ် ၽၢဝ်ႇသိုၵ်း တေႃႇမိူင်းႁူမ်ႈတုမ် ဢမႄႇရီႇၵၼ်ႇ ၵွၼ်ႇ။ ထႅင်ႈလၢႆဝၼ်းဢွၼ်ႇၵွႆး ၵျႃႇပၢၼ်ႇသမ်ႉ ပွႆႇ ၶိူင်ႈမိၼ်တင်းၼမ်သေ ၵႂႃႇယိုဝ်း တႃႈႁိူဝ်း ပႃး (Pearl Harbour) ၶွင်မိူင်းႁူမ်ႈတုမ်ဢမႄႇရီႇၵၼ်ႇ ထႅင်ႈ။
ထိုင်မိူဝ်ႈၵၢင်ပီႊ ၁၉၄၂ ၼၼ်ႉ ၵျႃႇမၼီႇ ႁုပ်ႈသိမ်းလႆႈ ၽႅၼ်ႇလိၼ် ၼႂ်းလိုမ်လိၼ်ယူႇရူဝ်း ပႃႇ တင်းၼမ်တင်းလၢႆ။ ၼႂ်းပိုၼ်းမိူင်းၵူၼ်းၼႆႉ မိူင်းလႂ်ၵေႃႈ ဢမ်ႇယၢမ်ႈလႆႈၽွင်းငမ်း ယႂ်ႇၵႂၢင်ႈ တၢၼ်ႇမွၵ်ႈၼၼ်ႉ တီႈယူႇရူဝ်းပႃႇ။ လိူဝ်ၼၼ်ႉ ၵျႃႇမၼီႇၶဝ် လႆႈၽွင်းငမ်းပႃး ၽႅၼ်ႇလိၼ် လိုမ်ဢႃႇၾရီႉၵႃႉၽၢၵ်ႈၼိူဝ်ၼၼ်ႉၵွၼ်ႇ။ ထိုင်မိူဝ်ႈႁၢင် ပီႊ ၁၉၄၂၊ သိုၵ်းၵျႃႇမၼီႇ ၵၢၼ်ႉတီႈ ပၢင်တိုၵ်း ဢႄးဢႃႇလႃႇမဵၼ်း (El Alamein) ၼႂ်းမိူင်းဢီး ၵျိပ်ႈ လႄႈ သတႃႇလိၼ်ႊၵရႅတ်ႈ (Stalingrad) ၼႂ်းမိူင်းရတ်ႉသျႃးလႄႈ ငဝ်းလၢႆးၵေႃႈ ပိၼ်ႇလႅၵ်ႈ ပိၼ်ႈၽူၼ်ၵႂႃႇယူႇယဝ်ႉ။ တႄႇဢဝ်မိူဝ်ႈၼၼ်ႉ ၵၢၼ်သိုၵ်းၵျႃႇမၼီႇ ယူပ်ႈလူင်းၵႂႃႇတိၵ်းတိၵ်း။ ႁူႉ ႁၼ်လႆႈဝႃႈ ၵျႃႇမၼီႇ ၸၢင်ႊသုမ်းၵၢၼ်ႉတင်းမိူင်း ၼႆၵေႃႈ ႁိတ်ႈလႃႇ ဢမ်ႇယွမ်းႁပ်ႉ။ ဝၢႆးလင် ပၢင် တိုၵ်း သတႃႇလိၼ်ႊၵရႅတ်ႈ ဢၼ်သိုၵ်းႁၢၼ်ၵျႃႇ မၢၼ်ႇၶဝ် တၢႆပဵၼ်ၵေႃပဵၼ်ၵွင်ယဝ်ႉသေတႃႉ ႁိတ်ႈ လႃႇ တိုၵ်ႉဢွၼ်ႁူဝ်တိုၵ်းတေႃးထႅင်ႈ ႁိုင်သွင်ပီႊ။ ထိုင်မိူဝ်ႈပီႊ ၁၉၄၅ ၶၢဝ်းႁုၼ်ႈ (Spring) ၼၼ်ႉ တႄႉ ထိုင်မႃးၶၢဝ်းယၢမ်းလိုၼ်းသုတ်း တႃႇမၼ်း ဢၼ်လီၶူမ်ၸႂ်ၶူမ်ၶေႃးၼၼ်ႉယူႇယဝ်ႉ။ ႁိတ်ႈလႃႇ ၶိုင်ၶႃႈတူဝ်မၼ်းတၢႆၵူၺ်း တီႈဝဵင်းပႄးလိၼ်ႇ (Berlin) မိူဝ်ႈဢေႇပရႄႇ ၃၀ ဝၼ်း။ ထႅင်ႈၸဵတ်း ဝၼ်း မိူင်းၵျႃႇမၼီႇၵေႃႈ လႆႈဝၢင်းၶိူင်ႈပႅတ်ႈယူႇ ယဝ်ႉ။
မိူဝ်ႈၽွင်း ဢႃႇၼႃႇၽုင်းငဝ်းမၼ်းၶိုၼ်ႈ သုင်ၼၼ်ႉ ႁိတ်ႈလႃႇ တင်ႈတမ်း ပေႃႇလၸီႇလၵ်း ၵၢၼ်ၽဵဝ်ႈမူၺ်ႉၸၢဝ်းၵူၼ်း (genocide policy) ဢၼ်ဢမ်ႇယၢမ်ႈမီးယၢမ်းပဵၼ် ၼႂ်းပိုၼ်းမိူင်းၶူင်း ၵၢင်ၼၼ်ႉ။ မၼ်းပဵၼ် ၵူၼ်းၸႅၵ်ႇၽႄၸၢဝ်းၶိူဝ်းယွင်ႇယွင်ႇမႃႈမႃႈ။ ပႅင်းၸင်းၸၢဝ်းၶိူဝ်းယိဝ်း (Jews) ၶဝ် တေႉတေႉဝႃႈဝႃႈ။ မၼ်းပိုၼ်ၽၢဝ်ႇ ႁႂ်ႈ တင်းလုမ်ႈၾႃႉႁူႉငိၼ်းဝႃႈ မၼ်းတေၶႃႈတၢႆပႅတ်ႈ ၸၢဝ်းၶိူဝ်းၵူၼ်းယိဝ်း တင်းလုမ်ႈ၊ တေဢမ်ႇပၼ် ၵိုတ်းသေၵေႃႉ ၼႆယဝ်ႉ။ မိူဝ်ႈၽွင်းမၼ်းႁဵတ်းၶုၼ် ၽွင်းငမ်းဝၢၼ်ႈမိူင်းၼၼ်ႉ ၼႃႇၸီႇၶဝ် ၵေႃႇတင်ႈ ပၢင်သဝ်းယႂ်ႇယႂ်ႇလူင်လူင် ဢၼ်ၶႃႈႁႅမ်လႆႈ ၵူၼ်း တင်းၼမ်ၼၼ်ႉ လၢႆလၢႆတီႈ။ တီႈပၢင်သဝ်းၸိူဝ်း ၼၼ်ႉ ႁၢင်ႈႁႅၼ်းဝႆႉ ႁွင်ႈလုၵ်းလူင် ဢၼ်ယဵတ်ႈ သႂ်ႇလႆႈ ၵူၼ်းၼပ်ႉႁူဝ်ပၢၵ်ႇႁူဝ်ႁဵင် ပိူဝ်ႈတႃႇတေပွႆႇ ဢၢႆႊၵႂၼ်းငူၼ်ႉသေ ၶႃႈပႅတ်ႈလႆႈၼၼ်ႉၵွၼ်ႇ။ ၼႂ်းၽႅၼ်ႇလိၼ် ဢၼ်မၼ်းလႆႈၽွင်းငမ်းၼၼ်ႉ တီႉၵမ်ဢဝ် ၵူၼ်းၸိူဝ်းဢမ်ႇမီးတၢင်းၽိတ်းသင် ဢမ်ႇဝႃႈ ၵူၼ်းၸၢႆး၊ ၵူၼ်းယိင်း ဢမ်ႇၵိုတ်း လုၵ်ႈ ဢွၼ်ႇ။ ယဝ်ႉၵေႃႈ ယဵတ်ႈသႂ်ႇၼိူဝ်ၶွင်ႉလႅင်ၾႆး တေႃႉသူင်ႇ မိူၼ်ဝူဝ်းမိူၼ်ၵႂၢႆး တေႃႇထိုင် ပေႃးႁွတ်ႈ ၽႅဝ် ၼႂ်းႁွင်ႈလုၵ်းလူင်ၸိူဝ်းၼၼ်ႉ။ ၸႂ်ႉတိုဝ်း လၢႆးၼႆႉလႄႈ ၼႂ်းၶၢဝ်းတၢင်းလၢႆပီႊဢွၼ်ႇၵွႆး ၸၢဝ်းၶိူဝ်းယိဝ်းၶဝ် လႆႈတၢႆပႅတ်ႈ မွၵ်ႈႁူၵ်းလၢၼ်ႉ ယူႇယဝ်ႉ။
မိူဝ်ႈပၢၼ်ႁိတ်ႈလႃႇၼၼ်ႉ ဢမ်ႇၸႂ်ႈၵွႆး ၸၢဝ်းၶိူဝ်းယိဝ်းၶဝ် ၺႃးၽေးလူင်ၸိူင်ႉၼၼ်။ ၸၢဝ်းၶိူဝ်းရတ်ႉသျႃးၶဝ်လႂ်၊ ၸၢဝ်းၶိူဝ်း ၵျိပ်ႈသီႇ (Gypsies, ၵူၼ်းၶိူဝ်းၸိူဝ်းလႄႇလၢဝ်းလၢႆဝၢၼ်ႈလၢႆမိူင်းသေ ဢမ်ႇပၵ်းယူႇသဝ်းတီႈလဵဝ်) ၶဝ်လႂ် ၵေႃႈ လႆႈထုၵ်ႇၶႃႈတၢႆပႅတ်ႈ ပဵၼ်ၵေႃႇပဵၼ်ၵွင်ၵွၼ်ႇ ယဝ်ႉ။ သင်ဝႃႈ မၼ်းႁပ်ႉႁၼ် ၵူၼ်းၶိူဝ်းၼိုင်ႈၶိူဝ်း ၼႆႉတူၵ်းတႅမ်ႇ၊ ဢမ်ႇၵိုင်ႇတၢၼ်ႇ ယူႇၵိုၵ်းဝၢၼ်ႈ ၵိုၵ်းမိူင်း ပေႃးၼႆၸိုင် မၼ်းၶိုင်ပွင်ၶႃႈတၢႆပႅတ်ႈ ယဝ်ႉ။ ဢၼ်မၼ်းၸႂ်ႉၶႃႈတၢႆၼႆႉ ဢမ်ႇၸႂ်ႈဝႃႈ ပူၼ်ႉတိၼ်ပူၼ်ႉမိုဝ်းၵႂႃႇ မိူဝ်ႈတိုၵ်ႉတိုၵ်းၵၼ်ယိုဝ်း ၵၼ် လိူတ်ႇလိူတ်ႇမႆႈမႆႈၸိူင်ႉၼၼ်။ ပၢင်သဝ်း တီႈ ဢၼ်ၶႃႈတၢႆၵူၼ်းၼၼ်ႉ ၵေႃႇတင်ႈဝႆႉ တႅတ်ႈ ၼႅတ်ႈလီငၢမ်း ပေႃးတၢၼ်ႇ ၼႃႈၵၢၼ်မၢၵ်ႈမီးဢၼ် ယႂ်ႇဢၼ်လူင်ၼၼ်ႉယဝ်ႉ။ မီးမၢႆတမ်း၊ မီးလွင်ႈ ၸႅၵ်ႇၽႄဝႆႉလီငၢမ်း ၼိုင်ႈသုပ်ႈလႂ် တေၶႃႈတၢႆလၢႆ ၵေႃႉ၊ ယဝ်ႉၵေႃႈ မီးၵၢၼ်ၵူတ်ႇထတ်းသွၵ်ႈႁႃ ဢဝ် ၶူဝ်းၶွင် မီးၵႃႊၶၼ် တီႈၶၢပ်ႈတူဝ်ၵူၼ်းတၢႆ ၸိူင်ႉ ၼင်ႇ ၶဵဝ်ႈၶမ်း၊ ၵႂၢင်းသႅင်ႁၢင်ႊၸွပ်ႇ ၸိူဝ်းၼၼ်ႉ။ ယဝ်ႉၵေႃႈ ၶၢပ်ႈတူဝ်ၵူၼ်းတၢႆၵမ်ႈၼမ်ၼႆႉ လႆႈဢဝ် ၸႂ်ႉ ၼႂ်းၵၢၼ်ႁဵတ်းဢွၵ်ႇၵွၼ်ႈသီၸိူဝ်းၼႆႉ။ မိူဝ်ႈ ၽွင်းဢၼ်ၸမ်တေသုမ်းသိုၵ်း၊ ၽွင်းဢၼ်ၼမ်ႉ မၼ်းၸၢၵ်ႈ ႁႃယၢပ်ႇႁႃသႅပ်ႉၼၼ်ႉ ယင်းၶၢမ်ႇ သဵင်ႈၼမ်ႉမၼ်းသေ ၸႂ်ႉလႅင်ၾႆးတေႃႉသူင်ႇၵူၼ်းၸိူဝ်းၼႆႉ ဢဝ်မႃးထိုင် ပၢင်သဝ်းၶႃႈတၢႆၵူၼ်းယူႇ ယဝ်ႉ။ ပေႃးဢဝ်ၵၢၼ်သိုၵ်းဝႃႈၼႆ ဢမ်ႇၸႂ်ႈၵၢၼ် ၵမ်ႉၸွႆႈ ႁႂ်ႈဢွင်ႇပေႉသိုၵ်း။
မီးလၢႆလွင်ႈလၢႆတၢင်းလႄႈ ၽုင်းငဝ်းၸိုဝ်ႈ သဵင်ႁိတ်ႈလႃႇၼႆႉ ၸၢင်ႊယိုၼ်းယၢဝ်းလႆႈယူႇ။ ၶေႃႈတီႈၼိုင်ႈ၊ မၼ်းပဵၼ်ၵူၼ်းမိူၵ်ႈႁၢႆႉလိူဝ်ပိူၼ်ႈ ၼႂ်းပိုၼ်းမိူင်းၵူၼ်းၶူင်းၵၢင်။ လွင်ႈဝႃႈ ၼေႉရူဝ်ႇ (Nero) လႄႈ ၶႃးလီႇၵူဝ်ႇလႃႇ (Caligula) ၸိူဝ်း ပဵၼ်ၸဝ်ႈဝွင်ႉမိူင်းရူဝ်းမႃႉၶဝ် ယၢမ်ႈမိူၵ်ႈယၢမ်ႈႁၢႆႉ ဢၼ်ဝႃႈၼၼ်ႉ ဢမ်ႇၶိုတ်းၶီႈတိၼ် ႁိတ်ႈလႃႇ။ ဢၼ်ၶႃယၢမ်ႈမိူၵ်ႈႁၢႆႉမႃးၸိူဝ်းၼၼ်ႉ တေႃႇပေႃး ႁိုင်ပီႊမိူင်းသွင်ႁဵင်ပၢႆၵေႃႈ တိုၵ်ႉမီးၵူၼ်းတူၵ်ႇ လၢတ်ႈၸွမ်းယူႇလႄႈ ၼင်ႇႁိတ်ႈလႃႇ မိူၵ်ႈမႂ်ႈႁၢႆႉ လိူင်းၼၼ်ႉတႄႉ ၵူၼ်းၸိူဝ်းတူၵ်ႇလၢတ်ႈၸွမ်း ၼႆႉ တေမီးတေႃႇထိုင်ႁဵင်ပီႊမိုၼ်ႇပီႊၵွၼ်ႇယဝ်ႉ။ လိူဝ်ၼႆႉ ႁိတ်ႈလႃႇၼႆႉ ပဵၼ်ၵူၼ်းၵေႃႉဢၼ်သေႃႇ သူၼ်းႁႂ်ႈၵိူတ်ႇပဵၼ် သိုၵ်းလုမ်ႈၾႃႉ ပွၵ်ႈၵမ်းသွင် ဢၼ်ပဵၼ်ပၢင်သိုၵ်းလူင် ဢၼ်ႁုၵ်းႁၢႆႉလိူဝ်ပိူၼ်ႈ ၼႂ်းပိုၼ်းၼၼ်ႉယဝ်ႉ။ မိူဝ်ႈလဵဝ်တႄႉ မီးမႃးၶိူင်ႈ ယိပ်းၼိဝ်းၶလီႇယႃႇယဝ်ႉလႄႈ မိူင်းလႂ်ၵေႃႈ ဢမ်ႇႁတ်းတႄႇႁဵတ်းသိုၵ်းႁဵတ်းသိူဝ် ယႂ်ႇယႂ်ႇလူင်လူင် ယဝ်ႉၼင်ႇၵဝ်ႇ။ ၵွပ်ႈၼႆ လုၵ်ႉမိူဝ်ႈၼႆႉ တူၺ်းၵႂႃႇ တၢင်းၼႃႈ ထႅင်ႈသွင်သၢမ်ႁဵင်ပီႊမိူင်းၵေႃႈ တေ ဢမ်ႇမီးလႆႈ ပၢင်သိုၵ်းလူင် ဢၼ်ႁုၵ်းႁၢႆႉယႂ်ႇၵႂၢင်ႈ မိူၼ်သိုၵ်းလုမ်ႈၾႃႉပွၵ်ႈၵမ်းသွင်ၼၼ်ႉ။
လိူဝ်ၼၼ်ႉသမ်ႉ ယွၼ်ႉပိူဝ်ႈပိုၼ်းသုၼ်ႇ တူဝ်မၼ်းၼႆႉ လီသူၼ်ၸႂ်ဝႆႉတေႉတေႉလႄႈ ၸိုဝ်ႈ သဵင် ႁိတ်ႈလႃႇၼႆႉ တၵ်းလိုဝ်းလင်ၵႂႃႇထႅင်ႈယူႇ ယဝ်ႉ။ ၵူၼ်းမိူင်းၼွၵ်ႈ (ႁိတ်ႈလႃႇၼႆႉ ၵိူတ်ႇတီႈ မိူင်းဢေႃးသထရီးယႃႇ၊ ဢမ်ႇၸႂ်ႈ ၵိူတ်ႇတီႈမိူင်း ၵျႃႇမၼီႇ) ၵေႃႉဢၼ်ဢမ်ႇမီးတူဝ်ထူပ်း ၵၢၼ် ဝၢၼ်ႈၵၢၼ်မိူင်း၊ ဢမ်ႇမီးငိုၼ်းမီးတွင်း၊ ဢမ်ႇမီး သၢႆငိူၼ်ႈႁိူဝ်ႇၸိူဝ်ႉၶိူဝ်း ၼႂ်းၵၢၼ်ဝၢၼ်ႈၵၢၼ်မိူင်း သေဢိတ်းသေ ၼႂ်းၶၢဝ်းတၢင်းသိပ်းသီႇပီႊမိူင်း ၼႆႉ ၶိုၼ်ႈပဵၼ် ႁူဝ်ၼႃႈလူင် မိူင်းဢဵၼ်ႁႅင်းယႂ်ႇလူင် ၼႂ်းလုမ်ႈၾႃႉ ဢၼ်ဝႃႈၼၼ်ႉ လီဢၢမ်းတေႉယူႇ ယဝ်ႉ။ မၼ်းၼႆႉ ၵတ်ႉၶႅၼ်ႇမိူဝ်ႈမွၵ်ႇလၢတ်ႈၶေႃႈ ၵႂၢမ်း ၽၢႆႇၵၢၼ်ဝၢၼ်ႈၵၢၼ်မိူင်း။ ပေႃးမၼ်းလၢတ်ႈ ၵႂၢမ်းယဝ်ႉ မၼ်းၸႂ်ႉသင်ၵေႃႈ ၵူၼ်းတင်းၼမ် လုၵ်ႉႁိုၼ်ႇႁဵတ်းၸွမ်း။ ၼႆလႄႈ ၵူၼ်းဢၼ်ၵတ်ႉ ၶႅၼ်ႇ ၽၢႆႇလၢတ်ႈၵႂၢမ်းၸိူင်ႉၼႆၼႆႉ ပႆႇယၢမ်ႈမီးမႃး သေပွၵ်ႈ။ ဢၼ်တေလႆႈဝႃႈ ၵမ်းလိုၼ်းသုတ်းတႄႉ ၵူၼ်းၵေႃႉဢၼ်ၸႂ်ႉတိုဝ်းဢႃႇဢႃႇဝၢၼ်ႈမိူင်းသေ မိူၵ်ႈႁၢႆႉလိူင်းၸိူင်းမွၵ်ႈၼႆႉ ၼႆႉ တေဢမ်ႇမီးၵူၼ်းလိုမ်းလႆႈမၼ်းၼင်ႇၵဝ်ႇ ယဝ်ႉ။
ၵူၼ်းၸိူဝ်းဢႃႇယု ပဵင်းၵၼ်တင်းႁိတ်ႈ လႃႇ၊ ၸိူဝ်းဢၼ်ႁူမ်ႇငမ်းလႆႈ ၵူၼ်းမိူဝ်ႈပၢၼ် ၼၼ်ႉ တေဢမ်ႇမီးလႆႈတၢင်ႇၵေႃႉ။ ယွၼ်ႉပိူဝ်ႈ မၼ်းသေႃႇသူၼ်းလႄႈ ၵိူတ်ႇပဵၼ် ပၢင်သိုၵ်းယႂ်ႇ လူင်သေ ၵူၼ်းလႆႈတၢႆလႆႈယၢၵ်ႈ မိုၼ်ႇလၢၼ်ႉ ပၢၼ်ႉသႅၼ်။ ၵူၼ်းၸိူဝ်းဢၼ် လႆႈထုၵ်ႇၶႃႈတၢႆ၊ လႆႈတုၵ်ႉလႆႈယၢၵ်ႈ တီႈပၢင်သဝ်းၼႃႇၸီႇၶဝ်ၵေႃႈ မီးထႅင်ႈႁူဝ်လၢၼ်ႉမၼ်းၵွၼ်ႇ။
လိူဝ်သေလွင်ႈၸိူဝ်းၼႆႉ တႃႇတေၼပ်ႉ သၢင်ႈတူၺ်း ၽုင်းငဝ်း ႁိတ်ႈလႃႇၼႆႉ မီးထႅင်ႈ သွင်လွင်ႈၵွၼ်ႇယဝ်ႉ။ ၼိုင်ႈ၊ သင်ဝႃႈ ႁိတ်ႈလႃႇ ဢမ်ႇမီးမႃးၼႆ လွင်ႈႁုၵ်းႁၢႆႉလူင်ၸိူဝ်းၼႆႉ ဢမ်ႇ ပဵၼ်မႃးလႆႈ။ (တီႈၼႆႈၼႆႉ တိုၼ်းပႅၵ်ႇပိူင်ႈၵၼ် တင်း ၵူၼ်းၸိူင်ႉၼင်ႇ ၶျႃးတႃႇဝိၼ်ႇ လႄႈ သၢႆႇ မွၼ်ႇ ပူဝ်းလီႇဝႃႇ ၶဝ်တေႉတေႉ။) ငဝ်းလၢႆးဝၢၼ်ႈ မိူင်း တီႈၵျႃႇမၼီႇ ဢိၵ်ႇပႃး လိုမ်ယူႇရူဝ်းပႃႇၼၼ်ႉ ပဵၼ်ဝႆႉတိုဝ်ႉတၢင်း တႃႇၵူၼ်းၸိူင်ႉ ႁိတ်ႈလႃႇ ၽုတ်းဢွၵ်ႇမႃး ဢၼ်ဝႃႈၼၼ်ႉ ၸႂ်ႈယူႇၽွင်ႈ။ ၶေႃႈၵႂၢမ်းမၼ်းလၢတ်ႈၼၼ်ႉ ႁဵတ်းႁႂ်ႈၵူၼ်းထွမ်ႇ ၶဝ် ဢွၵ်ႇၸႂ်ၶႂ်ႈတိုၵ်းသိုၵ်းမႃးၵမ်းလဵဝ်၊ ပႅင်းၸင်း တေႃႇပိူၼ်ႈမႃးၵမ်းလဵဝ်။ ၵူၺ်းၼႃႇ ၵူၼ်းမိူင်းၵျႃႇ မၢၼ်ႇၶဝ် မိူဝ်ႈၽွင်းပီႊ ၁၉၂၀ ပၢႆတေႃႇထိုင် ၁၉၃၀ ပၢႆၸိူဝ်းၼၼ်ႉ ဢမ်ႇမုင်ႈမွင်းဝႃႈ လူင်ပွင် ၸိုင်ႈမိူင်း ၶဝ်ၼႆႉ တေၸတ်းသၢင်ႈႁၢင်ႈပွင် ၸိူင်ႉ ၼင်ႇ ႁိတ်ႈလႃႇ ႁဵတ်းၼႄၵႂႃႇၼၼ်ႉသႄႈ။ သင်ဝႃႈ ပဵၼ်ႁူဝ် ၼႃႈၵျႃႇမၢၼ်ႇတၢင်ႇၵေႃႉ ၼႆၸိုင် ထၢင်ႇ တေဢမ်ႇ ႁဵတ်းသၢင်ႈ မိူၼ်ႁိတ်ႈလႃႇ။ ၵူၼ်းမိူဝ်ႈ ပၢၼ်ၼၼ်ႉ ၽူႈလႂ်ၽႂ်ၵေႃႈ ဢမ်ႇဝူၼ်ႉမႅၼ်ႈဝႃႈ တေပဵၼ်မႃး ၸိူင်ႉၼင်ႇ ပၢၼ်ႁိတ်ႈလႃႇၼၼ်ႉ ယဝ်ႉ။
ၶေႃႈတီႈသွင်၊ ၵၢၼ်တူင်ႉၼိုင်ႁဵတ်းသၢင်ႈ ၼႃႇၸီႇၶဝ် တင်းသဵင်ႈတင်းမူတ်းၼႆႉ ယူႇတီႈ ႁူဝ် ၼႃႈၵေႃႉလဵဝ်သေ ဢွၼ်သူၼ်းတုမ်ႁဵတ်းသၢင်ႈၵႂႃႇ ထိုင်တီႈ သုတ်းၶိတ်ႇပူၼ်ႉလႅၼ်ႊ။ ၸိူင်ႉၼင်ႇ ဝႃႇတ ၶွမ်ႇမိဝ်ႇၼိတ်ႈၼႆႉ ၵူၼ်းၸိူင်ႉၼင်ႇ မၢၵ်ႈ ၶဝ်၊ လႄႇၼိၼ်ႇၶဝ်၊ သတႃႇလိၼ်ႇၶဝ် သၢင်ႈႁႂ်ႈ ယႂ်ႇမႃး ပၢၼ်သိုပ်ႇပၢၼ်။ ၵူၺ်းၼႃႇ ဝႃႇတသူဝ်ႇ သျႄႇလိတ်ႈၸိူဝ်ႉၸၢတ်ႈ ၼႆႉတႄႉ ဢမ်ႇမီးၵေႃႉ ဢွၼ်တႄႇဝူၼ်ႉသၢင်ႈမႃး လိူဝ်သေ ႁိတ်ႈလႃႇ။ ဝၢႆး လင်မၼ်းၵေႃႈ ဢမ်ႇမီးၽႂ်ဝူၼ်ႉသၢင်ႈပဵၼ်ယႂ်ႇ။ မၼ်းဢွၼ်ႁူဝ်ၼႃႇၸီႇၶဝ် လႆႈဢႃႇၼႃႇမႃး၊ ယဝ်ႉ ၵေႃႈ ႁိူင်းမိူဝ်ႈပၢၼ်မၼ်း ဢွၼ်ႁူဝ်လႆႈၼၼ်ႉၵွႆး။ မိူဝ်ႈမၼ်းတၢႆယဝ်ႉၵေႃႈ ပႃႇတီႇ ၼႃႇၸီႇ လႄႈ လူင် ပွင်ၸိုင်ႈၼႃႇၸီႇၵေႃႈ ဝွတ်ႈႁၢႆၸွမ်းမၼ်းၵႂႃႇယဝ်ႉ။
ၽုင်းငဝ်း ႁိတ်ႈလႃႇၼႆႉ သုမ်ႇငုမ်းလႆႈၼိူဝ် ၵူၼ်းပၢၼ်လဵဝ်ၵၼ်တင်းမၼ်း တင်းၼမ်တင်း လၢႆ။ ၵူၺ်းၼႃႇ ၽုင်းငဝ်းမၼ်း ဢမ်ႇသုမ်ႇငုမ်းလႆႈ ၵူၼ်းၸိူဝ်းမႃးၽၢႆႇလင်မၼ်းၵႃႊႁိုဝ်။ ႁိတ်ႈလႃႇ ၼႆႉ ဢမ်ႇပွင်ပဵၼ်လႆႈ ၼင်ႇၶေႃႈယိူင်းဢၢၼ်းဢၼ် မၼ်းလႆႈပၢၵ်ႇႁွင်ႉဝႆႉ။ ၵူၼ်းၸိူဝ်းၶိုၼ်ႈမႃးၽၢႆႇ လင်ပၢၼ်မၼ်းၼႆႉ ပွင်သၢင်ႈ ပိၼ်ႈၶတ်းတင်းလၢႆး မၼ်းသဵင်ႈသဵင်ႈ။ တူဝ်ယၢင်ႇ၊ ႁိတ်ႈလႃႇပၢၵ်ႇႁွင်ႉ ဝႃႈ မိူင်းၵျႃႇမၼီႇၼႆႉ တၵ်းပဵၼ်မိူင်းယႂ်ႇမိူင်းလူင် ၵႂၢင်ႈၵႂၢင်ႈၵူင်ၵူင်။ ၵူၺ်းၵႃႈ မိူဝ်ႈမၼ်းတိုၵ်းဢဝ် တေႉတေႉၼၼ်ႉ ယိုတ်းလႆႈၽႅၼ်ႇလိၼ်တင်း ၼမ်သေတႃႉၵေႃႈ ယိုင်ႈယႂ်ႇပဵၼ်ၸူဝ်ႈၵႅပ်ႉၵွႆး။ မိူင်း ၵျႃႇမၼီႇ ပၢၼ်မိူဝ်ႈလဵဝ်ၼႆႉ လဵၵ်ႉလိူဝ် မိူဝ်ႈပၢၼ် ဢၼ်ႁိတ်ႈလႃႇ တႄႇၶိုၼ်ႈပဵၼ်ၶုၼ်ၼၼ်ႉယဝ်ႉ လူး။ ႁိတ်ႈလႃႇ ဝူၼ်ႉဝႃႈ တေၽဵဝ်ႈမူၺ်ႉပႅတ်ႈ ၸၢဝ်းၶိူဝ်းယိဝ်းၼႆသေတႃႉ ဝၢႆးသေ ႁိတ်ႈလႃႇ ၶိုၼ်ႈပဵၼ်ၶုၼ်ယဝ်ႉ ႁိုင်သိပ်းႁႃႈပီႊမႃး ၵိူတ်ႇဢွၵ်ႇ မႃး မိူင်းယိဝ်း (Jewish State) လွတ်ႈလႅဝ်း သဝ်းၶေႃ ဢၼ်ပႆႇယၢမ်ႈမႃးသေပွၵ်ႈ။ ႁိတ်ႈလႃႇ ၼႆႉ ၸင်းဝႃႇတၶွမ်ႇမိဝ်ႇၼိတ်ႈ ဢိၵ်ႇပႃးမိူင်းရတ်ႉ သျႃး။ ၵူၺ်းၼႃႇ ဝၢႆးလင်မၼ်းတၢႆယဝ်ႉၼၼ်ႉ ယွၼ်ႉပိူဝ်ႈပၢင်သိုၵ်းလူင် ဢၼ်မၼ်းတႄႇသူၼ်း မႃးၼၼ်ႉလႄႈ ရတ်ႉသျႃးၶဝ် ၵုမ်းၵမ်လႆႈ လိုမ်ယူႇ ရူဝ်းပႃႇ ပွတ်းဝၼ်းဢွၵ်ႇတင်းသဵင်ႈ။ ဝႃႇတၶွမ်ႇ မိဝ်ႇၼိတ်ႈၵေႃႈ ၽႄႈၸွတ်ႇၵႂႃႇလုမ်ႈၾႃႉၵူႊတီႈ။ လိူဝ်ၼၼ်ႉ ႁိတ်ႈလႃႇၼႆႉ မိူဝ်ႇၸၢၼ်ႈ တီႇမူဝ်ႇ ၶရေႇၸီႇလႄႈ မၼ်းထၢင်ႇဝႃႈ ဢမ်ႇယႃႉပႅတ်ႈလႆႈ တင်းလုမ်ႈၾႃႉၵေႃႈ တၵ်းယႃႉလႆႈၼႂ်းမိူင်းမၼ်း ၼႆယဝ်ႉ။ ၵူၺ်းၼႃႇ ၵျႃႇမၼီႇ ဝၼ်းမိူဝ်ႈၼႆႉ ၸႂ်ႉ တိုဝ်းပၵ်းပိူင်တီႇမူဝ်ႇၶရေႇၸီႇ မွၼ်ႈလီၼႃႇယဝ်ႉ။ ၵူၼ်းမိူင်းၵျႃႇမၼီႇၶဝ်ၵေႃႈ ဢမ်ႇမီးၸႂ်ယိူၼ်ႉၵၼ်ႈ ယွမ်းႁပ်ႉလႆႈ ၸဝ်ႈဢႃႇၼႃႇၶဝ် မိူၼ်မိူဝ်ႈပၢၼ် ၼႃႈႁိတ်ႈလႃႇၼၼ်ႉယဝ်ႉ။
မိူဝ်ႈပႆႇတၢႆၼၼ်ႉ ၽုင်းငဝ်းမၼ်းယိုင်ႈယႂ်ႇ ၼႃႇ။ ဝၢႆးတၢႆၵႂႃႇယဝ်ႉ ၽုင်းငဝ်းမၼ်း ဢမ်ႇသုမ်ႇ ငုမ်းလႆႈ ၼိူဝ်သႅၼ်းႁုၼ်ႈမႂ်ႇၶဝ်။ ၵူၼ်းၸိူင်ႉၼင်ႇ ၼႆ တေဝႃႈမၼ်းၸိူင်ႉႁိုဝ်။ ပေႃးတေတူၺ်းဢဝ် ၽုင်းငဝ်းမၼ်းယိုင်ႈယႂ်ႇ ၸူဝ်ႈမၼ်းပဵၼ်ၵူၼ်း ၼၼ်ႉၵွႆးၼႆတႄႉ ႁိတ်ႈလႃႇၼႆႉ ပဵၼ်တီႇပဵၼ်ႇ ထႅၼ်ႈ ၼႂ်းသိူဝ်ငၢၼ်ၸိူဝ်းၼႆႉယဝ်ႉ။ ၽုင်းငဝ်း သျီႇႁႂၢင်တီႉ၊ ဢေႃးၵၢတ်ႈသတတ်ႉသီးၸႃႇ၊ ၵျိၼ်ႇ ၵိတ်ႈၶၢၼ်ႇ ၶဝ်ၸိူဝ်းၼႆႉ ဝၢႆးလင်ၶဝ်သဵင်ႈတၢႆၵႂႃႇ ယဝ်ႉႁိုင်လၢႆပၢၵ်ႇပီႊယဝ်ႉၵေႃႈ ၵူၼ်းၼပ်ႉယမ် ၶဝ်ၼႆႉ တိုၵ်ႉမီးတင်းၼမ်။ ၵွပ်ႈၼႆ ႁိတ်ႈလႃႇၼႆႉ ဢမ်ႇၶိုတ်းၶဝ်။ ဢၼ်မၼ်းငၢႆးမိူၼ်ၸမ်ၵၼ်လႆႈ ၼႆႉ တေမီး ၼႃႇပူဝ်ႇလီႇယုၼ်ႇ လႄႈ ၸဝ်ႈလူင် ဢႃႇလႅၵ်ႈၸၼ်းတႃးၼၼ်ႉၵွႆး။ ပေႃးတူၺ်းဢဝ် ၶၢဝ်းပွတ်းၵွႆးၼႆတႄႉ ႁိတ်ႈလႃႇၼႆႉ ယႃႉလႆႈလုမ်ႈ ၾႃႉ ၼမ်လိူဝ်ၶႃတေႉယူႇယဝ်ႉ။ ၵူၺ်းၼႃႇ ၽုင်း ငဝ်းၶႃသွင်ၵေႃႉၼၼ်ႉ တိုၵ်ႉသုမ်ႇငုမ်းလႆႈ ၵူၼ်း ပႃႈလင်ၶဝ် ၼမ်လိူဝ်ႁိတ်ႈလႃႇ။ ၵွပ်ႈၼႆ ဢဝ်ၸိုဝ်ႈ ႁိတ်ႈလႃႇ လႆႈဝႆႉၽၢႆႇလင်ၶႃ။


text:
ၵူၼ်းဝၢၼ်ႈသၢႆးလႅင် လႄႈဝၢၼ်ႈပဵင်းသႃႇ ႁူမ်ႈႁႅင်းၵူၼ်း (300)ပၢႆ ယုၵ်ႉပၢႆႉၼႄၵၢင်ၸႂ် သၢၼ် ၶတ်း လွင်ႈၵေႃႇသၢင်ႈၽၢႆ ၼိူဝ်မႄႈၼမ်ႉမ ဢၼ်လုၵ်ႉတိၼ်လွႆလဵင်း လႆၶဝ်ႈလေႃးမႄႈၼမ်ႉပွင်ႈ ပဵၼ် လႅၼ်ၶႅၼ်ႈၸေႈဝဵင်းလႃႈသဵဝ်ႈလႄႈၸေႈဝဵင်းသီႇပေႃႉ လႆၵႂႃႇၽၢႆႇႁွင်ႇဝၢၼ်ႈသၢႆးလႅင် ၸေႈဝဵင်းသီႇပေႃႉ ၼၼ်ႉယူႇယဝ်ႉ။
ဝၼ်းထီႉ-11.5.2019 ယၢမ်း(9)မွင်း ၵၢင်ၼႂ် ၵူၼ်းဝၢၼ်ႈသၢႆးလႅင်လႄႈဝၢၼ်ႈပဵင်းသႃႇ ႁူမ်ႈႁႅင်း ၵူၼ်း ၸၢႆး(65)ၵေႃႉ ယိင်း(4)ၵေႃႉ ႁဵတ်းပၢင်ၵုမ် ဢုပ်ႇဢူဝ်းလွင်ႈ ၵုမ်ႇမၼီႇ (UNIENERGY Co.LTH) ၶႂ်ႈမႃးၵေႃႇသၢင်ႈၽၢႆ ၼိူဝ်မႄႈၼမ်ႉမၼၼ်ႉ လႆႈဢုပ်ႇဢူဝ်းၵၼ် လွင်ႈၽွၼ်းၸႃႉၵေႃႇသၢင်ႈၽၢႆ၊ လွင်ႈ ၵူၼ်းပိုၼ်ႉတီႈ တေလႆႈၶၢမ်ႇတၢမ်ႇၶၢဝ်းယၢဝ်း၊ တေလႆႈၺႃးၽေးသၽႃႇဝႃႉ ၸိူဝ်းၼႆႉ ၵႂႃႇၵႂၢင်ႈၵႂၢင်ႈၶႂၢင် ၶႂၢင်သေ လႆႈၸႂ်တႅပ်းတတ်း 1- တိုၼ်းဢမ်ႇႁပ်ႉၶၢမ်ႇ လွင်ႈၵေႃႇသၢင်ႈၽၢႆ ၼိူဝ်မႄႈၼမ်ႉမ 2-ႁဝ်းၵူၼ်း ဝၢၼ်ႈ တိုၼ်းသၢၼ်ၵႂႃႇ တေႃႇထိုင်ၵိုတ်းယိုတ်းလွင်ႈၵေႃႇသၢင်ႈၽၢႆ ၼိူဝ်မႄႈၼမ်ႉမ
သႅင်ၸိုင်ႈ
Augst 24,2018
ၼႂ်းလိူၼ် ေဢႃးၵၢတ့် 23ဝၼ်း ပီႊ2018 ၼီႊၼၼ့် ၽူႈမီးပုၼ်ႈၽွၼ်းၽၢႆႇဢုပ့်ပိူင်ႇ ပႃႇတီႇမႂ်ႇ သုင် ၸိုင်ႈတႆး 919
မွၵ်ႇၶမ်းၶူင်း
လိူၼ်ေဢႃးၵၢတ်ႉ 19 ဝၼ်း ပီႊ 2018 ၼီႊ
ၼႂ်းဝၼ်းတီႈ 18.08.2018 ၼၼ်ႉ ၸၢႆးၺႃႇ ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ 873
လိူၼ်ၵျႃႇလၢႆႇ 31 ဝၼ်း ပီႊ 2018 ၼီႊ
လုမ်းတႅၼ်းၽွင်းမိူင်းႁူမ်းတုမ်ၵွၼ်ႇၵရႅတ်ႉ မိူင်းၾိလိပ်ႉပိၼ်း မၵ်းမၼ်ႈပၼ်မၢႆမီႈ တႃႇလူင်ပွင်ၸိုင်ႈ 797
ၼႂ်းၶၢဝ်ႇလူင်ပွင်ၸိုင်ႈမိူင်းဢိၼ်းတီႊယိူဝ်ႊလၢတ်ႈဝႃႈ “ ၽူးမီးပုၼ်ႈၽွၼ်းၽၢႆႇၵူတ်ႇထတ်း 761
ဝၼ််းတီႈ 10-03-2018
ဢၼွ််ႇဢတ််း
မ ူဝ်ီႈဝၼ်း်ထ ့် 06-03-2018 ၼၼ့်် ၶွမ််ႊပၼ ်ႇ Gold Gaday ႄလီႈ ၵူၼ််းမင 590
သိုၵ်းမၢၼ်ႈ တပ်ႉ 425 ပူၼ်ႉပႅၼ်လူလၢႆ သုၼ်ႇလႆႈသုၼ်ႇပဵၼ် ၵူၼ်းမိူင်းၸိုင်ႈတႆး လႄႈ တီႉမတ်ႉပေႃႉထုပ်ႉ ၵူၼ်းမိူင်း ဢၼ်ဢမ်ႇမီး 449
တႅမ်ႈ-ပၢင်တႆးၶမ်း
ဝၼ်းထီ့ 20/7-2017
ၸိုင်ႈတႆးပွတ်းႁွင်ႇ ၸေႈဝဵင်းသႅၼ်ဝီ သိုၵ်းလွႆ TNLA တီ့မၢတ့်ပေႃ့ထုပ့်ၵူၼ်းမိူင်း ၷဵဝ်ႇလွင်ႈၵူတ်ႇ ထတ်းႁၼ်ၸၵ်းလၢတ်ႈ 400
တႅမ်ႈ - ပၢင်တႆးၶမ်း
ၸေႈဝဵင်းၼမ့်တူႈၼႂ်းဢိူင်ႇမိူင်းယဵၼ် ၼႂ်းဝၢၼ်ႈၵွင်းၵေးၽွင်းၸဝ်ႈႁိူၼ်းၵႂႃႇၵၢၼ် ၼၼ့်ၸုမ်းသိုၵ်းလွႆ TNLA 2ၵေႃ့ 384
ဝၼ်းတီႈ 11/07/2017 ၶၢဝ်းယၢမ်း 5 မူင်း တေႃႇထိုင် 7 မူင်း ႁူဝ်ၶမ်ႈ ၽူႈဢွၼ်ႁူဝ် 358


text:
ဝၼ်းထီႉ 8 March 1018 ( ဝၼ်းၼၢင်းယိင်း လုမ်ႈၾႃႉ ) သမႃးၶူမ်းပၢႆးပၺ်ႇၺႃႇလႄႈၾိင်ႈငႄႈတႆး လႆႈၶဝ်ႈႁူမ်ႈၼေၼမ်ႉၸႂ်ၸွမ်း ( ၽိတ်ႈမွၵ်ႇမႃးလူၺ်ႈ မူလၼိထိရၵ်ႉထႆး ) တီႈၽၵ်းတူထႃႈၽႄး ၵဵင်းမႆႇ วันที่ 8 มีนาคม 2561 เป็นวันสตรีสากล สมาคมการศึกษาและวัฒนธรรมไทยใหญ่ ร่วมเดินขบวน เพื่อรณรงค์เกี่ยวกับสิทธิสตรี และเพื่อผลักดัน พรบ.ป้องกันการตั้งครรภ์ในวัยรุ่น
လိၵ်ႈၽိတ်ႈမွၵ်ႇၶဝ်ႈႁူမ်ႈပၢင်လႅၵ်ႈလၢႆႈတၢင်းႁူႉတၢင်းႁၼ် ပွၵ်ႈၵမ်းၼိုင်ႈ
မၢႆထီႉ 2018/002 ဝၼ်းထီႉ 23-Feb-2018 “สมาคมการศึกษาและวัฒนธรรมไทยใหญ่“ “သမႃးၶူမ်းပၢႆးပၺ်ႇၺႃႇလႄႈၾိင်ႈငႄႈတႆး“ လိၵ်ႈၽိတ်ႈမွၵ်ႇၶဝ်ႈႁူမ်ႈပၢင်လႅၵ်ႈလၢႆႈတၢင်းႁူႉတၢင်းႁၼ် ပွၵ်ႈၵမ်းၼိုင်ႈ ၽိတ်ႈမွၵ်ႈထိုင် ။ ။ ၽူႈမီးတၢင်းႁူႉယႂ်ႇတၢင်းႁၼ်ၵႂၢင်ႈႁဝ်းၶဝ်ၵူႈၸဝ်ႈၵူႈၵေႃႉ ႁႂ်ႈလႆႈၶဝ်ႈႁူမ်ႈလႅၵ်ႈလၢႆႈ တၢင်းႁၼ်ထိုင် ၶေႃႈယိူင်းဢၢၼ်းၼႂ်းပၢင်လႅၵ်ႈလၢႆႈတၢင်းႁူႉတၢင်းႁၼ် ၵူၼ်းၶိူဝ်းတႆးပွၵ်ႈၵမ်းၼိုင်ႈ ၸေဝဵင်းမိူင်းၵွၵ်ႇ ( 1 ) ၼင်ႇႁိုဝ်ၸၼ်ႉပၢႆးပၺ်ႇၺႃႇတႆးႁဝ်း တေပဵၼ်ႁဵင်းဢီးလွင်ႈၶိုၼ်ႈယႂ်ႇတႆးႁဝ်းလႆႈၼႂ်းဢၼႃႇၵၢတ်ႈပၢၼ်သိုပ်ႇပၢၼ် ( 2 ) ၼင်ႇႁိုဝ်တူင်ႇဝူင်းၵူၼ်းတႆးႁဝ်း တေပဵၼ်တီႈယွမ်းႁပ်ႉၼႂ်းသင်ၶူမ်းမိူင်းထႆးလႄႈမိူင်းတႆး မိူဝ်ႈၼႆႉလႄႈ ၼႂ်းဢၼႃႇၵၢတ်ႈၶၢဝ်းယၢဝ်း (3 ) ၼင်ႇႁိုဝ်ႁႅင်းၵူၼ်းမိူင်းၸၢဝ်းၶိူဝ်းတႆးႁဝ်း တေပဵၼ်ႁႅင်းဢီးလွင်ႈလႅၵ်ႈလၢႆႈၶိုၼ်ႈယႂ်ႇၼႂ်းၸိူဝ်ႉၸၢတ်ႈၸိူဝ်ႉၶိူဝ်း ႁဝ်းၵႂႃႇပၢၼ်သိုပ်ႇပၢၼ်ၶၢဝ်းယၢဝ်း ( 4 ) ၼင်ႇႁိုဝ်လွင်ႈပူၵ်းပွင်ၸွႆႈလိူဝ်ႁႅင်းၵၢၼ်တႆး ႁႂ်ႈမီးသုၼ်ႇလႆႈၽဵင်ႇပဵင်းဢၼ်ၵိုင်ႇလႆႈၵိုင်ႇပဵၼ်ၼႂ်းသုၼ်ႇလႆႈႁႅင်းၵၢၼ်တႆးႁဝ်း ( …
ပၢင်သွၼ်ႇၽႃႇသႃႇ ဢၢင်းၵိတ်ႇ တီႈဝတ်ႉၵူႇတဝ်ႈ
ပွင်ႇၶၢဝ်ႇ ประชาสัมพันธ์
From : Taiyai Education and Culture Association ( TECA ) To : The donors of our education fund Date : 1st Febuary 2018 Subject: National Children’s Day at Doi Kaw One Children’s Day is a special celebration in recognition of …
The Children’s Day @ Doi Kaw Wan School
ဝၼ်းထီ့ 14-1-2018 ( ဝၼ်းလုၵ်ႈဢွၼ်ႇလုမ်ႈၾႃ့) ၽူႈပွင်ၵၢၼ် သမႃးၶူမ်းပၢႆးပၺ်ၺႃႇလႄႈၾိင်ႈငႄႈတႆး လႆႈၶိုၼ်ႈၵႂႃႇၸတ်းႁဵတ်း တီႈႁူင်းႁဵၼ်းလွႆၵေႃဝၼ်း ယဝ့်ၵႂႃႇၶႅမ့်လႅပ်ႈလီ လႄႈလႆႈဢဝ်ႁူပ်ႈၽၢင်မႃးၽၢၵ်ႇထိုင်ပီႈၼွင့်ၽူႈၵမ့်ထႅမ်လႄႈၽူႈၸွမ်းၽဵတ်ႈသမႃးၶူမ်းႁဝ်းၶႃႈ สมาคมการศึกษาและวัฒนธรรมไทยใหญ่ ได้ขึ้นไปจัดกิจกรรมวันเด็ก ณ ดอยก่อวัน จบสิ้นไปด้วยดี และได้นำรูปกิจกรรมมาฝาก สมาชิก ผู้บริจาคทุกท่าน และแฟนคลับของสมาคมฯ
กิจกรรมวันเด็ก ณ ดอยก่อวัน
โครงการ กิจกรรมวันเด็ก อ่านต่อที่ไฟร์ PDF
ၵၢၼ်တူင်ႉၼိုင်ဝၼ်းလုၵ်ႈဢွၼ်ႇ တီႈလွႆၵေႃဝၼ်း ( ဝၼ်းထီႉ 14-1-2018 )
ၶူင်းၵၢၼ်လွင်ႈတူင်ႉၼိုင်ဝၼ်းလုၵ်ႈဢွၼ်ႇ ႁဝ်းၶႃႈတၢင်းသမႃးၶူမ်းပၢႆးပၺ်ၺႃႇလႄႈၾိင်ႈငႄႈတႆး တေမိူဝ်းႁဵတ်းပၼ်လွင်ႈမူၼ်ႈသိူဝ်းႁႂ်ႈပဵၼ်တီႈမၢႆတွင်း ပၼ်လုၵ်ႈလၢၼ်ႁဝ်းၶႃႈ ယွၼ်ႉၼၼ်လႄႈယွၼ်းႁႂ်ႈပီႈၼွင်ႉႁဝ်းၶဝ် လႆႈမိူဝ်းႁူမ်ႈႁဵတ်းႁူမ်ႈၵမ်ႉထႅမ်ၸွမ်းၵၼ်ၶႃႈ သိုပ်ႈဢၢၼ်ႇလၢႆးယွႆႈတီႈၾၢႆး PDF
Updating Page Profile
TECA have changed their profile photo at 20-Dec -2017
Meeting
မိူဝ်ႈဝၼ်းထိ 7/10/2017 {ၵွင်တိုၼ်းၵမ့်ထႅမ်ပၢႆးပၺ်ႇၺႃႇလုၵ်ႈႁဵၼ်းတႆး} လႆႈၶဝ်ႈႁူမ်ႈမိုဝ်းႁဵတ်းပဵၼ်ဢၼ်ၼိုင်ႈဢၼ်လဵဝ် ၵၼ်တၢင်း {သမႃးၶူမ်းပၢႆးပၺ်ႇၺႃႇလႄႈ ၾိင်ႈငႄႈတႆး} ဢွင်ႈတီႈဝတ့်ၵူႇတဝ်ႈ ဢိူင်သီၽုမ်း ၸေႈတွၼ်ႈၵဵင်းမႆႇ ၼင်ႁိူဝ်ပေႃးတေလႆႈႁဵတ်းၵၢၼ်တူင့်ၼိုင်ထုၵ်ႇ ပၵ်းပိူင်ဝၢၼ်ႈမိူင်းထႆး ႁႂ်ႈပေႃးလႆႈၸွႆႈၵမ့်ထႅမ် လွင်ႈပၢႆးပၺ်ႇၺႃႇပၼ်လုၵ်ႈလၢၼ် လႄႈပီႈၼွင့် ႁဵင်းၵၢၼ်ယၢၼ်မိူင်းႁဝ်းၼမ်သေမိူဝ်ႈပူၼ့်မႃး ပဵၼ်လွင်ႈတၢင်းတီႈလီ ဢၼ်ပီႈၼွင့်ႁဝ်းၶဝ်ႈႁႃ ၽွမ့်ႁူမ်ႈၵၼ်ပိူဝ်ႈၸွႆႈတႃႈၸိုဝ့်ၸၢတ်ႈတူဝ်ၵဝ် ႁႂ်ႈမီးပၢႆးပၺ်ႇၺႃႇၶိုတ်းတၼ်းပိူၼ်ႈ
First Year Anniversary (AETY)
ဝၼ်းၶွပ်ႈၶူပ်ႇပီ ၵွင်တိုၼ်းၵမ်ႉထႅမ်ပၢႆးပၺ်ႇၺႃႇလုၵ်ႈႁဵၼ်းတႆး 27 -Nov -2017 is Association of Promoting Education for Tai Youth (Taiyai Education and Culture Association) First Year Anniversary


text: ဝၼ်းထိ 15.10.2017 ဢၼ်ပဵၼ် ၸဝ်ႈၶူးပၺ်ၺႃသႃရ ၶမ်းသီ လႄႈ ၸဝ်ႈၶူးၸေႃတိပႃလ မိူင်းပၼ်ႇ လုင်းၼၼ်တိယ သီႇသႅင်ႇ၊ ၼၢင်းသႅင်ဢွင်ႇ ထုင်ႉပူင်း၊ ၸၢႆးတိမႃႇ ၽၢႆၶုၼ်ႇ၊ ၸၢႆးၵေႃၶမ်း လွႆၶေႃ ဢွၼ်ႁူဝ်ၼၢမ်းၼႃႈတၵ်ႉၵႃႇသတ်ထႃး တီႈၸမ်တီႈၵႆ ပီႈၼွင်ႉတႆး ႁႅင်းၵၢၼ်ယၢၼ်မိူင်း ၸူဝ်ႈၶၢဝ်းႁဵတ်းၵၢၼ်ယူႇ ၼႂ်းမိူင်းထႆးတင်းသဵင်ႈ ႁူမ်ႈၵၼ်လူႇတၢၼ်း သၢင်ႇၵၢၼ်းၵထိၼ်ႇမႃးတီႈ လုၵ်ႈႁဵၼ်းသင်ႇၶတႆး မိူင်းသီႇႁူဝ်ႇ တင်းသဵင်ႈ (100)ၸုမ်ႇ၊ လႄႈ ၸိူဝ်းပဵၼ်လုၵ်ႈႁဵၼ်းသင်ႇၶတႆး မိူင်းသီႇႁူဝ်ႇၵေႃႈ မီးတၢင်းပီတိႁူမ်ၸူမ်း ထိုင်ၸဝ်ႈသတ်ထႃႇ ၸဝ်ႈၸတေႃႇႁဝ်းၶဝ် ယႂ်ႇယႂ်ႇၼမ်ၼမ်တႄႉတႄႉယူႇဢေႃႈ၊ ၵုသူဝ်ႇဢၼ်ၸဝ်ႈတႃႇၼႁဝ်းၶဝ် ဢၼ်လႆႈလူႇတၢၼ်းသၢင်ႇၵၢၼ်းၵထိၼ် ဝၼ်းမိူဝ်ႈၼႆႉ ႁႂ်ႈမီးတူဝ်သွင်ပႃး မီးတၢင်းၵတ်းၸိုၼ်ႈယဵၼ်ၸႂ် ၵူႈၶမ်ႈဝၼ်းၼႂ် ၽဝ တင်း ၵၢင်ၸႂ် ႁႂ်ႈၸဵဝ်းပဵၼ်ႁွႆးလဵဝ်ၵၼ်သေယဝ်ႉ ၽီသၢင်သတ်းၵူၼ်းႁူမ်ႈၵၼ်သႃႇထု သႃႇထု သႃႇထု ၸွမ်းၵၼ်လူၺ်ႈတႃႉၼေႃး။


text:
ဝၼ်းမိူဝ်ႈၼႆႉ ၸဝ်ႈတႆးၼုမ်ႇ ေတဢဝ် DriverPack Solution v15.9 ဢၼ်ဢွၵ်ႇမႂ်ႇၼၼ်ႉ
မႃးၽၢၵ်ႇပၼ်ပီႈၼွင်ႉႁဝ်းၶဝ် DriverPack Solution ၼႆႉ မၼ်းၸႂ်ႉတႃႇၸိူင်ႉႁိုဝ်ပေႃးၼႆၸိုင်
ပဵၼ် Driver ႁူမ်ႈတုမ်ၵၼ်၊ ၸႂ်ႉလႆႈတႃႇၶွမ်းၵူႈလုၵ်ႈ၊ ပေႃးဝႃႈၵႆႉလႆႈတၢင်ႇဝိၼ်းတူဝ်းၼႆၸိုင်
ထုၵ်ႇလီမီးဝႆႉယူႇ၊ ၶွမ်းလုၵ်ႈလႂ် ဢမ်ႇမီး Driver မၼ်းၼႆၵေႃႈ ဢမ်ႇလူဝ်ႇလႆႈမႆႈၸႂ်
ၽုၺ်ႇ DriverPack Solution v15.9 ၼႆႉေသ မၼ်းတေသွၵ်ႈႁႃ Driver ႁင်းၵူၺ်း လူဝ်ႇဢၼ်လႂ်
ၼႆၵေႃႈ ၶွမ်းမၢင်လုၵ်ႈ Driver မၼ်းပဵၼ်တႃႇဝိၼ်းတူဝ်း ၸဵတ်း၊ ပႅတ်ႇလႂ်ၸိူဝ်းၼႆႉၵူၺ်း
ပေႃးဝႃႈႁဝ်းတၢင်ႇဝိၼ်းတူဝ်းသိပ်းၼႆ Driver မၼ်းဢမ်ႇႁဵတ်းၵၢၼ်ယဝ်ႉ၊ ပေႃးၼၼ် ႁဝ်းၸႂ်ႉ DriverPack Solution v15.9 ၼႆသေ သႂၢင်း Driver မၼ်းၼႆ ေတၶႅမ်ႉလႅပ်ႈယူႇယဝ်ႉ။
ပေႃးသူၼ်ၸႂ် ၸၼ်ဢဝ်လႆႈတီႈၼႆႈ သႅၼ်းမၼ်းတႄႉ ဢမ်ႇငၢႆႈငၢႆးႁေး


text:
Sunday, July 29, 2018
Saturday, February 10, 2018
'' ပၢင်လိူၵ်ႈတင်ႈ ႁူဝ်ၼႃႈမႂ်ႇ မုၵ်ႉၸုမ်းလုၵ်ႈႁဵၼ်းသင်ႇၶတႆး ၸၼ်ႉၸွမ် မိူင်းၵွၵ်ႇ ၸိုင်ႈထႆး ၸုပ်ႈထိ (14)၊ ပီ 2018 ’’
ဝၼ်းထိ 10, Feb 2018 ဝၼ်းသဝ် ၸုမ်းလုၵ်ႈႁဵၼ်းသင်ႇၶတႆးၸၼ်ႉၸွမ် မိူင်းၵွၵ်ႇ ၸိုင်ႈထႆး၊ လႆႈႁဵတ်းပၢင်လိူၵ်ႈတင်ႈ ႁူဝ်ၼႃႈမႂ်ႇ ၸုပ်ႈထိ (14)၊ ပီ 2018 တီႈဝတ်ႉမႂ်ႇတႆး သႃႇထုပရႃတိတ်ႇ၊ ၸွမ်းၼင်ႇပၵ်းပိူင်မုၵ်ႉၸုမ်းသင်ႇၶ မီးဝႆႉၼၼ်ႉ ၶူပ်ႇပီၼိုင်ႈပွၵ်ႈ လႆႈႁဵတ်းပၢင်လိူၵ်ႈတင်ႈ ႁူဝ်ၼႃႈမႂ်ႇမႃးၵူႈပီပီၼၼ်ႉ ပီၼႆႉထူၼ်ႈထိုင်မႃး ၸုပ်ႈထိ (14) ယူႇယဝ်ႉ။
ၽူႈၶဝ်ႈလိူၵ်ႈတင်ႈႁူဝ်ၼႃႈမႂ်ႇ မီးယူႇ 7 ၸဝ်ႈေသ ၼႂ်း 7 ၸဝ်ႈၼၼ်ႉ
1ႉ ၸဝ်ႈၶူး ပၺ်ႇၺႃႇၼၼ်ႇတ မွၼ်းၶိူဝ်း (မိူင်းၼွင်) လႆႈသဵင်ၼမ်လိူဝ်ပိူၼ်ႈႄလႈ လႆႈထုၵ်ႇလိူၵ်ႈတင်ႈပဵၼ် ႁူဝ်ၼႃႈ မုၵ်ႉၸုမ်း၊
2ႉ ၸဝ်ႈၶူး ေဢႃးၽႃႇသ (မိူင်းၶိူဝ်း) လႆႈထုၵ်ႇလိူၵ်ႈတင်ႈပဵၼ် ၽူႈမၢႆလူင် ၊
3ႉ ၸဝ်ႈၶူး ဢုတ်ႉတရ (လၢင်းၶိူဝ်း) လႆႈထုၵ်ႇလိူၵ်ႈတင်ႈပဵၼ် ႁူဝ်ၼႃႈ ၽၢႆႇယိပ်းငိုၼ်းၵွင်ၵၢင် ၊
4ႉ ၸဝ်ႈၶူး ဢုတ်ႉတမ (ပၢင်လူင်) လႆႈထုၵ်ႇလိူၵ်ႈတင်ႈပဵၼ် ႁူဝ်ၼႃႈၽၢႆႇပၢႆးပၺ်ႇၺႃႇ ၊
5ႉ ၸဝ်ႈၶူး ဝိၸိတ်ႉတ (မိူင်းပွၼ်) လႆႈထုၵ်ႇလိူၵ်ႈတင်ႈပဵၼ် ႁူဝ်ၼႃႈ ၽၢႆႇၵပ်းသိုပ်ႇတိတ်းေတႃႇ ၊
6ႉ ၸဝ်ႈၶူး ေၸႃးတိၵ ၸွမ်ၶိူဝ်း (ၵျွၵ်းႄမး) လႆႈထုၵ်ႇလိူၵ်ႈပဵၼ် ႁူဝ်ၼႃႈ ၽၢႆႇပၢႆးယူႇလီ ၊
7ႉ ၸဝ်ႈၶူး ထမ်ႇမသႃႇမိ (ထုင်ႉပူင်း) လႆႈထုၵ်ႇလိူၵ်ႈပဵၼ် ႁူဝ်ၼႃႈ ၽၢႆႇထိင်းသိမ်းၶူဝ်းၶွင် ေသ
ပၢင်လိူၵ်ႈတင်ႈ ႁူဝ်ၼႃႈမႂ်ႇ မုၵ်ႉၸုမ်းလုၵ်ႈႁဵၼ်းသင်ႇၶတႆး ၸၼ်ႉၸွမ် မိူင်းၵွၵ်ႇ ၸိုင်ႈထႆး ၸုပ်ႈထိ (14)၊ တွၼ်ႈတႃႇၼႂ်း ပီ 2018/2019 ၼႆႉပဵၼ်ဢၼ်ယဝ်ႉတူဝ်ႈၵွႃႇလီငၢမ်းယူႇယဝ်ႉ။
မုၵ်ႉၸုမ်းသင်ႇၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ ၸိုင်ႈထႆးၼႆႉ ဢိင်ၼိူဝ်ၶေႃႈတိုၵ်းသူၼ်း ၸဝ်ႈၶူးလူင် Dr. ၶမ်းမၢႆ ထမ်မသႃမိ (DPhil, Oxford) သေ လႆႈၵေႃႇတင်ႈပဵၼ်မႃး မုၵ်ႉၸုမ်းလုၵ်ႈႁဵၼ်းသင်ႇၶတႆး မိူင်းၵွၵ်ႇ မိူဝ်ႈပီ (2005) ၼၼ်ႉယူႇယဝ်ႉ။ တင်ႈတႄႇဢဝ်ပီ (2005) မႃးတေႃႇထိုင်ပီ (2018) ၼႆႉ မီးလုၵ်ႈႁဵၼ်းၸဝ်ႈသင်ႇၶတႆးၸၼ်ႉၸွမ် ႁဝ်းၶဝ်ၸဝ်ႈ တင်းမူတ်း (275) တူၼ်ယူႇယဝ်ႉ။
မုၵ်ႉၸုမ်းသင်ႇၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ ၸိုင်ႈထႆးၼႆႉ ဢိင်ၼိူဝ်ၶေႃႈတိုၵ်းသူၼ်း ၸဝ်ႈၶူးလူင် Dr. ၶမ်းမၢႆ ထမ်မသႃမိ (DPhil, Oxford) သေ လႆႈၵေႃႇတင်ႈပဵၼ်မႃး မုၵ်ႉၸုမ်းလုၵ်ႈႁဵၼ်းသင်ႇၶတႆး မိူင်းၵွၵ်ႇ မိူဝ်ႈပီ (2005) ၼၼ်ႉယူႇယဝ်ႉ။ တင်ႈတႄႇဢဝ်ပီ (2005) မႃးတေႃႇထိုင်ပီ (2018) ၼႆႉ မီးလုၵ်ႈႁဵၼ်းၸဝ်ႈသင်ႇၶတႆးၸၼ်ႉၸွမ် ႁဝ်းၶဝ်ၸဝ်ႈ တင်းမူတ်း (275) တူၼ်ယူႇယဝ်ႉ။
Friday, February 2, 2018
ၽူႈပွင်ၵၢၼ် ၸုမ်းလုၵ်ႈႁဵၼ်းၸၼ်ႉၸွမ် သင်ႇၶတႆး မိူင်းၵွၵ်ႇ ၸိုင်ႈထႆး ၸုပ်ႈထိ (13) ပီ 2017-2018
Saturday, October 21, 2017
ၸဝ်ႈသြႃႇသုၶမ်း ဢွၼ်ႁူဝ်တၵႃႇၼႂ်းမိူင်းတႆး မႃးလူႇတၢၼ်းသၢင်ႇၵၢၼ်းၵထိၼ်ႇ လႄႈ ငိုၼ်းထုၼ်း တမ်ႈတီႈ သင်ႇၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ ၸိုင်ႈထႆး
မိူဝ်ႈဝၼ်းထိ 19.10.2017 လိူၼ်ဢွၵ်ႇတိူဝ်ႇပိူဝ်ႇ 2560/2017 ၼၼ်ႉ ၸဝ်ႈသြႃႇသုၶမိၼ်ႇတ (ၸဝ်ႈသုၶမ်း) ၽူႈမၢႆလူင် မုၵ်ႉၸုမ်းပရိယတိ သတ်ႉထမ်မႃပႃႇလ ၵႅၼ်ႇၸဝ်ႈၸိုင်ႈတႆး လႄႈ ၸဝ်ႈၼင်ႈဝတ်ႉ ဝတ်ႉလွႆတိုင်ၶမ်း၊ တူင်ႇဝဵင်းမူႇၸေႈ ဢွၼ်ႁူဝ်ထူဝ်းၼႃႈတၵႃႇသတ်ႉထႃးၼႂ်းမိူင်းတႆး လႄႈ ဝဵင်းတႃႈလိူဝ်ႇ၊ ဝဵင်းတႃႈၵုင်ႈသေ ဢွၵ်ႇၶၢဝ်းတၢင်းမႃးဝႆႈၽြႃး ၼႂ်းမိူင်းထႆးလၢႆလၢႆတီႈၼၼ်ႉ ၼႆယဝ်ႉ။
The Robe Offering Ceremony to Tai Sanghas in Bangkok
On 19th-25th Oct, 2017, Venerable Jao Sar Sukhaminda (Jao Su Kham), the Secretary General of the Central Shan State Pariyatti Saddhammapala Examination Council and the Abbot of Wat Doi Diang Kham (Golden Deer Mountain Monastery), Muse, Shan State, leads some Tai Buddhist devotees from the Shan State and Mandalay and Yangon, pays a religious tour to the Kingdom of Thailand.
Friday, September 1, 2017
လင်ႇၵႃႇ ႁူမ်ၸူမ်း ဢၼုေမႃးတၼႃႇ ပ၊င်ပွႆးႁပ်ႉတွၼ်ႈလုၵ်ႈႁဵၼ်းသင်ႇၶႃႇတႆးမႃးမႂ်ႇ ၸုပ်ႈ (13) ( 27ႉ8.2017)
Posted by Siri Kham No comments:
Monday, August 28, 2017
ၸုမ်းသင်ႇၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ ၸတ်းႁဵတ်းပၢင်လူႇတၢၼ်းၵမ်ႉထႅမ်ၵၢၼ်ႁဵၼ်း ပွၵ်ႈၵမ်း(13) တီႈမိူင်းၵွၵ်ႇ မီးတၵ်ႉၵႃႇသတ်ႉထႃးၶဝ်ႈႁူမ်ႈလူႇတၢၼ်းၸွမ်းၼမ်
မိူဝ်ႈဝၼ်းထိ 27.08.2017 လိူၼ်သိပ်းလွင်ႈ(6)ၶမ်ႈ၊ ဝၼ်းဢႃးတိတ်ႉၼၼ်ႉ ၸုမ်းသင်ႇၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ ၸိုင်ႈထႆး လႆႈဢွၼ်ႁူဝ်ၼမ်းၼႃႈတၵ်ႉၵႃႇသတ်ႉထႃး ၼႂ်းမိူင်းၵွၵ်ႇ ၸိုင်ႈထႆးသေ ၸတ်းႁဵတ်းပၢင်လူႇတၢၼ်း ၵမ်ႉထႅမ်ၵၢၼ်ႁဵၼ်း သင်ႇၶလုၵ်ႈႁဵၼ်းတႆး ပွၵ်ႈၵမ်း(13) တီႈဝတ်ႉမႂ်ႇတႆး သႃထုပရႃႈတိတ်ႇ မိူင်းၵွၵ်ႇ ၸိုင်ႈထႆး ၼယဝ်ႉ။
Subscribe to: Posts (Atom)


text:
မိူဝ်ႈပူၼ်ႉမႃး ဝၼ်းတီႈ 20/8/2015 ဝၢႆးဝၼ်း 1 မူင်း ၼၼ်ႉ ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး လႆႈၸတ်းႁဵတ်း ပၢင်ယိုၼ်ႈဢၢပ်ႈပၼ်ပုၼ်ႈၽွၼ်း မေႃသွၼ် လိၵ်ႈတႆး တႃႇတေသွၼ်လိၵ်ႈတႆး ၼႂ်းႁူင်းႁဵၼ်း လူင်ပွင်ႊၸိုင်ႈ ပဵၼ်တၢင်းၵၢၼ် ၵႂႃႇတီႈ ႁူင်းႁဵၼ်းၸၼ်ႉသုင် မၢႆ( 4) ပွၵ်ႉၼမ်ႉတုမ် ဝဵင်းၵျွၵ်ႉမႄး ။
တွၼ်ႊတႃႇသွၼ်လိၵ်ႈတႆး ၼႂ်းႁူင်းႁဵၼ်းလူင်ပွင်ႊၸိုင်ႈ ၼႂ်းၸေႊဝဵင်းၵျွၵ်ႉမႄးၼႆႉ တေတႄႇသွၼ်ၵႂႃႇ ဝၼ်းတီႈ 1/9/2015 ၊ မေႃသွၼ်ၸိူဝ်းႁပ်ႉပုၼ်ႈၽွၼ်း သွၼ်လိၵ်ႈတႆး မီးဝႆႉ 33 ၵေႃႉ၊ ၸၢႆး(3) ၵေႃႉ ယိင်း(30) ၵေႃႉ၊ တေတႄႇသွၼ်ၼႂ်း ႁူင်းႁဵၼ်းလူင်ပွင်ႊၸိုင်ႈ ၸိူဝ်းပဵၼ် ႁူင်းႁဵၼ်းၸၼ်ႉငဝ်ႈ မၢႆ(1) တေႃႇ မၢႆ(13) ၊ ႁူင်းႁဵၼ်းၸၼ်ႉၵၢင် မၢႆ(3) ၊ ႁူင်းႁဵၼ်းၸၼ်ႉသုင် မၢႆ(2) မၢႆ(3) မၢႆ(4) ၊ ႁူင်းႁဵၼ်းၸၼ်ႉသုင် မိူင်းတၢင်ႈ ၊ ႁူင်းႁဵၼ်းၸၼ်ႉငဝ်ႈ မၢၼ်ႈၼမ်ႉႁူးတွင်း ၊ မၢၼ်ႈၵွင်းမူး ၊ မၢၼ်ႈၶႃႇ၊ ၶူဝ်တႅၼ်ႈ ၊ ပူးၶႃး ၊ ၼႃးထွၼ်ႇ ၊ ၼႃးမူၼ်း၊ ၼမ်ႉၸေႃႉ၊ ၸွၺ်းၵုင်း၊ ႁူင်းႁဵၼ်းပၵ ဝတ်ႉၵျွင်းယွတ်ႈ ၊ ႁူင်းႁဵၼ်းပၵ ဝတ်ႉၵမ်ႇပေႃးၸၵျွင်းတႆး) ၸိူဝ်းၼႆႉၼႆယဝ်ႉ။
မိူဝ်ႈပူၼ်ႉမႃး ဝၼ်းတီႈ 1/8/2015 ၼၼ်ႉ ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး လႆႈၸတ်းႁဵတ်းမႃး ပၢင်ၽိုၵ်းၽွၼ်ႉမေႃသွၼ် တွၼ်ႊတႃႇ မေႃသွၼ်ၸိူဝ်းတေသွၼ် လိၵ်ႈတႆး ၼႂ်းႁူင်းႁဵၼ်းလူင်ပွင်ႊၸိုင်ႈ မေႃသွၼ် ၸၢႆးဢူးၶမ်း ၵေႃႉမႃးၽိုၵ်းၽွၼ်ႉပၼ် တီႈဝတ်ႉၵျွင်းယွတ်ႈ ။
Welcome to
our SLCA Kyaukme's Official Facebook Page
Facebook Page   https://m.facebook.com/slcakyaukme
Email   This email address is being protected from spambots. You need JavaScript enabled to view it.


text:
လွင်ႈတၢင်းဢၼ် ႁူဝ်ၼႃႈ ၼႂ်းၵၢၼ်ၵႃႉၶၢႆၶဝ် ၵႆႉႁဵတ်းၽိတ်းၼၼ်ႉတႄႉ ဢမ်ႇမေႃႁပ်ႉႁွင်းယုၵ်ႉယွင်ႈပိူၼ်ႈ၊ ဢမ်ႇမေႃႁူမ်ၸူမ်ၸွမ်းပိူၼ်ႈၼၼ်ႉယဝ်ႉ။ တူဝ်ယၢင်ႇမၼ်း- J. C. Staehle ၶူၼ်ႉၶႂႃႉလဵပ်ႈႁဵၼ်း လွင်ႈႁႅင်းၵၢၼ် ၼႂ်းမိူင်းဢမႄႇရီႉၵႃႉသေ ႁူႉႁၼ်မႃးဝႃႈ လွင်ႈတၢင်းဢၼ် ၵူၼ်းႁၢပ်ႇၵၢၼ်ၶဝ် ဢမ်ႇပဵင်းပေႃးႁၢၼ်ႉၸႂ်ၼၼ်ႉ ႁူဝ်ၼႃႈၽၢႆႇၼိူဝ်ၶဝ် လူင်လိုမ်းပႅတ်ႈ တႃႇပၼ်ၸိုဝ်ႈလီၶဝ်ၼၼ်ႉ ၼႆယဝ်ႉ။ သင်ဝႃႈ ႁူဝ်ၼႃႈၵေႃႉ႞ ဢမ်ႇမေႃယုၵ်ႉယွင်ႈပၼ်ၸိုဝ်ႈလီ တီႈလုၵ်ႈၼွင်ႈ ၸွမ်းၼင်ႇ ၼႃႈၵၢၼ်ဢၼ်မၼ်းလႆႈႁဵတ်းလႆႈသၢင်ႈ ၼႆၸိုင် တႃႇလုၵ်ႈၼွင်ႈမၼ်း တေသိုပ်ႇၸွမ်းလင်မၼ်းၼၼ်ႉ ၶႄးတေယၢပ်ႇယူႇယဝ်ႉ။ Robert McNamara ၵေႃႉဢၼ်ယၢမ်ႈပဵၼ်မႃး ၶုၼ်ၽွင်းလူင် ၵၢၼ်ၵႅတ်ႇၶေႁေႉၵင်ႈ ဢိၵ်ႇတင်း ႁူဝ်ပဝ်ႈ ယေးငိုၼ်းလုမ်ႈၾႃႉ လၢတ်ႈဝႃႈ “ဢွၵ်းဢေႃၼႆႉ မိူၼ်ၵၼ်တင်း မၢၵ်ႇႁူဝ်ၸႂ်ယဝ်ႉ။ ၶဝ်ၵႂႃႇၸူး တီႈတေယုၵ်ႉယွင်ႈႁူမ်ၸူမ်းၶဝ်ၼၼ်ႉၵွႆး” ၼႆယဝ်ႉ။
ၵၢၼ်ႁပ်ႉႁွင်းယုၵ်ႉယွင်ႈၵၼ်ၼႆႉ ႁဵတ်းႁႂ်ႈၵူၼ်းၵူႊၵေႃႉ ၸူမ်းသိူဝ်းၵႂႃႇတေႉတေႉ၊ ဢမ်ႇၸႂ်ႈဝႃႈ ၵူၼ်းၼႂ်းၼႃႈၵၢၼ်ၵႃႉၶၢႆ လႄႈ ၼႃႈၵၢၼ်ႁူင်းငၢၼ်း။ တေႃႈၼင်ႇ တေႃႉတႄႉႁပ်ႉႁွင်းယုၵ်ႉယွင်ႈၵၼ်ၵွႆးၵေႃႈ ၼႂ်းၸူဝ်ႈပၢၼ်ၵူၼ်းၼႆႉ ၵႂႃႇလႆႈၶၢဝ်းယၢဝ်းတေႉတေႉယူႇယဝ်ႉ။
ၵူၼ်းၵူႊၵေႃႉၼႆႉ တိုၼ်းမီးၸႂ် ၶႂ်ႈႁႂ်ႈပိူၼ်ႈႁပ်ႉႁွင်းယုၵ်ႉယွင်ႈတေႉတေႉ။ မိူဝ်ႈၸဝ်ႈၵဝ်ႇ ႁဵတ်းၵေႃႉတေႃႇပိူၼ်ႈၼၼ်ႉ ပေႃးပဵၼ်ၼႂ်းၵႄႈၵၢင်ၵူၼ်းၼမ် ပႆၽၢၼ်ႇၵႂႃႇလွႆးလွႆးလႄႈ။ ၶတ်းၸႂ်ႁႂ်ႈတွင်း ၸိုဝ်ႈပိူၼ်ႈသေ ၼႄဝႃႈ ၶဝ်မီးၼႂ်းၸႂ်သူ ဢၼ်ဝႃႈၼၼ်ႉလႄႈ။ ၼႂ်းၸူဝ်ႈပၢၼ်ၸဝ်ႈၵဝ်ႇၼႆႉ ဢဝ်ၵူၼ်းဝႆႉပဵၼ်လွင်ႈယႂ်ႇ လိူဝ်သေတၢင်ႇလွင်ႈ ဢိၵ်ႇပႃးၸိူင်ႉၼင်ႇ ၼႃႈၵၢၼ်ၸိူဝ်းလႆႈၶပ်ႉတၢမ်းႁၢင်ႈႁႅၼ်းဝႆႉၼၼ်ႉလႄႈ။ ယဝ်ႉၵေႃႈ ၼင်ႇႁိုဝ်ပဵၼ်လႆႈၼၼ်ႉ တေႁပ်ႉႁွင်းယုၵ်ႉယွင်ႈပိူၼ်ႈ။ ၼႆႉႁဵတ်းႁႂ်ႈၶဝ် မီးႁႅင်းၸႂ်မႃး တႃႇသိုပ်ႇႁဵတ်းၵၢၼ်မိူဝ်းၼႃႈ။ ယဝ်ႉၵေႃႈ ၼႆႉတေႁဵတ်းႁႂ်ႈ ၸဝ်ႈၵဝ်ႇ ပဵၼ်မႃး ၵူၼ်းယိုင်ႈယႂ်ႇ ဢၼ်သုမ်ႇငုမ်းလႆႈပိူၼ်ႈတၢင်ႇၸိူဝ်းၼၼ်ႉယဝ်ႉ။
– Becoming a Person of Influence
မိူဝ်ႈၼႆႉ ႁႃယွင်ႈယေႃးသေၵေႃႉၵေႃႉ ပၼ်ၸိုဝ်ႈသဵင်လီလႄႈ။


text:
ႁႅင်းၸႂ်ၸဝ်ႈၵဝ်ႇၼႆႉ ၸွင်ႇႁိုၼ်ႇႁၢဝ်ႈသေ ၸွင်ႇပဵၼ်ၾိင်ႈယၢမ်ႈ ၼႂ်းၸူဝ်ႈပၢၼ်ၸဝ်ႈၵဝ်ႇဝႆႉယူႇႁိုဝ်?။ ပေႃးၵၢင်ၼႂ်လုၵ်ႉမႃးၼႆ ၸွင်ႇမီးႁႅင်းၸႂ်ႁိုၼ်ႇႁၢဝ်ႈဝႆႉ တႃႇမိူဝ်ႈၼႆႉယူႇႁိုဝ်?။ ဝၼ်းမိူဝ်ႈၼႆႉ ၸွင်ႇပဵၼ် ဝၼ်းဢၼ်ၸဝ်ႈၵဝ်ႇလႆႈၸႂ် လိူဝ်သေတၢင်ႇဝၼ်း တႃႇၼႂ်းဝူင်ႈၼႆႉႁိုဝ်?။ ဢမ်ႇၼၼ် ၸွင်ႇၸူဝ်ႈပၢၼ်ၸဝ်ႈၵဝ်ႇၼႆႉ ယူႇသဝ်းၵႂႃႇလႆႈ ဝူင်ႈ႞ယဝ်ႉဝူင်ႈ႞ယူႇႁိုဝ်?။ ယွၼ်ႉပိူဝ်ႈမီးဝႆႉ တၢင်းဝူၼ်ႉမႂ်ႇသေဢၼ်ဢၼ်လႄႈ ၸႂ်တိုၼ်ႇတဵၼ်ႈသေ ၼွၼ်းဢမ်ႇလပ်းၼၼ်ႉ ႁိုင်ၵႃႊႁိုဝ်ယဝ်ႉ?။ သင်ဝႃႈ ဢမ်ႇမီးလွင်ႈတၢင်း သေဢၼ်ဢၼ် မႃးမႆႈၸဝ်ႈၵဝ်ႇ ပေႃးၼႆ ၸဝ်ႈၵဝ်ႇၵေႃႈ တေဢမ်ႇသူၼ်းၾႆးပၼ်လႆႈ တႃႇမုၵ်ႉၸုမ်းၸဝ်ႈၵဝ်ႇ တေတႄႇႁဵတ်းလႆႈ ၵၢၼ်သေမဵဝ်းမဵဝ်း။ ၼင်ႇႁိုဝ် ႁႅင်းၸႂ်ၸဝ်ႈၵဝ်ႇ တေလုၵ်ႉႁိုၼ်ႇမႃး ႁၢဝ်ႈႁႅင်းၼႆႉ ႁဵတ်းၸွမ်းၼင်ႇ တႂ်ႈၼႆႉလႄႈ။
ၶိုၼ်းတႅၵ်ႈတူၺ်း တၢင်ႉမႆႈၸဝ်ႈၵဝ်ႇလႄႈ။ ၸွင်ႇၸဝ်ႈၵဝ်ႇ မီးၸႂ်ႁိုၼ်ႇႁၢဝ်ႈ တႃႇၸူဝ်ႈပၢၼ်ၸဝ်ႈၵဝ်ႇ ဢိၵ်ႇတင်း ၼႃႈၵၢၼ်တႃငၢၼ်းၸဝ်ႈၵဝ်ႇယူႇႁိုဝ်?။ ႁိုၼ်ႇႁၢဝ်ႈၵႃႊႁိုဝ်ၼႆၵေႃႈ ၸွင်ႇၼႄဝႆႉယူႇႁိုဝ်?။ လွင်ႈဝႃႈ ႁႅင်းၸႂ်ၸဝ်ႈၵဝ်ႇ ၶႂ်ႈလႆႈၶႂ်ႈပဵၼ် ႁိုဝ်ႇႁၢဝ်ႈၵႃႊႁိုဝ် ဢၼ်ဝႃႈၼၼ်ႉ လူဝ်ႇႁႂ်ႈ ၵူၼ်းႁူမ်ႈႁဵတ်းၵၢၼ်တင်းၸဝ်ႈၵဝ်ႇ၊ လူဝ်ႇႁႂ်ႈတူၼ်ႈႁိူၼ်း (ၽူဝ် ႁိုဝ် မေး) ၸဝ်ႈၵဝ်ႇ ထတ်းသၢင်ပၼ် သိုဝ်ႈသိုဝ်ႈယူႇယဝ်ႉ။
ၶိုၼ်းဝူၼ်ႉထိုင် ၸူႉငဝ်ႈလႄႈ။ ၶိုၼ်းဝူၼ်ႉထိုင် မိူဝ်ႈယၢမ်း ၸဝ်ႈၵဝ်ႇ တႄႇႁဵတ်းၵၢၼ်ႁဵတ်းငၢၼ်းမႃး ဢွၼ်တၢင်းသုတ်းၼၼ်ႉလႄႈ။ ဢမ်ႇၼၼ် ၶိုၼ်းဝူၼ်ႉထိုင် တေႃႇထိုင် မိူဝ်ႈဢႃႇယုၸဝ်ႈၵဝ်ႇ တိုၵ်ႉလဵၵ်ႉၼၼ်ႉလႄႈ။ မီးလွင်ႈတၢင်းဢီႈသင် ႁဵတ်းႁႂ်ႈၸဝ်ႇ မီးႁႅင်းၸႂ်ႁိုၼ်ႇႁၢဝ်ႈမႃးလႆႈ?။ ၵၢၼ်ဢၼ်ၸဝ်ႈၵဝ်ႇ ၼင်ႈႁဵတ်းသေ ပူၼ်ႉၵႂႃႇလၢႆၸူဝ်ႈမူင်းၵေႃႈ ဢမ်ႇတၼ်းႁူႉတူဝ်ၼၼ်ႉသမ်ႉ ပဵၼ်ၵၢၼ်ၸိူင်ႉႁိုဝ်?။ ၶိုၼ်းတၢဝ်းႁႃဝၵ်ႉၵမ်တူၺ်း လွင်ႈတၢင်းဢၼ် ၸဝ်ႈၵဝ်ႇ သူင်မိုတ်ႈ မီးႁႅင်းၸႂ်ႁိုၼ်ႇႁၢဝ်ႈၼၼ်ႉလႄႈ။ ၶိုၼ်းဝူၼ်ႉထိုင်ၸူႉငဝ်ႈ (ပွင်ႇဝႃႈ တၢင်းသူင် ဢၼ်ၸဝ်ႈၵဝ်ႇသူင်မိုတ်ႈႁႅင်းႁႅင်း) ၸိူင်ႉၼႆသေ ၶိုၼ်းထတ်းသၢင်တူၺ်း ၸူဝ်ႈပၢၼ်ၸဝ်ႈၵဝ်ႇ ဢိၵ်ႇတင်း ၼႃႈၵၢၼ်ၸဝ်ႈၵဝ်ႇလႄႈ။
ႁူမ်ႈႁဵတ်းၵၢၼ် ၸွမ်းၵၼ်တင်း ၵူၼ်းမီးႁႅင်းၸႂ်ႁိုၼ်ႇႁၢဝ်ႈၶဝ်လႄႈ။ ၼႆႉမိူၼ်တင်း ၼွၼ်းၽၼ်ၸႂ်လႆလူဝ်လူဝ်ယဝ်ႉ။ ၵူၺ်းၵႃႈ မီးၵႂၢမ်းၵပ်းထုၵ်ႇဝႃႈ ၼူၵ်ႉၸိူဝ်းဢၼ် ပိၵ်ႇၶဝ်ၶူၼ်ၶဝ် မိူၼ်ၵၼ်ၼၼ်ႉ ႁူမ်ႈၵၼ်မိၼ် ပဵၼ်မူႇပဵၼ်ၸုမ်း ၼႆလူး။ ပွင်ႇဝႃႈ မီးၵူၼ်းတၢင်းသူင် မိူၼ်ၵၼ် ႁူမ်ႈႁဵတ်းၵေႃႉၵၼ် ၼႆယဝ်ႉ။ သင်ဝႃႈ ၾႆးၸဝ်ႈၵဝ်ႇ မွတ်ႇၵႂႃႇယဵၼ်ၵႂႃႇယဝ်ႉ ပေႃးၼႆ တၵ်းလႆႈႁႃၾႆးၶိတ်ႇ ႁိမ်းႁွမ်းႁဝ်းယူႇယဝ်ႉ။ ႁႅင်းၸႂ်ႁိုၼ်ႇႁၢဝ်ႈ ဢၼ်ဝႃၼၼ်ႉ ၸပ်းၵၼ်ငၢႆႈယူႇၵွႆး။ ၶဵၼ်ႇတႅမ်ႈ လွၵ်းယၢမ်း ၼင်ႇႁိုဝ် တေႁူပ်ႉထူပ်းၵၼ်လႆႈတင်း ၵူၼ်းမီးႁႅင်းၸႂ်ႁိုၼ်ႇႁၢဝ်ႈၶဝ် သေယၢမ်းယၢမ်း ပိူဝ်ႈတႃႇ ႁႅင်းၸႂ်ၶဝ် တေၸပ်းမႆႈထိုင်ၸဝ်ႈၵဝ်ႇလႄႈ။
-The 21 Indispensable Qualities of a Leader
မိူဝ်ႈၼႆႉ ဢဝ်ၶၢဝ်းယၢမ်းဢိတ်းဢွၼ်ႇထႅင်ႈသေ ႁူပ်ႉထူပ်းတင်း ၵူၼ်းၸိူဝ်းမီးႁႅင်းၸႂ်ႁိုၼ်ႇႁၢဝ်ႈၼၼ်ႉလႄႈ။


text:
”ၽွင်းတိုၵ်ႉၶဝ်ႈႁႃတႃႇလီၵၼ်ယူႇၼႆႉ သင်ဝႃႈ မီးၵၢၼ်ယုင်ႈယၢင်ႈ ဢူၼ်ၵဝ်းမႃး ၵဝ်ၶႃႈၵေႃႈ တေလႆႈပၼ်ပုၼ်ႈၽွၼ်းတီႈ တပ်ႉသိုၵ်းယဝ်ႉ။ ၸွမ်းၼင်ႇလၵ်းမိူင်းၶဝ်မီးဝႆႉ ဢႃႇၼႃႇတဵမ်ထူၼ်ႈ တႃႇၵုမ်းၵမ်”
ၼႆႉပဵၼ်ၶေႃႈၵႂၢမ်း ဢႄႇၽွင်းသျူဝ်ႇ ၸွမ်ၽွင်း မိူင်းယၢင်းလႅင် ဢၼ်ႁူင်ၸွတ်ႇတူဝ်ႈယူႇ ၼႂ်းသိုဝ်ႇတူင်ႇဝူင်းၵူၼ်းၼၼ်ႉယဝ်ႉ။
သိုပ်ႇသေၼၼ်ႉ မၼ်းသိုပ်ႇလၢတ်ႈထႅင်ႈဝႃႈ “ပလိၵ်ႈႁဝ်းၶႃႈၵေႃႈ ဢမ်ႇပေႃးမီးႁႅင်း။ ယွၼ်ႉ ၼၼ်လႄႈ သင်လူဝ်ႇတပ်ႉသိုၵ်း၊ သင်လူဝ်ႇႁႂ်ႈ တပ်ႉသိုၵ်းၵုမ်းၵမ်၊ ၶႃႈတေလႆႈၸီႉသင်ႇ၊ တေလႆႈ ပၼ်ပုၼ်ႈၽွၼ်း။ ၼႆႉပဵၼ်သုၼ်ႇၶႃႈ ပဵၼ်ပုၼ်ႈၽွၼ်းဢၼ်ၶႃႈႁဵတ်းလႆႈ” ၼႆယဝ်ႉ။
ယွၼ်ႉလူင်ပွင်ၸိုင်ႈ ၸေႊမိူင်းယၢင်းလႅင် ဢၢၼ်းပၵ်းတမ်း ႁုၼ်ႇႁၢင်ႊပူဝ်ႇၶျုၵ်ႈဢွင်ႇ သၢၼ်း ၼႂ်းသူၼ်မွၵ်ႇ တီႈဝဵင်းလွႆၶေႃၼၼ်ႉလႄႈ ၵူၼ်းပိုၼ်ႉတီႈ ဢိၵ်ႇၵူၼ်းၼုမ်ႇယၢင်းလႅင်ၶဝ် ၼပ်ႉႁူဝ် ပၢၵ်ႇၵေႃႉ ဢွၼ်ၵၼ်ယိပ်းပၢႆႉ ဢၼ်တႅမ်ႈဝႆႉဝႃႈ ”သၢၼ်ၶတ်း လွင်ႈဢၼ်ဢမ်ႇထၢမ်ၵၢင်ၸႂ် ၵူၼ်းပိုၼ်ႉတီႈသေ ဢၢၼ်းမႃးပၵ်းတမ်း ႁုၼ်ႇ ႁၢင်ႊ ပူဝ်ႇၶျုၵ်ႈဢွင်ႇသၢၼ်း” ၼႆသေ လုၵ်ႉႁိုၼ်ႇ ၼႄၵၢင်ၸႂ် ၼႂ်းဝဵင်းလွႆၶေႃလႄႈ လႆႈယုင်ႈယၢင်ႈ သၢၼ်ၶတ်းၵၼ် တင်း ၸဝ်ႈၼႃႈတီႈပလိၵ်ႈၶဝ် ယဝ်ႉ။
ဝၢႆးပလိၵ်ႈ တင်း ၵူၼ်းၼႄၵၢင်ၸႂ်ၶဝ် ယုင်ႈ ယၢင်ႈသၢၼ်ၶတ်းၵၼ်ယဝ်ႉ လူင်ပွင်ၸိုင်ႈၶတ်းၸႂ် ဢုပ်ႇဢူဝ်းငူပ်ႉငီႉၵၼ်တင်းၵူၼ်းၼုမ်ႇၶဝ်။ မိူဝ်ႈၽွင်းတိုၵ်ႉဢုပ်ႇဢူဝ်းငူပ်ႉငီႉၵၼ်ယူႇၼၼ်ႉ သဵင် ဢၼ် ဢႄႇၽွင်းသျူဝ်ႇ ၸွမ်ၽွင်း မိူင်းယၢင်းလႅင် လၢတ်ႈဝႃႈ တေယိုၼ်ႈမွပ်ႈပၼ်တပ်ႉသိုၵ်းၵုမ်းၵမ်ၼႆၼၼ်ႉၵေႃႈ ၸွတ်ႇတူဝ်ႈၵႂႃႇၼႂ်းသိုဝ်ႇတူင်ႇဝူင်းၵူၼ်း။ ၵူၺ်းၵႃႈ ဢႄႇၽွင်းသျူဝ်ႇတႄႉ တွပ်ႇထဵင် ဝႃႈ မၼ်းဢမ်ႇလႆႈလၢတ်ႈ ၸိူင်ႉၼၼ် ၼႆယဝ်ႉ။
ၼႂ်းပၢၼ်လူင်ပွင်ၸိုင်ႈမႂ်ႇၼႆႉ လႆႈႁၼ်လူင်ပွင်ၸိုင်ႈ ၸေႊမိူင်း/တိူင်းၶဝ် ဢွၼ်ၵၼ် သွၼ်း လေႃႇ ႁုၼ်ႇႁၢင်ႊ ပူဝ်ႇၶျုၵ်ႈဢွင်ႇသၢၼ်းသေ ဝႆႉၼႂ်းသူၼ်မွၵ်ႇ၊ ၼႂ်းၵၢင်ဝဵင်း၊ ၸိုဝ်ႈၶူဝ်ၵေႃႈ ႁႃသႂ်ႇ ဝႃႈ “ၶူဝ်ပူဝ်ႇၶျုၵ်ႈဢွင်ႇသၢၼ်း” ၼႆၸိူဝ်းၼႆႉ။
ဝၢႆးလင် လူင်ပွင်ၸိုင်ႈဢႅၼ်ႇဢႅဝ်ႇတီႇ လႆႈဢႃႇၼႃႇၶိုၼ်ႈပဵၼ်လူင်ပွင်ၸိုင်ႈမႃးယဝ်ႉမွၵ်ႈပီႊပၢႆပၢႆ ၼႂ်းႁူဝ်ပီႊ 2017 ၼၼ်ႉ မိၵုၼ်ႇၶျၢၼ်း ၽူႈတႅၼ်းၽွင်း ၵူၼ်းမိူင်းၸေႊဝဵင်းပွင်ႇ တင်ႈ ၵႂၢမ်း ၼႂ်းပၢင်ၵုမ်တႅၼ်းၽွင်းၵူၼ်းမိူင်း တႃႇလႅၵ်ႈလၢႆႈၸိုဝ်ႈၶူဝ် ဢၼ်တိုၼ်းႁွင်ႉဝႆႉဝႃႈ “ၶူဝ်ၼမ်ႉၶူင်း (ၶူဝ်ၶျွင်းသူင်ႇ) ဢၼ်လုၵ်ႉဝဵင်းမေႃႇလမဵၼ်း ၵၢႆႇၶၢမ်ႈ ၼမ်ႉၶူင်းၸူး ဝဵင်းၶျွင်းသူင်ႇ ၼၼ်ႉဝႃႈ “ၶူဝ်ပူဝ်ႇၶျုၵ်ႈဢွင်ႇသၢၼ်း” ၼႆ။
ၵဵဝ်ႇၵပ်းလွင်ႈၼႆႉ ၵူၼ်းပိုၼ်ႉတီႈမိူင်းမွၼ်း တင်းၼမ် ဢွၼ်ၵၼ်လုၵ်ႉႁိုၼ်ႇ ၼႄၵၢင်ၸႂ် သၢၼ်ၶတ်း၊ လူင်းၵဵပ်းသဵင်ၵၢင်ၸႂ် ၵူၼ်းမိူင်းပိုၼ်ႉတီႈ ၸေႊမိူင်းမွၼ်း ၸိူဝ်းၼႆႉ ယူႇယဝ်ႉ။ ၵူၼ်း ပိုၼ်ႉတီႈၶဝ်တႄႉ ၶႂ်ႈႁႂ်ႈတၢင်ႇၸိုဝ်ႈသဵင်ဢၼ် တေတၢင်တူဝ် လႄႈ ငၢမ်ႇမႅၼ်ႈၵၼ်တင်း ၵူၼ်းမိူင်း ပိုၼ်ႉတီႈၼႆ။ သမ်ႉဝႃႈ ၵူၼ်းပိုၼ်ႉတီႈ တင်းၼမ် တင်းလၢႆ ဢွၼ်ၵၼ်သၢၼ်ၶတ်းၵေႃႈ ပၢင်ၵုမ် တႅၼ်းၽွင်းၵူၼ်းမိူင်း ပၼ်သဵင်ယဝ်ႉ တႅပ်းတတ်း ဝႃႈ တေသႂ်ႇၸိုဝ်ႈၶူဝ်ဝႃႈ “ၶူဝ်ပူဝ်ႇၶျုၵ်ႈဢွင်ႇသၢၼ်း” ၼႆသေ ၸတ်းႁဵတ်း ပၢင်ပိုတ်ႇၽုၺ်ႇၶူဝ်ၵႂႃႇ မိူဝ်ႈ မၢတ်ႈ 9 ဝၼ်း ပီႊ 2017 ၼႂ်း ၵႄႈၵၢၼ်ယုင်ႈယၢင်ႈ သၢၼ်ၶတ်းၵၼ်ၼၼ်ႉ ယူႇယဝ်ႉ။
မိူဝ်ႈမီးၶၢဝ်ႇဢွၵ်ႇမႃးဝႃႈ ၵူၼ်းပိုၼ်ႉတီႈသၢၼ်ၶတ်း တႃႇလႅၵ်ႈလၢႆႈၸိုဝ်ႈၶူဝ်ဝႃႈ “ၶူဝ်ပူဝ်ႇၶျုၵ်ႈ ဢွင်ႇသၢၼ်း” ၼႆၼၼ်ႉ ၸၢဝ်းၶိူဝ်းမၢၼ်ႊၶဝ်ဢွၼ် ၵၼ်တူၵ်းၸႂ်ၵႂႃႇတေႉတေႉ။ ယွၼ်ႉၼႂ်းၸၢဝ်းၶိူဝ်း မၢၼ်ႊၼႆႉ တိုၼ်းယုမ်ႇယမ်ႇၼပ်ႉထိုဝ်ဝႃႈ ပူဝ်ႇၶျုၵ်ႈဢွင်ႇသၢၼ်းၼႆႉ ပဵၼ်ၵေႃႉပိုၼ်ႉပွႆႇ သၢႆၸႂ် ၸဝ်ႈၵဝ်ႇသေ ဢွၼ်ဢဝ်မိူင်းမၢၼ်ႊ ပူၼ်ႉလွတ်ႈ ၸၢတ်ႈပၢၼ်ၶီႈၶႃႈယဝ်ႉ ပဵၼ်မႃး မိူင်းလွတ်ႈလႅဝ်း သဝ်းၶေႃ ၼႆၼၼ်ႉယဝ်ႉ။ ယွၼ်ႉၼၼ်လႄႈ ပေႃး ၵဵဝ်ႇၵပ်းလူၺ်ႈ လွင်ႈပူဝ်ႇၶျုၵ်ႈဢွင်ႇသၢၼ်းၼႆ ၸၢဝ်းၶိူဝ်းမၢၼ်ႊ တိုၼ်းထၢင်ႇဝႆႉဝႃႈ ၵူႊၸၢဝ်းၶိူဝ်း ၼႂ်းမိူင်းႁူမ်ႈတုမ်မၢၼ်ႊၵေႃႈ တေၼပ်ႉယမ်ႁၵ်ႉ ႁွမ် မိူၼ်ၼင်ႇၶဝ် ၼႆယဝ်ႉ။
ၵူၺ်းၵႃႈ ၼႂ်းသၢႆတႃ ၸၢဝ်းၶိူဝ်းၸိူဝ်းဢမ်ႇၸႂ်ႈမၢၼ်ႊတႄႉ ဢမ်ႇၸႂ်ႈၸိူင်ႉၼၼ်။ ယွၼ်ႉၼႂ်း ၸၢဝ်းၶိူဝ်းၽႂ်မၼ်းၵေႃႈ မီးၽူႈႁတ်းႁၢၼ် ဢၼ် ထုၵ်ႇ လႆႈၼပ်ႉယမ် ၸိူင်ႉၼင်ႇပူဝ်ႇၶျုၵ်ႈဢွင်ႇ သၢၼ်း။ ၸၢဝ်းၶိူဝ်းၵမ်ႈၼမ် ႁၼ်ထိုင်ဝႃႈ ပူဝ်ႇၶျႃၵ်ႈဢွင်ႇသၢၼ်း ပဵၼ်ၵူၼ်းလံၼ်ဢဝ်မိူင်း ၶဝ်ၵႂႃႇၼႆယဝ်ႉ။ လိူဝ်ၼႆႉသမ်ႉ မိူၼ်ၼင်ႇ ၼႂ်းၸၢဝ်းၶိူဝ်းတႆးၵေႃႈမီး ၸဝ်ႈၸၢမ်ႇထုၼ်း ၸဝ်ႈၾႃႉမိူင်းပွၼ် ၵေႃႉလူင်းလၢႆးမိုဝ်း လိၵ်ႈႁူမ်ႈမၢႆပၢင်လူင် လႄႈ ၵေႃႉလႆႈထုၵ်ႇ လၵ်ႉယိုဝ်း ၼႂ်းပၢင် ၵုမ်ဢၼ်လဵဝ်၊ မိူဝ်ႈလဵဝ်၊ ဝၼ်းလဵဝ်ၵၼ်တင်း ပူဝ်ႇၶျုၵ်ႈဢွင်ႇသၢၼ်း။ ၵူၺ်းၵႃႈ ဢမ်ႇလႆႈလူႉၶွႆႈတၢႆ ဝၼ်းလဵဝ်ၵၼ်။ ထိုင်မႃး ၵျူႇ လၢႆႇ 20 ဝၼ်းၵွၼ်ႇ ၸဝ်ႈၸၢမ်ႇထုၼ်း ၸင်ႇလူႉၶွႆႈၼွၼ်းၽႄး။
ၼႂ်းႁူဝ်ပီႊ 2017 ၼၼ်ႉၵွႆးၼင်ႇၵဝ်ႇ တီႈမိူင်းၶၢင် ပၵ်းတမ်းႁုၼ်ႇႁၢင်ႊ ပူဝ်ႇၶျုၵ်ႈဢွင်ႇ သၢၼ်း ၼႂ်းသူၼ်မွၵ်ႇပူဝ်ႇၶျုၵ်ႈ တီႈဝဵင်းၸေႊၼႃး။ ၵဵဝ်ႇၵပ်းလွင်ႈၼႆႉၵေႃႈ ၵူၼ်းပိုၼ်ႉတီႈ ၸေႊ ဝဵင်းၸေႊၼႃး၊ ၸုမ်းပႃႇတီႇၶၢင်ၶဝ် ဢွၵ်ႇလိၵ်ႈသၢၼ်ၶတ်း၊ ၼႄၵၢင်ၸႂ်သၢၼ်ၶတ်းတေႉတေႉ။ ၵူၺ်းၵႃႈ ၵၢၼ်ပၵ်းတမ်းႁုၼ်ႇႁၢင်ႊပူဝ်ႇၶျုၵ်ႈဢွင်ႇသၢၼ်းၼႆႉ ဢမ်ႇၵိုတ်းဢမ်ႇယိုတ်းၵႂႃႇ။ ၸတ်း ႁဵတ်းပၢင်ပၵ်းတမ်းယဝ်ႉတူဝ်ႈၵႂႃႇ မိူဝ်ႈၾႅပ်ႇဝႃႇရီႇ 13 ဝၼ်း ပီႊ 2017 ၼၼ်ႉ လူၺ်ႈတင်း ဢမ်ႇ ပႃးသဵင်ၵၢင်ၸႂ် ၵူၼ်းပိုၼ်ႉတီႈ လႄႈ ပိုတ်ႇၽုၺ်ႇၵႂႃႇၼႂ်းၵႄႈၵူၼ်းပိုၼ်ႉတီႈသၢၼ်ၶတ်းယူႇၼၼ်ႉယဝ်ႉ။
တီႈမိူင်းတႆးၵေႃႈ ပၢၼ်လူင်ပွင်ၸိုင်ႈ ဢႅၼ်ႇဢႅဝ်ႇတီႇၼႆႉ ႁုၼ်ႇႁၢင်ႊၸွမ်သိုၵ်းဢွင်ႇသၢၼ်း တိူဝ်းလိူဝ်မႃးထႅင်ႈဢၼ်႞။ ၼၼ်ႉတႄႉ ပဵၼ်ဢၼ်မႃးပၵ်းတမ်းဝႆႉ ၼႂ်းသူၼ်မွၵ်ႇ ၼၢၼ်းႁေႇဝုၼ်ႇ (သူၼ်ႇမွၵ်ႇ လုတ်ႈလၢတ်ႈယေး) ဢၼ်မီးၼႂ်းၵၢင်ဝဵင်းလႃႈသဵဝ်ႈၼၼ်ႉယဝ်ႉ။ မီးၵူၼ်း ဢမ်ႇႁၢၼ်ႉ ၸႂ်ၼႆသေတႃႉ ဢမ်ႇႁၼ်ဢွၵ်ႇမႃး သၢၼ်ၶတ်းႁၢဝ်ႈႁႅင်း။
လွင်ႈဢၼ်လူင်ပွင်ၸိုင်ႈ တိူင်း လႄႈ ၸေႊမိူင်းၶဝ် လေႃႇသွၼ်း ပၵ်းတမ်းႁုၼ်ႇႁၢင်ႊ ပူဝ်ႇ ၶျုၵ်ႈဢွင်ႇသၢၼ်းၼႆႉ ဢူးၸေႃႇထေး ၽူႈၶၢၼ်ပၢၵ်ႇ လုမ်းၸွမ်ၸိုင်ႈတႄႉ လၢတ်ႈဝႃႈ ဢမ်ႇလႆႈ ပၼ်ၶေႃႈသင်ႇ တီႈတိူင်း လႄႈ ၸေႊမိူင်း တႃႇလေႃႇသွၼ်း ပၵ်းတမ်း ႁုၼ်ႇႁၢင်ႊပူဝ်ႇၶျုၵ်ႈ ဢွင်ႇ သၢၼ်း ၼႆယဝ်ႉ။
မၼ်းလၢတ်ႈဝႃႈ “ယူႇတီႈလုမ်းၸွမ်ၸိုင်ႈ ၵေႃႈလီ၊ လုမ်းၽူႈၵိူဝ်းၵုမ်ၵေႃႈလီ၊ လူင်ပွင်ၸိုင်ႈ ၵေႃႈလီ ဢမ်ႇလႆႈပၼ်ၶေႃႈသင်ႇဝႆႉ” ၼႆယဝ်ႉ။
လိူဝ်ၼၼ်ႉ တွၵ်ႇတႃႇ မဵဝ်းလုၼ်ႇ ၽူႈၶၢၼ်ပၢၵ်ႇ ပႃႇတီႇဢႅၼ်ႇဢႅဝ်ႇတီႇၵေႃႈ တွပ်ႇလၢတ်ႈ တီႈ သိုဝ်ႇၶၢဝ်ႇဝႆႉဝႃႈ – ဢမ်ႇလႆႈပၼ်ၶေႃႈသင်ႇ ႁႂ်ႈပၵ်းတမ်း ႁုၼ်ႇႁၢင်ႊ ပူဝ်ႇၶျုၵ်ႈဢွင်ႇသၢၼ်း။ ဢၼ်ၶဝ် ႁဵတ်းၸိူဝ်းၼၼ်ႉၵေႃႈ ဢမ်ႇလႆႈၵမ်ႉၸွႆႈ ငိုၼ်းၵွင် ၵၢင်သင်သေဢိတ်း ၼႆယဝ်ႉ။
ၵူၺ်းၵႃႈ မိူဝ်ႈပၢင်ပိုတ်ႇၽုၺ်ႇ ၶူဝ်ပူဝ်ႇၶျုၵ်ႈ ဢွင်ႇသၢၼ်း တီႈၶျွင်းသူင်ႇ မိူဝ်ႈၼႂ်းလိူၼ်မၢတ်ႈ ပီႊ 2017 ၼၼ်ႉ လႆႈႁၼ် ဢူးဝိၼ်းမျိၼ်ႉ ၽူႈၼၢမ်း ပၢင်ၵုမ်တႅၼ်းၽွင်းၵူၼ်းမိူင်း (မိူဝ်ႈလဵဝ် ပဵၼ် ၸွမ်ၸိုင်ႈ)၊ ၸွမ်ၽွင်း ၸေႊမိူင်းမွၼ်း ဢိၵ်ႇ ၵူၼ်းၼႂ်းလူင်ပွင်ၸိုင်ႈဢႅၼ်ႇဢႅဝ်ႇတီႇ ၶဝ်ႈႁူမ်ႈ တင်းၼမ်။ တီႈပၢင်ပိုတ်ႇၽုၺ်ႇ ႁုၼ်ႇႁၢင်ႊ ပူဝ်ႇ ၶျုၵ်ႈဢွၼ်ႇသၢၼ်း တီႈဝဵင်းၶမ်းတီႈတိူင်းၸေႊ ၵႅင်း ဢၼ်ၸတ်းႁဵတ်းၵႂႃႇ မိူဝ်ႈၵျူႇလၢႆႇ 21 ဝၼ်း ပီႊၼႆႉ ဢၼ်ၸုမ်းတူင်ႇဝူင်းၵူၼ်း ၶၢင်သႄ (ၼႃႇၵႃႉ) ၶဝ် သၢၼ်ၶတ်းဝႆႉယူႇၼၼ်ႉၵေႃႈ လႆႈႁၼ် ၸွမ်ၽွင်း တိူင်းၸေႊၵႅင်း လႄႈ ၽူႈတႅၼ်းၽွင်း ၽၢႆႇပႃႇတီႇ ဢႅၼ်ႇဢႅဝ်ႇတီႇၶဝ် ၶဝ်ႈႁူမ်ႈပၼ်ႁႅင်း ယူႇယဝ်ႉ။
မီးယိူင်းဢၢၼ်းသုင်သေ ၶႂ်ႈပၵ်းတမ်း ႁုၼ်ႇႁၢင်ႊၼႆၼႆႉ ဢႄႇၽွင်းသျူဝ်ႇ ၸွမ်ၽွင်း ၸေႊ မိူင်းယၢင်းလႅင် လၢတ်ႈဝႃႈ – ယိူင်းဢၢၼ်းဢၼ်ၶႂ်ႈပၵ်းတမ်းႁုၼ်,ႁၢင်ႊပူဝ်ႇၶျုၵ်ႈဢွင်ႇသၢၼ်းၼႆႉ ၶႂ်ႈႁႂ်ႈၵူၼ်း ၼႂ်းၸေႊမိူင်း မီးၼမ်ႉၸႂ် သိုဝ်ႈသႂ်ၼင်ႇ ပူဝ်ႇၶျုၵ်ႈဢွင်ႇသၢၼ်း ၵေႃႉဢွၼ်ဢဝ်မိူင်းလွတ်ႈလႅဝ်းသဝ်းၶေႃၼၼ်ႉ ၼႆယဝ်ႉ။
မိူဝ်ႈၽွင်း မိူင်းယၢင်းလႅင် တိုၵ်ႉယုင်ႈယၢင်ႈ ဝႆႉၼၼ်ႉ ႁုၼ်ႇႁၢင်ႊ ပူဝ်ႇၶျုၵ်ႈဢွင်ႇသၢၼ်း ဢၼ် မီးဝႆႉတီႈၸေႊၼႃး မိူင်းၶၢင်ၼၼ်ႉၺႃးပိူၼ်ႈ ဢဝ်ၼမ်ႉယႃႈသီၶဵဝ်မႃးႁၢတ်ႇသႂ်ႇ မိူဝ်ႈၵျူႇလၢႆႇ 22 ဝၼ်းၼၼ်ႉ ၵွၼ်ႇယဝ်ႉ။
ၵဵဝ်ႇၵပ်းလွင်ႈၼၼ်ႉ တွၵ်ႇတႃႇမဵဝ်းၺုၼ်ႉ ၽူႈၶၢၼ်ပၢၵ်ႇ ပႃႇတီႇဢႅၼ်ႇဢႅဝ်ႇတီႇ လၢတ်ႈဝႃႈ “ဢၼ်ႁဵတ်းတီႈႁၢင်ႊပူဝ်ႇၶျုၵ်ႈၼႆႉ ပဵၼ်ၵူၼ်း ၸိူဝ်း ဢမ်ႇၶႂ်ႈလႆႈၾႅတ်ႇတရႄႇ။ တႃႇမိူင်းႁူမ်ႈတုမ် လူႉလႅဝ်။ ဢဝ်ၼႆႉ ႁဵတ်းၶွၼ်ႉတဝ်ႉသေ ဢဝ်ၼမ်ႉတွၼ်း ၼႂ်းၵၢၼ်မိူင်းဢၼ်ဝႃႈၼၼ်ႉ ၶႂ်ႈႁႂ်ႈပေႃႈမႄႈ ၵူၼ်းမိူင်းၶဝ် ဝႆႉၾၢင်ႉသေ တႅပ်းတတ်းလႆႈသေၵမ်း” ၼႆယဝ်ႉ။
ပေႃးတူၺ်းတီႈၼႆႉ တေလႆႈႁၼ်ဝႃႈ ၸုမ်း ၸိူဝ်းလေႃႇသွၼ်းႁုၼ်ႇႁၢင်ႊ ပူဝ်ႇၶျုၵ်ႈဢွင်ႇ သၢၼ်းသေ ပၵ်းတမ်းၼႂ်းၸေႊမိူင်း လႄႈ တိူင်း ၼႆႉ ၶႂ်ႈႁႂ်ႈၵူၼ်းၸၢဝ်းၶိူဝ်းၽွမ်ႉႁူမ်ႈၵၼ်၊ ႁႂ်ႈၵူၼ်း တင်းၼမ်မေႃၼပ်ႉယမ် မေႃယိူင်ႈဢဝ်လွင်ႈသိုဝ်ႈ သႂ် ပူဝ်ႇၶျုၵ်ႈဢွင်ႇသၢၼ်း ဝႃႈၼႆ။ ၵူၺ်းၵႃႈ ၽွၼ်း ၵၢၼ်ဢၼ်လႆႈမႃးတေႉတေႉၼၼ်ႉတႄႉ လႆႈႁၼ် ပိၼ်ႈၽူၼ်ၵၼ်ဝႆႉ။
ၼႂ်းပိုၼ်ႉတီႈ ဢၼ်ၸၢဝ်းၶိူဝ်းမၢၼ်ႊ ယူႇသဝ်းၼမ်ၼၼ်ႉ တႃႇပၵ်းႁုၼ်ႇႁၢင်ႊ ပူဝ်ႇၶျုၵ်ႈ ဢွၼ်ႇသၢၼ်းၼႆႉ ဢမ်ႇမီးပၼ်ႁႃသင်။ ၸၢဝ်းၶိူဝ်းမၢၼ်ႊၶဝ်ဢွၼ်ၵၼ်သေႃႇသူၼ်း လေႃႇသွၼ်း ႁုၼ်ႇႁၢင်ႊ ပူဝ်ႇၶျုၵ်ႈဢွင်ႇသၢၼ်း တင်းၼမ် တင်းလၢႆ။ လႆႈႁူႉဝႃႈ ၼႂ်းတႃႈၵုင်ႈၵွႆး ႁုၼ်ႇႁၢင်ႊ ပူဝ်ႇၶျုၵ်ႈဢွင်ႇသၢၼ်းၼႆႉ မီးပဵၼ် သၢဝ်းပၢႆၵွၼ်ႇ ဝႃႈၼႆ။ ၼႂ်းသူၼ်မွၵ်ႇ တွင်ႇဢုၵ်ႉၵလႃႇပႃႉ ဢၼ် လဵဝ်ၵေႃႈ ၶႄႉၵၼ်သွၼ်းသွင်ဢၼ် ၵိုၵ်းတေႃႇ ၼႃႈၵၼ်ၵွၼ်ႇ။ ယွၼ်ႉသူင်ၵၼ်လေႃႇသွၼ်းၼႃႇ လႄႈ ၼိူဝ်သိုဝ်ႇတူင်ႇဝူင်း ၵူၼ်းၼႆႉ ယင်းလႆႈ ႁၼ် ႁုၼ်ႇႁၢင်ႊ ဢၼ်ဢမ်ႇမိူၼ် ပူဝ်ႇၶျုၵ်ႈဢွင်ႇ သၢၼ်းသေဢိတ်း၊ ႁုၼ်ႇႁၢင်ႊ မၢင်ဢၼ်ပွၵ်း ပူၼ်ႉတီႈ၊ မၢင်ဢၼ်သမ်ႉ ႁဵတ်းပႃးႁၢင်ႊ တေႃႇ ဢွင်ႇ သၢၼ်းၸုၵျီႇ ၼင်ႈဝႆႈ ပေႃႈမၼ်းၼၢင်းဝႆႉၵေႃႈ ၸိူဝ်းၼႆႉၵေႃႈ ယင်းမီးၵွၼ်ႇ။ လွင်ႈဢၼ် သူင် ၵၼ် လေႃႇသွၼ်းႁုၼ်ႇႁၢင်ႊ ပူဝ်ႇၶျုၵ်ႈဢွင်ႇ သၢၼ်းၼႆႉ ပဵၼ်ယွၼ်ႉ ႁၵ်ႉသႃ ၼပ်ႉထိုဝ် ပူဝ်ႇ ၶျုၵ်ႈဢွင်ႇ သၢၼ်းတေႉတေႉႁိုဝ် ဢမ်ႇဢၼ်ၵေႃႈ ယွၼ်ႉပဵၼ် ၽွင်းပႃႇတီႇ ဢၼ်လုၵ်ႈယိင်းမၼ်း ဢွၼ်ႁူဝ်ၼၼ်ႉ လႆႈဢႃႇၼႃႇဝၢၼ်ႈမိူင်းဝႆႉလႄႈ ႁိုဝ်ၼႆၼၼ်ႉတႄႉ ၵူၼ်းၸိူဝ်းဢွၼ်ႁူဝ်လေႃႇ သွၼ်းၶဝ်လႅပ်ႈ တေႁူႉတွၼ်းလိူဝ် ပိူၼ်ႈယဝ်ႉ။
ၶုၼ်းပႃးၼၢတ်ႈပူၵ်ႉ ၽူႈဢွၼ်ႁူဝ်ၵူၼ်း ၼႄ ၵၢင်ၸႂ်သၢၼ်ၶတ်း တႃႇပၵ်းတမ်း ႁုၼ်ႇႁၢင်ႊပူဝ်ႇ ၶျုၵ်ႈဢွင်ႇသၢၼ်း တီႈမိူင်းယၢင်းလႅင်ၼၼ်ႉ လၢတ်ႈဝႃႈ – ၽွင်းယၢမ်းတိုၵ်ႉသၢင်ႈၵၢၼ်တႃႇ ၸၢဝ်းၶိူဝ်းၶိုၼ်းလီၵၼ်၊ သၢင်ႈလွင်ႈငမ်းယဵၼ် ယူႇၼႆႉ ႁဝ်းၶႃႈၶႂ်ႈလႆႈ ၵၢၼ်ၼပ်ႉယမ် ပိုၼ်းဢၼ် တိုၼ်း မီးဝႆႉယူႇၼၼ်ႉ။ ႁဝ်းၶႃႈ ၸၢဝ်းၶိူဝ်းလၢတ်ႈ တႃႇ ၶိုၼ်းႁူၼ်ပိုၼ်းၵႂႃႇတၢင်းလင် ဢမ်ႇၸႂ်ႈ။ ႁဝ်း ၶႃႈ တူၵ်ႇထၢမ်ဝႃႈ ပိုၼ်းဢဝ်ၸၢဝ်းၶိူဝ်းႁဝ်းၶႃႈမီးဝႆႉယူႇၼၼ်ႉ ႁဵတ်းသင်လႄႈ ၵူဝ်ႁႄပိူဝ်ႈတႃႇ မၵ်း မၼ်ႈပၼ် ၼႆၼၼ်ႉၵွႆး။ ၶၢဝ်းယၢမ်းဢၼ် ၼႂ်း ပိုၼ်ႉတီႈၸၢဝ်းၶိူဝ်း ႁဝ်းၶႃႈၵွႆးၵေႃႈ ႁဝ်းၶႃႈ တင်း ဢမ်ႇမီးသုၼ်ႇ သွၼ်ႁဵၼ်း၊ ၵဵပ်းႁွမ်လႆႈၼၼ်ႉ တႃႇမႃးဝႆႉႁုၼ်ႇႁၢင်ႊ ပူဝ်ႇၶျုၵ်ႈဢွင်ႇသၢၼ်းၼႆႉ ပႆႇထုၵ်ႇမႅၼ်ႈ ႁဝ်းၶႃႈ ၶႂ်ႈဝႃႈၼႆ။ ဢၼ်ႁဝ်းၶႃႈမီးဝႆႉ ယူႇၼႆႉ တင်းဢမ်ႇမၵ်းမၼ်ႈ လႆႈၼႆတႄႉ တႃႇ သၢင်ႈလွင်ႈ ယုမ်ႇယမ် ၼႂ်းၶၵ်ႉၵၢၼ်ငမ်းယဵၼ်၊ ၵၢၼ်တႃႇၸၢဝ်းၶိူဝ်းၶိုၼ်းလီၵၼ် ၼၼ်ႉၵေႃႈ တိုၼ်းၼႄႉၼွၼ်းဝႃႈယၢပ်ႇ” ၼႆယဝ်ႉ။
ယွၼ်ႉၼႄၵၢင်ၸႂ် သၢၼ်ၶတ်း တႃႇပၵ်း တမ်းႁုၼ်ႇႁၢင်ႊ ပူဝ်ႇၶျုၵ်ႈဢွင်ႇသၢၼ်း တီႈဝဵင်း လွႆၶေႃၼၼ်ႉလႄႈ လႆႈထုၵ်ႇၸဝ်ႈၼႃႈတီႈပလိၵ်ႈ ႁၢမ်ႈတပ်ႉ၊ ပေႃႉထုပ်ႉ၊ တီႉၵမ်ဢဝ်လိူင်ႈ ၸိူဝ်းၼႆႉ။ လိူဝ်ၼၼ်ႉ ၵူၼ်းၸိူဝ်း ပိုၼ်ၽႄၽိုၼ်လိၵ်ႈၵႅမ် မိုဝ်းတႃႇသၢၼ်ၶတ်း ႁုၼ်ႇႁၢင်ႊ ပူဝ်ႇၶျုၵ်ႈ ဢွင်ႇ သၢၼ်းၼၼ်ႉၵေႃႈ လႆႈထုၵ်ႇ တီႉ ၵမ် ဢဝ်လိူင်ႈဝႆႉ။
ၵူၺ်းၵႃႈ ၵၢၼ်တီႉၵမ်ဢဝ်လိူင်ႈၼႆႉ ဢမ်ႇ ႁဵတ်းႁႂ်ႈၵူၼ်းၼုမ်ႇယၢင်းလႅင်ၶဝ် သုတ်ႈႁူၼ်ၵႂႃႇ သေဢမ်ႇၵႃး ယိုင်ႈၶႅၼ်းႁဵတ်းႁႂ်ႈၶၢဝ်ႇလိုဝ်းလင်ၵႂႃႇသေ ၸုမ်းၵူၼ်းၼုမ်ႇယၢင်းလႅင်၊ ၸုမ်းပႃႇတီႇ ၵၢၼ်မိူင်းယၢင်းလႅင်၊ ၸုမ်းတူင်ႇဝူင်းၵူၼ်း ယၢင်း လႅင်ၶဝ်ၸိူဝ်းၼႆႉ ဢွၼ်ၵၼ်ဢွၵ်ႇလိၵ်ႈသၢၼ် ၶတ်းသေႉသွမ်း တၢင်းႁဵတ်းလူင်ပွင်ၸိုင်ႈ မိူင်း ယၢင်းလႅင် ယူႇယဝ်ႉ။
ꨓမိူဝ်ႈၵျူႇလၢႆႇ 9 ဝၼ်းၼၼ်ႉၵေႃႈ ယွၼ်ႉ ၵူၼ်းၼုမ်ႇယၢင်းလႅင်ၶဝ် လႆႈၶၢဝ်ႇဝႃႈ လူင်ပွင် ၸိုင်ႈ မိူင်းယၢင်းလႅင်ၶဝ် တေတေႃႉႁုၼ်ႇႁၢင်ႊ ပူဝ်ႇၶျုၵ်ႈဢွင်ႇသၢၼ်းမႃး ၼႂ်းဝဵင်းလွႆၶေႃ ၼႆလႄႈ ဢွၼ်ၵၼ်ယိပ်းပၢႆႉ ဢၼ်တႅမ်ႈလိၵ်ႈဝႆႉဝႃႈ “ဢမ်ႇ ၶႂ်ႈလႆႈႁုၼ်ႇႁၢင်ႊ ပူဝ်ႇၶျုၵ်ႈ” ၼႆသေ ပႂ်ႉဢိုတ်းႁေႉ တီႈတၢင်းၶဝ်ႈဝဵင်း မိူၼ်ၼင်ႇ ၼိူဝ်သဵၼ်ႈတၢင်း တူၼ်ႈတီး-လွႆလႅမ်ဢွၼ်ႇ-လွႆၶေႃ၊ ၾၢႆၶုၼ်ႇ-မိူင်း ပၢႆး-လွႆၶေႃ၊ မိူင်းပၢႆး-တီႇမေႃးသူဝ်ႉ-လွႆၶေႃ ၸိူဝ်း ၼႆႉ တင်းၶိုၼ်းၵွၼ်ႇယဝ်ႉ။
တႃႇပၵ်းႁုၼ်ႇႁၢင်ႊ ပူဝ်ႇၶျုၵ်ႈဢွင်ႇသၢၼ်း တီႈဝဵင်းလွႆၶေႃၼၼ်ႉ လူင်ပွင်ၸိုင်ႈ လႄႈ ၵူၼ်း ၼုမ်ႇယၢင်းလႅင်ၶဝ် ဢုပ်ႇဢူဝ်းငူပ်ႉငီႉၵၼ်ယူႇ သေတႃႉ ဢမ်ႇလႆႈၶေႃႈတူၵ်းလူင်းသင်။ လိုၼ်း သုတ်း တၢမ်တူဝ် ဢႄႇၽွင်းသျူဝ်ႇ ၸွမ်ၽွင်း မိူင်းယၢင်းလႅင် ပေႃးလႆႈယွမ်း ႁပ်ႉပၢၵ်ႇလၢတ်ႈ ၵႂႃႇၼႂ်းပၢင်သပ်းၸႅင်ႈၶၢဝ်ႇမိူဝ်ႈၵျူႇလၢႆႇ 23 ဝၼ်း ၼၼ်ႉဝႃႈ ယႃႉပႅတ်ႈၵေႃႇမတီႇ ပွင်ပဵၼ်ႁုၼ်ႇႁၢင်ႊ ယဝ်ႉ ၼႆယဝ်ႉ။
မၼ်းလၢတ်ႈဝႃႈ “လူင်ပွင်ၸိုင်ႈတေဢမ်ႇ ဢွၼ်ႁူဝ်ႁဵတ်းယဝ်ႉ။ ၵေႃႇမတီႇၵေႃႈ ပူတ်းထွၼ် ပႅတ်ႈယဝ်ႉ။ ပေႃးၵူၼ်းမိူင်း ၶႂ်ႈပဵၼ်ၼႆ လူင်ပွင် ၸိုင်ႈ တေၸွႆႈထႅမ်” ၼႆယဝ်ႉ။
ၵူၺ်းၵႃႈ သမ်ႉဝႃႈလူင်ပွင်ၸိုင်ႈ ဢမ်ႇဢွၼ် ႁူဝ်ႁဵတ်းသၢင်ႈယဝ်ႉဝႃႈၼႆသေတႃႉ သင်ၵူၼ်းမိူင်း ၼႂ်းပိုၼ်ႉတီႈ မီးၸႂ်ၶႂ်ႈၽွတ်ႈတင်ႈၵေႃႇ မတီႇသေ သိုပ်ႇႁဵတ်းသၢင်ႈၵႂႃႇတႄႉ လူင်ပွင်ၸိုင်ႈ တေၸွႆႈ ထႅမ်ယူႇ ၼႆယဝ်ႉ။
ၼႂ်းတိူင်း လႄႈ ၸေႊမိူင်း ဢၼ်မီးၼႂ်းမိူင်းႁူမ်ႈတုမ်မၢၼ်ႊၼႆႉ လိူဝ်သေ မိူင်းယၢင်းလႅင် ယဝ်ႉ ၶႂ်ႈဝႃႈမီးႁုၼ်ႇႁၢင်ႊ ပူဝ်ႇၶျုၵ်ႈဢွင်ႇသၢၼ်း ၵူႊၸေႊမိူင်း၊ ၵူႊတိူင်းယဝ်ႉ။ ၸွင်ႇႁုၼ်ႇႁၢင်ႊ ပူဝ်ႇၶျုၵ်ႈဢွင်ႇသၢၼ်း တေယဵပ်ႇၶဝ်ႈ ၼႂ်းမိူင်း ယၢင်းလႅင်လႆႈ။ ဢမ်ႇၼၼ် တေလႆႈၶဝ်ႈႁူမ်ႈ ၵိုၵ်း ၵၼ်တင်း ၽူႈၵတ်ႉငၢၼ် ႁတ်းႁၢၼ် ၸၢဝ်းၶိူဝ်းယၢင်းလႅင်ၶဝ်ႁိုဝ်ၼႆတႄႉ တေလႆႈသိုပ်ႇပႂ်ႉတူၺ်း ၼမ်ႉၵတ်ႉ၊ တၢင်းႁတ်းႁၢၼ်၊ ဢဵၼ်ႁႅင်း၊ လွင်ႈ ၽွမ်ႉႁူမ်ႈ ၵူၼ်းပိုၼ်ႉတီႈ လႄႈ ၵူၼ်းၼုမ်ႇယၢင်းလႅင်ၶဝ်ထႅင်ႈၵွၼ်ႇ။ ယဝ်ႉၵေႃႈ ၽႂ်တေဢဝ် ႁုၼ်ႇႁၢင်ႊ ပဵၼ်ယႂ်ႇ၊ ၽႂ်တေဢဝ်ၵႂၢမ်းမၼ်ႈပဵၼ် ယႂ်ႇၼၼ်ႉၵေႃႈ တေလႆႈပႂ်ႉတူၺ်းၸွမ်းယူႇယဝ်ႉ။
ၶုၼ်သၢင်ႇပၢင်သႅၼ်


text:
မိူဝ်ႈၵွၼ်ႇဢွၼ်ပူၼ်ႉၼၼ်ႉ မီးၵူၼ်းႁၢပ်ႇၼမ်ႉတဵၵ်းၼမ်ႉၵေႃႉ႞ယဝ်ႉ။ မၼ်းဢဝ်ၵၢၼ်း သွတ်ႇမေႃႈၼမ်ႉလုၵ်ႈယႂ်ႇ ၼိုင်ႈၽၢႆႇၼိုင်ႈလုၵ်ႈ တၢင်ႇၼိူဝ်ႁူဝ်မႃႇမၼ်းသေ တဵၵ်းၼမ်ႉယဝ်ႉ။
မေႃႈၼမ်ႉ လုၵ်ႈ႞ၼၼ်ႉ မီးႁွႆးတႅၵ်ႇဝႆႉ ဢိတ်းဢိတ်းလႄႈ ၼမ်ႉႁူဝ်ႈၸွမ်းတၢင်းယဝ်ႉ။ ၵွပ်ႈၼၼ် ပေႃးလုၵ်ႉတီႈ တိုဝ်ႉၼမ်ႉ တေႃႇထိုင် ႁိူၼ်းၼႆ ၼမ်ႉၼႂ်းမေႃႈ ၵူၺ်းၵိုတ်း ၼိုင်ႈၶိုင်ႈ ယဝ်ႉ။
မေႃႈလုၵ်ႈ႞တႄႉ ပဵၼ်မေႃႈလီ ဢမ်ႇမီးႁွႆးတႅၵ်ႇႁွႆးၸတ်ႉသင်သေဢိတ်း။ လုၵ်ႉတိုဝ်ႉၼမ်ႉ တေႃႇထိုင်ႁိူၼ်း တဵၵ်းၼမ်ႉမိူဝ်ႈလႂ်ၵေႃႈလႆႈၼမ်ႉမႃးတဵမ်တဵမ် တႃႇသေႇယဝ်ႉ။
ႁဵတ်းၼၼ် မေႃႈပွင်ႇဢွၼ်ႇၵွၼ်းလႆႈၼမ်ႉၼိုင်ႈၶိုင်ႈၼိုင်ႈၶိုင်ႈ တဵၵ်းၼမ်ႉထိုင်ႁိူၼ်း ၶၢဝ်းတၢင်းမီးမႃးသွင်ပီႊယူႇယဝ်ႉ။
ယၢမ်းၼၼ် ဢၼ်ပဵၼ်မေႃႈလီလုၵ်ႈငၢမ်းၼၼ်ႉ မီးၸႂ်ၽႅၼ်သုင် ထၢင်ႇယႂ်ႇတူဝ်ၵဝ်ႇ ယွင်ႈၶိုၼ်ႈသေဝႃႈ “ၵဝ်ၼႆႉ ဢမ်ႇမီးႁွႆးၸတ်ႉႁွႆးတႅၵ်ႇ မႅၵ်ႇၼမ်ႉလႆႈတဵမ်ပိၵ်း ၵဝ်ၼႆႉၸင်ႇပဵၼ်မေႃႈလီ ၶႅမ်ႉထူၼ်ႈၸိၵ်း” ၼႆယူႇယဝ်ႉ။
လႆႈငိၼ်းၼင်ႇၼၼ် မေႃႈပွင်ႇၶွင်ႁူဝ်ႈဢွၼ်ႇ ပဵၼ်ဢၼ်ၸႂ်လဵၵ်ႉၸႂ်ၼွႆႉၵႂႃႇယူႇယဝ်ႉ။ မၼ်းဝူၼ်ႉၼႂ်းၸႂ်မၼ်းဝႃႈ “ဢေႃးၵဝ်ၼႆႉၼေႃး ၵၢမ်ႇဢမ်ႇလီ ၽီဢမ်ႇၸွႆႈ မီးႁွႆးတႅၵ်ႇ လႄႈ တဵၵ်းတေႃႉၼမ်ႉၵေႃႈ ဢမ်ႇလႆႈတဵမ်ၼင်ႇပိူၼ်ႈ ၵဝ်ပေႉၸၢၼ်ႈ ၸူဝ်ႈပၢၼ်ၽဝမေႃႈတႅၵ်ႇဢွၼ်ႇၵဝ်ၼေႃး”ၼႆသေ လွမ်လွမ်ၸႂ်လဵၵ်ႉၶေႃးၶူမ် ဝႆႉယူႇႁင်းမၼ်းယဝ်ႉ။
ယူႇၵႂႃႇၸိူင်ႉၼၼ် မီးဝၼ်း႞ မေႃႈၼႃႈလဵၵ်ႉဢွၼ်ႇ ၸင်ႇၵႂႃႇၸူးတီႈပေႃႈလဵင်ႉမၼ်း ၵူၼ်းႁၢပ်ႇၼမ်ႉသေ ပိုတ်ႇဢွၵ်ႇမွၵ်ႇၼႄ ၵႂၢမ်းၶမ်ဢူၵ်း ၶမ်ၸႂ်မၼ်း ၸိူင်ႉၼႆယဝ်ႉ။
ပေႃႈလဵင်ႉ႟ ၵဝ်ၶႃႈၸႂ်ဢမ်ႇလီတေႉတေႉ။ တေလၢတ်ႈၵေႃႈ မိူၼ်ၼင်ႇထွတ်ႇသိူဝ်ႈၼႄလင် လႄႈ ၵဝ်ၶႃႈယင်းဢၢႆယူႇ။ ပေႃႈလဵင်ႉႁဝ်းတႄႉ ၵၼ်ႉၶတ်းၸႂ်သႂ်ႇႁႅင်းသေ တေႃႉတဵၵ်းၼမ်ႉယူႇ။ ၵူၺ်းၵႃႈ ၵွပ်ႈၵဝ်ၶႃႈ ဢမ်ႇလႆႈလွင်ႈ မီးႁွႆးၸတ်ႉ ႁွႆးပွင်ႇလႄႈ တေႃႉတႄႉလႆႈၼမ်ႉဢွၼ်ႇ ၼိုင်ႈၶိုင်ႈၵူၺ်း။ ၵဝ်ၶႃႈၵဵင်ၸႂ် တေႃႇပေႃႈလဵင်ႉႁဝ်းတေႉတေႉ တေလႆႈႁဵတ်းႁိုဝ် ပေႃးဢမ်ႇႁူႉယဝ်ႉ ပေႃႈလဵင်ႉ႟ ၼႆယူႇယဝ်ႉ။
ၵမ်းၼၼ်ႉ ပေႃႈလဵင်ႉမၼ်း ၶိုၼ်းလၢတ်ႈ ၼႄမၼ်းၸိူင်ႉၼႆ။ မေႃႈဢွၼ်ႇ႟ မႂ်းတူၺ်းလူ ၸွမ်းၶၢင်ႈတၢင်း ပႃႈဢၼ်မႂ်းယူႇၼၼ်ႉ မွၵ်ႇလၢႆသီ ၵီႊႁၢင်ႊလီ ပေႃးႁွတ်ႈတင်းတၢင်း။ ၸွင်ႇမႂ်းၾၢင်ႉတူၺ်းႁၼ်ၸေႃႈယူႇႁိုဝ်။
မေႃႈဢွၼ်ႇမႂ်းပွင်ႇလႄႈ ၼမ်ႉႁူဝ်ႈယူႇၼၼ်ႉ ၵဝ်ႁူႉယူႇဢိူဝ်ႈ။ ၵွပ်ႈၼၼ် ၶၢင်ႈတၢင်းၽၢႆႇ ပႃႈမီးမႂ်းၼၼ်ႉ ၵဝ်ၸင်ႇဝၢၼ်ႇၸိူဝ်ႉၾၼ်းမွၵ်ႇဝႆႉဢိူဝ်ႈ။ မိူဝ်ႈပွၵ်ႈတဵၵ်းၼမ်ႉမႃးၼၼ်ႉ မႂ်းႁူတ်း ၼမ်ႉပၼ်တူၼ်ႈမွၵ်ႇဢွၼ်ႇၸိူဝ်းၼၼ်ႉ တင်းတၢင်း ပေႃးမီးသွင်ပီႊလုမ်းလုမ်းယဝ်ႉဢမ်ႇၸႂ်ႈႁိုဝ်။ မႂ်းတူၺ်းလူ ၵမ်းၼႆႉမွၵ်ႇဢွၼ်ႇၶဝ်ၵီႊႁၢင်ႊ လီဝႆႉယဝ်ႉဢိူဝ်ႈ။
မွၵ်ႇဢွၼ်ႇၸိူဝ်းၼၼ်ႉ ၵဝ်ဢဝ်သႂ်ႇၼႂ်း မေႃႈမွၵ်ႇသေ ႁၢင်ႈၶိူင်ႈဝႆႉၼႂ်းႁိူၼ်းဢိူဝ်ႈ။ မွၵ်ႇဢွၼ်ႇၸိူဝ်းၼၼ်ႉ ၵဝ်ဢဝ်ၵႂႃႇလူႇၽြႃးသေ လႆႈ ၵုသူဝ်ႇၽွၼ်းလီဢိူဝ်ႈ။
မႂ်းဝူၼ်ႉတူၺ်းလူ သင်ဢမ်ႇမီးမႂ်းၸိုင် တေႁၢင်ႈၶိူင်ႈၼႂ်းႁိူၼ်းလႆႈ ႁၢင်ႊလီယူႇၼႄႇ။ တေပဵၼ်ႁိူၼ်းႁူမ်ႈယဵၼ် မီးမင်ႇၵလႃႇ လီသိူဝ်း လီသဝ်းယူႇၼႄႇ သင်ဢမ်ႇပႃးမႂ်း။ ၵၢၼ်လီၵုသူဝ်ႇ လူႇမွၵ်ႇလၢႆႈၼမ်ႉၽြႃးၼၼ်ႉၵေႃႈ ယွၼ်ႉမႂ်းႁဵတ်း ပၼ်ဝႆႉ ဢမ်ႇၸႂ်ႈႁိုဝ်ၼႆယဝ်ႉ။
တွၼ်ႈသွၼ် …
ၵူၼ်းႁဝ်းၼႆႉ ဢိင်ၼိူဝ်ငဝ်းလၢႆး ဢိင်ၼိူဝ် လွင်ႈတၢင်း သေဢၼ်ဢၼ်သေလႄႈ ၸၢင်ႊမီးတီႈဢမ်ႇတဵမ်ထူၼ်ႈ ၸၢင်ႊမီးတီႈယူပ်ႈယွမ်း သေဢၼ်ဢၼ်ယဝ်ႉ။
ၵူၺ်းၵႃႈ တီႈယူပ်ႈယွမ်း လွင်ႈဢမ်ႇတဵမ်ထူၼ်ႈၼၼ်ႉယဝ်ႉ သမ်ႉၸၢင်ႊတၢင်ႇသီပၼ် ႁႂ်ႈၸူဝ်ႈပၢၼ်ၵူၼ်းႁဝ်း ႁိူဝ်ႈလႅင်းသႃႇယႃႇလီ။ ႁဵတ်းႁႂ်ႈ ႁဝ်းပဵၼ်ၵူၼ်း မီးၵႃႊမီးၶၼ် မီးၼႃႈမီးတႃ မီးၸိုဝ်ႈမီးသဵင် လႆႈယဝ်ႉ ။
သၽႃႇဝၶူင်းၵၢင်လူင်ၼႆႉ တီႈဢၼ်ဢမ်ႇတဵမ်ထူၼ်ႈ တီႈဢၼ်ယူပ်ႈယွမ်းၼၼ်ႉ မၼ်းၸၢင်ႊတႅၼ်းတွၼ်ႈထႅမ်ပၼ် ၶွင်တွၼ်ႈ သေ ဢၼ်ဢၼ်ယဝ်ႉ။ ၶွင်တွၼ်ႈၼၼ်ႉ ၶႂ်ႈပဵၼ်ၶူဝ်းတွၼ်ႈ ဢၼ်ႁၼ်ၵမ်းသိုဝ်ႈၵေႃႈတေပဵၼ် ဢၼ်ၸၢင်ႊႁၼ်မႃးလွႆးလွႆးၵေႃႈ ၸၢင်ႊပဵၼ်ယဝ်ႉ။
ၵႂၢမ်းၵပ်းထုၵ်ႇတႆးႁဝ်း မီးဝႆႉဝႃႈ “လႃႇၵၢၼ်ႉယင်းမီးယိူဝ်ႈ ၵူၼ်းငိူဝ်ႈၵေႃႈမီးၵၢမ်ႇ” ၼႆယဝ်ႉ။ ၵူၼ်းႁဝ်းၼႆႉ ၽူႈလႂ်သေဢမ်ႇဝႃႈ မီးၼမ်ႉၵတ်ႉယူႇ ၵူႊၵေႃႉယဝ်ႉ။ ပိူင်လူင်မၼ်းတႄႉ ႁဝ်းလူဝ်ႇႁူႉၼမ်ႉၵတ်ႉတူဝ်ႁဝ်းလႄႈ လူဝ်ႇၸႂ်ႉတိုဝ်း ႁႂ်ႈမၼ်းမႅၼ်ႈဢွင်ႈမႅၼ်ႈတီႈၼၼ်ႉၵူၺ်းယဝ်ႉ။
ဢိင်ဢၢင်ႈ – The Cracked Pot


text:
ၼင်ႇႁိုဝ် တေႁၢမ်ႈတပ်ႉလႆႈ ၵၢၼ်ၵိၼ်သူးၵိၼ်လၢပ်ႈၼၼ်ႉ ႁွင်ႈၵၢၼ်လူင် ၵၢၼ်ၶမ်ႇပၼီႇ လႄႈ ၵၢၼ်လူင်းတိုၼ်း (ရင်နှီးမြှုပ်နှံမှု နှင့် ကုမ္ပဏီများညွန်ကြားမှုးဦးစီးဌာန) ၸီႉသင်ႇဝႆႉဝႃႈ တီႈႁွင်ႈၵၢၼ်လူင်ပွင်ၸိုင်ႈ ဢၼ်ၵဵဝ်ႇၵွင်ႉၼၼ်ႉ ၵမ်းသိုဝ်ႈၵေႃႈယဝ်ႉ၊ ၸႂ်ႉလၢႆးတၢင်ႇလၢႆးၵေႃႈယဝ်ႉ ယူႇတီႈၶမ်ႇပၼီႇ လႄႈ မုၵ်ႉၸုမ်းဢၼ် ၽွတ်ႈတင်ႈဝႆႉ ၼႂ်းမိူင်းမၢၼ်ႊၼႆႉသေ တေဢမ်ႇလႆႈလူႇတၢၼ်း ၼႆယဝ်ႉ။
ၶေႃႈပိုၼ်ၽၢဝ်ႇ လွင်ႈၼႆႉ ပိုၼ်ဢွၵ်ႇမိူဝ်ႈ ဢေႃးၵၢတ်ႉ 3 ဝၼ်းသေ ယိူင်းဢၢၼ်း တႃႇၸွမ်းၾိင်ႈပိူင် ႁၢမ်ႈတပ်ႉ ၵၢၼ်ၵိၼ်သူးၵိၼ်လၢပ်ႈ လႄႈ တႃႇၵၢၼ်မၢၵ်ႈမီး တေတိူဝ်းႁုၼ်ႈမုၼ်း ၼႆယဝ်ႉ။
ဢူးဢွင်ႇၼႅင်ႇဢူး ၶုၼ်ပွင်ၵၢၼ် ႁွင်ႈၵၢၼ်လူင် ၵၢၼ်ၶမ်ႇပၼီႇ လႄႈ ၵၢၼ်လူင်းတိုၼ်း လၢတ်ႈဝႃႈ – ယွၼ်ႉၸုမ်းၵမ်ၵၢၼ်ၽၢႆႇ ၽဵဝ်ႈမူၺ်ႉ ၵၢၼ်ၵိၼ်သူးၵိၼ်လၢပ်ႈ တုၵ်းယွၼ်းမႃးလႄႈ ၸင်ႇလႆႈပိုၼ်ၽၢဝ်ႇၸိူင်ႉၼႆ ၼႆယဝ်ႉ။
မၼ်းလၢတ်ႈဝႃႈ “ၵၢၼ်လူႇတၢၼ်း ဢၼ်ပႃးဢၵတိၼၼ်ႉ” ၼႆယဝ်ႉ။
ႁွင်ႈၵၢၼ်လူင် ၵၢၼ်ၶမ်ႇပၼီႇ လႄႈ ၵၢၼ်လူင်းတိုၼ်း ပိုၼ်ၽၢဝ်ႇႁၢမ်ႈတပ်ႉဝႆႉဝႃႈ ၶမ်ႇပၼီႇ လႄႈ မုၵ်ႉၸုမ်း တေဢမ်ႇလႆႈၵမ်ႉၸွႆႈ လူႇတၢၼ်း တီႈၵၢၼ်တူင်ႇဝူင်းၵူၼ်း၊ တီႈၵၢၼ်မိူင်း တင်းလၢႆးသိုဝ်ႈ ဢမ်ႇၼၼ် လၢႆးၽၢၵ်ႈ။ မိူဝ်ႈတႅင်ႇတင်ႈ ၽူႈႁၢပ်ႇၵၢၼ် တီႈၶမ်ႇပၼီႇ လႄႈ မုၵ်ႉၸုမ်းၵေႃႈ တေဢမ်ႇလႆႈၶပ်ႉၶိုင် ႁႂ်ႈမီးၽွၼ်းလီ တႃႇမုၵ်ႉၸုမ်း ၸိူဝ်းၵဵဝ်ႇၵွင်ႉၵၼ် ၼႆယဝ်ႉ။ ယဝ်ႉၵေႃႈ တေဢမ်ႇလႆႈၶပ်ႉၶိုင် ၶူဝ်းတွၼ်ႈ၊ ၵၢၼ်လဝ်ႇမူၼ်ႈ၊ ၵႃႊလိူၼ်းတၢင်းၵႂႃႇမႃး၊ ၼင်ႇႁိုဝ် ၼႃႈၵၢၼ်တေငၢႆႈလူမ်ၼၼ်ႉ တေဢမ်ႇလႆႈ တွၼ်ႈပၼ်ငိုၼ်း။
တိုၵ်းသူၼ်းဝႆႉပႃးဝႃႈ ၼႂ်းၵၢၼ်ၶမ်ႇပၼီႇ၊ ၼႂ်းၵၢၼ်မုၵ်ႉၸုမ်း ၼင်ႇၵၼ်ၵေႃႈ ႁႂ်ႈၸွမ်းၾိင်ႈပူင် ၵၢၼ်ႁၢမ်ႈတပ်ႉ ၵၢၼ်ၵိၼ်သူးၵိၼ်လၢပ်ႈ ၼႆယဝ်ႉ။


text:
(75)ပီ ၸၢႆးလၢဝ်သႂ်
မီးၽူႈႁွင်ႉၵႂၢမ်း ၸိူင်းလႅဝ်းလႄႈ ၸၢႆးႁၢၼ်လႅင်း၊ ၸၢႆးထႅၼ်ႈလႅဝ်း၊ ၼၢင်းလၢဝ်လၢဝ်၊ ယိင်းသႅင်လူႇ၊ ၸၢႆးဢူး၊ ၼၢင်းသီၼုမ်ႇၶဝ်ႁွင်ႉဝႆႉၶႃႈ More »
ယွင်ႈယေႃးထိုင်ႁိူဝ်းတၢင်ႇၼၵ်း
ၼႂ်းဢႄႇပမ်ႇၼႆႉ မီးၸၢႆးဢူး၊ ၸၢႆးလွမ်ႉဝုၼ်းလႄႈ ၼၢင်းၼွင်ႉၼူၼ်း ႁွင်ႉဝႆႉၶႃႈ More »
ၵဝ်ၵူဝ်မိူင်းလႅင်း
ၼႂ်းဢႄႇလ်ပမ်ႇၼႆႉ မီး ၽဵင်း 15 ႁူဝ် ၶႃႈ ၸၢမ်းထွမ်ႇတူၺ်း ၽဵင်းၵဝ်ႇၵဝ် လွင်ႈလီလီဝၼ်း လင်ၸၢင်ႈဢွၵ်ႇမႃးၶိုၼ်းယူႇၶႃႈ More »
ၸၢႆးသၢႆမၢဝ်း − ၵဝ်ၵူဝ်မိူင်းလႅင်း
ၽဵင်းၵဝ်ႇၸၢႆးသၢႆမၢဝ်း ပဵၼ်ၵႂၢမ်းၶိုၵ်ႉတွၼ်းၶွင် လုင်းသၢႆမၢဝ်းႁဝ်းၶႃႈ ၸိမ်းတူၺ်းၶိုၼ်းသေ ဢဝ်တၢင်းဝူၼ်ႉႁဝ်း ၶိုၼ်းမိူဝ်းလေႇတူၺ်း မိူဝ်ႈၼၼ်ႉၶႃႈ။
ပုၼ်ႈၽွၼ်းပိုၼ်းပၼ် – ၸၢႆးၸၢမ်ႇဝုၼ်း & ၼၢင်းလႃႉဝုၼ်း
“ဢမ်ႇၸႂ်ႈႁဝ်းယွၼ်းပိူၼ်ႈယူႇ ပဵၼ်လိၼ်မိူင်းႁဝ်းၸဵမ်ၵွၼ်ႇ ဢွၼ်သူႈၶိုၼ်းၽူႈၶဵၼ်မိူၵ်ႈ” ၶေႃႈၵႂၢမ်းဢၼ်ၼႆႉ ၵျိူၵ်ႈၸႂ်တႄႉတႄႉၶႃႈ ပဵၼ်ၽဵင်းပုၵ်ႈထီႉ 5 ၼၢင်းလႃႉဝုၼ်း ႁွင်ႉဝႆႉ။ ၼႂ်းမူၼ်ႉၵႂၢမ်းဢၼ်ၼႆႉ မီးၽဵင်း 13 ပုၵ်ႈ ဢၼ်လီထွမ်ႇထႅင်ႈပုၵ်ႈၼိုင်ႈတႄႉ (တိူၵ်ႈႁႅင်းၸွမ်းၸႂ် – ၸၢႆးၸၢမ်ႇဝုၼ်း) ၶိုၵ်ႉတႄႉတႄႉ ၸၢမ်းထွမ်ႇတူၺ်းၶႃႈ ပေႃးၶႂ်ႈပၼ်ႁႅင်းၵေႃႈ ၵပ်းသၢၼ်ၵႂႃႇတီႈ မၢႆၽူင်း ၼႃႈ ဢႄႇပမ်ႇတၢင်းတႂ်ႈၼႆႉၶႃႈ။
(75)ပီ ၸၢႆးလၢဝ်သႂ်
ၸၢမ်းထွမ်ႇတူၺ်း ၽဵင်းၵဝ်ႇၵဝ်ႇ မေးႁွင်ႉၶိုၼ်းၶွင် ၸၢႆးလၢဝ်သႂ် ၶွပ်ႈၶူပ်ႇ(75)ပီ ဢၼ်ၸုမ်းၸိူင်းလႅဝ်းၸတ်းၶိုၼ်ႈ ၸိမ်းတူၺ်းၶႃႈ။


text:
ၼမ်ႉၵတ်ႉ ဢၼ်မေႃပွင်ႇၸႂ်ပၼ် ၵူၼ်းတၢင်ႇၵေႃႉၼႆႉ ပဵၼ်ၶွင်လီလူင် တႃႇၵူၼ်းၵူႊၵေႃႉ မီးလႆႈပဵၼ်လႆႈၼၼ်ႉယဝ်ႉ။ သင်မေႃပွင်ႇၸႂ်ပၼ်လႆႈ ၵူၼ်းတၢင်ႇၵေႃႉၼႆ တေမီးၽွၼ်းလီ တႃႇၼႂ်းၸူဝ်ႈပၢၼ်ၸဝ်ႈၵဝ်ႇ ၵူႊတွၼ်ႈၵူႊတၢင်းယဝ်ႉ။ ဢမ်ႇၸႂ်ႈဝႃႈ တေမီးၼမ်ႉတွၼ်းၽွၼ်းလီ တႃႇၼႂ်းၼႃႈၵၢၼ်ၵွႆး။ တူဝ်ယၢင်ႇမၼ်းၸမ်း- လွင်ႈပွင်ႇၸႂ်ပၼ် ၵူၼ်းတၢင်ႇၵေႃႉၼႆႉ ၶိုၼ်းပိၼ်ႇပႆႇၸွႆႈထႅမ် မႄႈ ဢၼ်မီးလုၵ်ႈဢွၼ်ႇ ပၢၼ်ပႆႇလႆႈၶဝ်ႈႁဵၼ်းၼၼ်ႉၸိူင်ႉႁိုဝ်ၼႆ တူၺ်းလႄႈ။ မၼ်းၼၢင်းလၢတ်ႈဝႃႈ
ဝႆႉလုၵ်ႈၸၢႆးၶႃႈ သီႇၶူပ်ႇ တီႈႁိူၼ်းသေ ၶႃႈလႆႈၵႂႃႇပႅတ်ႈယုၵ်းယၢင်း။ မိူဝ်ႈၶႃႈတေၶိုၼ်းၶဝ်ႈၼႂ်းႁိူၼ်းၼၼ်ႉ ၾၵ်းတူသမ်ႉ ၶတ်းၺႃးၵႂႃႇပႅတ်ႈယဝ်ႉ။ လွင်ႈဝႃႈ ၸူဝ်းႁွင်ႉဢဝ် လုၵ်ႈၸၢႆးဢွၼ်ႇၶႃႈ တေႁႂ်ႈမႃးပိုတ်ႇပၼ် ၾၵ်းတူၼၼ်ႉ ၸၢင်ႊႁိုင်ပႅတ်ႈၼိုင်ႈၸူဝ်ႈမူင်းၵေႃႈ မၼ်းတေဢမ်ႇပႃးပိုတ်ႇပၼ်ငၢႆႈငၢႆႈ။ ၵွပ်ႈၼႆ ၶႃႈဝႆႉသဵင်ႁွင်ႉသဵင်ႁႆႈသေ “ဢလိူၺ်း! ၽြႃးပဵၼ်ၸဝ်ႈလုၵ်ႈ႟၊ လုၵ်ႈဢဝ်ၶမ်ပႅတ်ႈၼႂ်းႁိူၼ်း ႁင်းၵူၺ်းလုၵ်ႈဢိူဝ်ႈၼၼ်ႉ။ တုၵ်ႉၶယဝ်ႉ ၵမ်းၼႆႉ”။ မိူဝ်ႈၼၼ်ႉ ၾၵ်းတူပိုတ်ႇမႃးၵမ်းလဵဝ်။
လွင်ႈပွင်ႇၸႂ်ပၼ်ၵူၼ်းတၢင်ႇၵေႃႉ ၶဝ်ႈတၢင်းတိုဝ်း မိူဝ်ႈၸဝ်ႈၵဝ်ႇ ၶဝ်ႈဢွၵ်ႇၵူၼ်းတင်းၼမ်ၼၼ်ႉယဝ်ႉ။ တေႉဝိတ်ႉပၢၼ်း (David Burns) ၵေႃႉပဵၼ် ၶူးမေႃယႃလူင် လႄႈ ၶူးမေႃလူင် ပၢႆးယူတ်းယႃၸႂ် (psychiatry) တီႈၸၼ်ႉၸွမ် ပႅၼ်ႇသီးဝႅၼ်းၼီႇယႃႇ (Pennsylvania) လၢတ်ႈဝႃႈ “တၢင်းၽိတ်းယႂ်ႇလူင် ဢၼ်သူၶဝ် ႁဵတ်းၺႃး မိူဝ်ႈၶတ်းဢုပ်ႇလၢတ်ႈသူၼ်းႁူၺ်းပိူၼ်ႈၼၼ်ႉပဵၼ်သင်ၼႆၸိုင် သူၶဝ်ဢဝ်တၢင်းဝူၼ်ႉတူဝ်ၸဝ်ႈၵဝ်ႇ၊ လွင်ႈၶုၺ်ႉႁၼ် တူဝ်ၸဝ်ႈၵဝ်ႇ ဝႆႉပဵၼ်ပိူင်ယႂ်ႇသေ ဢုပ်ႇတေႃႇပိူၼ်ႈၼၼ်ႉယဝ်ႉ။ ၵူၼ်းၵမ်ႈပႃႈၼမ်သမ်ႉ ၶႂ်ႈႁႂ်ႈပိူၼ်ႈထွမ်ႇၶဝ်လၢတ်ႈ၊ ၶႂ်ႈႁႂ်ႈပိူၼ်ႈၼပ်ႉယမ်ၶဝ်၊ ၶႂ်ႈႁႂ်ႈပိူၼ်ႈပွင်ႇၸႂ်ပၼ်ၶဝ်။ မိူဝ်ႈလႂ် ၶဝ်ႁူႉႁၼ်ဝႃႈ ပိူၼ်ႈပွင်ႇၸႂ်ပၼ်ၶဝ် ဢၼ်ဝႃႈၼၼ်ႉၸင်ႇ ၶဝ်တေတူဝ်ႈတၼ်းလႆႈ တႃႇတေႁပ်ႉထွမ်ႇပွင်ႇၸႂ်ပၼ်လႆႈ တၢင်းဝူၼ်ႉၽၢႆႇသူၶဝ်” ၼႆယဝ်ႉ။ သင်ၸဝ်ႈၵဝ်ႇ လဵပ်ႈႁဵၼ်းႁူႉႁၼ်ပွင်ႇၸႂ်ပၼ်လႆႈ ၵူၼ်းတၢင်ႇၵေႃႉ၊ လွင်ႈဝႃႈ “မၼ်းဝူၼ်ႉၸိူင်ႉႁိုဝ်၊ ၼႂ်းၸႂ်မၼ်း ပဵၼ်ဝႆႉၸိူင်ႉႁိုဝ်၊ ဢီႈသင်သမ်ႉ တေပမ်ႉၸွႆႈလႆႈၸႂ်ၶဝ်၊ သင်ႁူပ်ႉၺႃး ငဝ်းလၢႆး သေဢၼ်ဢၼ်ၼႆႉ ၶဝ်သမ်ႉ တေတုမ်ႉတွပ်ႇႁဵတ်းသၢင်ႈၸိူင်ႉႁိုဝ်” ၸိူဝ်းၼႆႉ ပေႃးၼႆ ၸဝ်ႈၵဝ်ႇ ၸၢင်ႊတိုၵ်းသူၼ်းႁူၺ်းဢဝ်လႆႈၶဝ် တင်းလၢႆးတၢင်းလီငၢမ်းယူႇယဝ်ႉ။
-Becoming a Person of Influence
ႁဵတ်းႁႂ်ႈ ၵၢၼ်ပွင်ႇၸႂ်ပၼ် ၵူၼ်းတၢင်ႇၵေႃႉၼၼ်ႉ ဝႆႉပဵၼ်ၵၢၼ်ယႂ်ႇ တႃႇမိူဝ်ႈၼႆႉလႄႈ။


text:
မိူဝ်ႈပူၼ်ႉမႃး ဝၼ်းတီႈ 22/8/2015 ယၢမ်းၵၢင်ၼႂ် 10 မူင်း ၼၼ်ႉ ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး ၸတ်းႁဵတ်း ပၢင်ၵုမ်လူင်ၶွပ်ႈၶူပ်ႇ တီႈဝတ်ႉၵျွင်းယွတ်ႈ ပွၵ်ႉ(7) ဝဵင်းၵျွၵ်ႉမႄး မီးၽူႈယႂ်ႇၵူၼ်းလူင် လႄႈ မေႃသွၼ်ၵူႊဝၢၼ်ႈဝၢၼ်ႈ ၶိုတ်ႈႁွတ်ႈ 200 ပၢႆ သေ ၸုမ်းပွင်ၵၢၼ်(2014-2016) ဢုပ်ႇဢူဝ်း သပ်းလႅင်း တၢင်ႇလၢတ်ႈၼေ ၼႃႈၵၢၼ် ၊ လွင်ႈတူင်ႉၼိုင် ဢၼ်လႆႈႁဵတ်းသၢင်ႈမႃး ၼႂ်းပီႊ 2014-2015 ။
မိူဝ်ႈပူၼ်ႉမႃး ဝၼ်းတီႈ 20/8/2015 ဝၢႆးဝၼ်း 1 မူင်း ၼၼ်ႉ ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး လႆႈၸတ်းႁဵတ်း ပၢင်ယိုၼ်ႈဢၢပ်ႈပၼ်ပုၼ်ႈၽွၼ်း မေႃသွၼ် လိၵ်ႈတႆး တႃႇတေသွၼ်လိၵ်ႈတႆး ၼႂ်းႁူင်းႁဵၼ်း လူင်ပွင်ႊၸိုင်ႈ ပဵၼ်တၢင်းၵၢၼ် ၵႂႃႇတီႈ ႁူင်းႁဵၼ်းၸၼ်ႉသုင် မၢႆ( 4) ပွၵ်ႉၼမ်ႉတုမ် ဝဵင်းၵျွၵ်ႉမႄး ။
ပေႃးထိုင်မႃး ၼႂ်းဝၼ်းတီႈ 17/8/2014 ၵၢင်ၼႂ် 9 မူင်း ၵူၼ်းၼုမ်ႇ ဝဵင်းလၢႆးၶႃႈ တေၸတ်းႁဵတ်း ပၢင်တၢၼ်ၶႆႊ လိၵ်ႈလၢႆးပၢႆးႁၼ် တီႈႁွင်ႈၸွမ်သႅင် ပွၵ်ႉႁူဝ်ၼွင်လူင် ဝဵင်းလၢႆးၶႃႈ။
ယူႇမိူင်းလႂ်ၵေႃႈလၢတ်ႈၵႂၢမ်းတႆး
ယူႇမိူင်းလႂ်ၵေႃႈသူင်လိၵ်ႈတႆး
ယူႇမိူင်းလႂ်ၵေႃႈႁၵ်ႉၶိူဝ်းတႆး
ယူႇမိူင်းလႂ်ၵေႃႈၵူပ်ႉၵူႈတႆး
ယူႇမိူင်းလႂ်ၵေႃႈပၼ်ႁႅင်းတႆး
ယူႇမိူင်းလႂ်ၵေႃႉၽွမ်ႉႁူမ်ႈတႆး
ယူႇမိူင်းလႂ်ၵေႃႈႁဵတ်းၵၢၼ်တႆး
ယူႇမိူင်းလႂ်ၵေႃႈပႂ်ႉပႃးၽိင်ႈငႄႈတႆး
ယူႇမိူင်းလႂ်ၵေႃႈယုၵ်ႉယွင်ႈတႆး
ယူႇမိူင်းလႂ်ၵေႃႈႁတ်းႁၢၼ်ပုၼ်ႈတႆး
ယူႇမိူင်းလႂ်ၵေႃႈယူႇၼင်ႇပဵၼ်တႆးၼႆ
တေႃႇၵမ်ႇၾႃႇလူင်ၼႆႉလူႉလႅဝ်ၵေႃႈတႆးတိုၼ်းပဵၼ်တႆးယူႇၵွၺ်း
ၶိူဝ်းမိုတ်ႈ
16/12/2014
မိူဝ်ႈၽွင်းပီႊ 2003 ၼၼ်ႉ ၸဝ်ႈၸၢင်းၼၼ်ႇတီႉယ ဝၢၼ်ႈၵုၼ်လူင် ၸေႊဝဵင်းၼမ်ႉၶမ်း မၼ်းၸဝ်ႈ လႆႈႁၼ် လုၵ်ႈဢွၼ်ႇၸၢႆး ၼႂ်းဝၢၼ်ႈ ၵေႃႉၼိူင်ႈ ပဵၼ်ၵူၼ်းဢႃႉ ဢမ်ႇလၢတ်ႈၵႂၢမ်းလႆႈ လႄႈတၢင်းဝူၼ်ႉ ဢၼ်ဢမ်ႇထၢင်ႇတေပဵၼ် မၼ်းၸဝ်ႈ သမ်ႉဝူၼ်ႉ ဢွၵ်ႇမႃးဝႃႈ ၵူၼ်းဢမ်ႇလၢတ်ႈလႆႈ ၼႆၵေႃႈ ႁူ တႃ မၼ်းၸၢႆးလီယူႇၼႆသေ သွၼ်လိၵ်ႈပၼ် ဢွၼ်ႇၸၢႆး ၵေႃႉၼၼ်ႉလႆႈ(5) ဝၼ်း လုၵ်ႈဢွၼ်ႇၵေႃႈ ၼမ်မႃးယူႇယဝ်ႉ။


text:
လႆႈႁူႉဝႃႈ ၼဵင်ႈႁႅင်ႈသၽႃႇဝ ဢၼ်ၵူၼ်းပိုၼ်ႉတီႈၸေႊဝဵင်းပၢင်လႃႈ(ပၢင်းတြႃႉ) မိူင်းတႆးပွတ်းၸၢၼ်းၶဝ် ႁဵတ်းဢွၵ်ႇၼၼ်ႉ ပေႃးလိူၼ် ဢွၵ်ႇထူဝ်ႇပႃႇ တေသူင်ႇဢွၵ်ႇၶၢႆၸူးမိူင်းၵျႃႇမၼီႇ မွၵ်ႈၼိုင်ႈတၢၼ်ႇပၢႆၶိုင်ႈ ၼႆယဝ်ႉ။
ဢူးလိၼ်းပျေႉထုၼ်း တႃႇရႅၵ်ႇတႃႇ ၶမ်ႇပၼီႇမေႃးသျၢၼ်း ဢၼ်ႁဵတ်းဢွၵ်ႇၼဵင်ႈႁႅင်ႈသၽႃႇဝ လၢတ်ႈဝႃႈ “ပီႊၼႆႉ တိုၵ်ႉႁၢင်ႈ ႁႅၼ်းဝႆႉတႃႇသူင်ႇဢွၵ်ႇၶၢႆ ၼိုင်ႈတၢၼ်ႇလိူဝ်လိူဝ်။ ၶမ်ႇပၼီႇၽၢႆႇပုၼ်ႉ မီးၽႅၼ်တေသင်ႇဢဝ်ၼဵင်ႈႁႅင်ႈ ၼိုင်ႈပီႊၼႆႉ တိူဝ်းၼမ်လိူဝ်ၵဝ်ႇသွင်ပုၼ်ႈ” ၼႆယဝ်ႉ။
ၼင်ႇႁိုဝ်တေလႆႈဝႂ်ႁပ်ႉႁွင်းငမ်ႇမႅၼ်ႈၸွမ်းပၵ်းပိူင်လႄႈ ႁႂ်ႈလႆႈဝႂ်မၵ်းမၼ်ႈပဵၼ် ၼဵင်ႈသၽႃႇဝၼၼ်ႉ ၵူၼ်းပိုၼ်ႉတီႈၸိူဝ်းႁဵတ်းၵၢၼ်ၼဵင်ႈႁႅင်ႈၶဝ် တႄႇၶတ်းၸႂ်ႁဵတ်းသၢင်ႈမႃး မိူဝ်ႈပီႊ 2016သေ ၸုမ်းၵူတ်ႇထတ်းတၢင်းၵိၼ်ယႅမ်ႉ ဢၼ်ႁဵတ်းဢွၵ်ႇလူၺ်ႈသၽႃႇဝ Control Union ၶဝ် မၵ်းမၼ်ႈပၼ်ဝႂ်ၶိုၼ်း မိူဝ်ႈပီႊ 2017 လိူၼ်ဢွၵ်ႇထူဝ်ႇပႃႇ ၼႆယဝ်ႉ။
တေႃႇၶိၼ်ႇမႃႇလိၼ်း ၵူၼ်းၵမ်ႉထႅမ်ပၢႆးပၺ်ႇၺႃႇ လႄႈ ငိုၼ်းတွင်း ႁူင်းၵၢၼ်ႁဵတ်းဢွၵ်ႇၼဵင်ႈႁႅင်ႈဢၼ်ၶူမ် ပဵၼ်ၽူႈမီးပုၼ်ႈၽွၼ်း ၼႂ်းၸုမ်း GIZ ဢၼ်ပၵ်းဝႆတီႈမိူင်းၵျႃႇမၼီႇ လၢတ်ႈဝႃႈ “မိူဝ်ႈဢွၼ်တၢင်း ယွၼ်ႉဢဝ်ၾႆးၽိုၼ်းသေ ႁဵတ်းဢွၵ်ႇလႄႈ ၶမ်ႇပၼီႇၽၢႆႇမိူင်းၵျႃႇမၼီႇၶဝ် လၢတ်ႈဝႃႈ မၼ်းမဵၼ်ဢၢႆႊၵႂၼ်း၊ ယွၼ်ႉၼၼ် ႁဝ်းၶႃႈ ၸင်ႇၶိုၼ်းဢဝ်ၾႆးၵႅတ်ႉသ်သေ ႁဵတ်းဢွၵ်ႇ။ ၶႂ်ႈသူင်ႇဢွၵ်ႇၸဵမ်မိူဝ်ႈ ပူၼ်ႉမႃးမိူဝ်ႈလိူၼ် ဢေႇပရႄႇ ၶၢဝ်းၼဵင်ႈဢွၵ်ႇၼၼ်ႉယူႇသေတႃႉ ယွၼ်ႉဢမ်ႇပႆႇလႆႈဝႂ်သၽႃႇဝ(ဢေႃႇၵႄးၼိတ်ႉ) လႄႈ ဢမ်ႇပဵၼ်သူင်ႇဢွၵ်ႇ” ၼႆယဝ်ႉ။
ၵၢၼ်ႁဵတ်းဢွၵ်ႇၼဵင်ႈႁႅင်ႈၼႆႉ ပေႃးၸႂ်ႉၾႆးၽိုၼ်းၼႆႉ ၵႃႊၶၼ်မၼ်းသၢၵ်ႈသႃႇသေတႃႉ ႁဵတ်းႁႂ်ႈသိင်ႇဝႅတ်ႉလွမ်ႉလူႉၵွႆ၊ တႃႇတေႁဵတ်းဢွၵ်ႇၼဵင်ႈႁႅင်ႈ 30 ၸွႆႉၼႆႉ လႆႈၸႂ်ႉၽိုၼ်းမွၵ်ႈၼိုင်ႈလေႃႉ၊ ပေႃးဢဝ်ၾႆးၵတ်ႉသ်သေႁဵတ်းဢွၵ်ႇ ၼဵင်ႈႁႅင်ႈၼိုင်ႈ ၸွႆႉၼႆႉ လႆႈၸႂ်ႉႁႅင်းငိုၼ်းလိူဝ် 2,500 ပျႃးသေတႃႉ တႃႇသူင်ႇဢွၵ်ႇၶၢႆမိူင်းၼွၵ်ႈၼၼ်ႉ ၼမ်ႉၼၵ်းမၼ်းၽၢၼ်ႇယူႇလႄႈ လႆႈၵႃႊၶၼ်ၼမ်လိူဝ်” ၼႆယဝ်ႉ။
ၼဵင်ႈႁႅင်ႈဢၼ်ၸႂ်ႉၽိုၼ်းသေႁဵတ်းဢွၵ်ႇၼၼ်ႉ ၼိုင်ႈၸွႆႉလႂ်လႆႈ 4,500 ပျႃး၊ ၼဵင်ႈႁႅင်ႈဢၼ်ဢမ်ႇမီးဢၢႆၵႂၼ်းၼၼ်ႉ ၼိုင်ႈၸွႆႈလႂ်လႆႈ 12,000 ပျႃးလႄႈ တူၵ်းထုၵ်ႇတႃႇၵၢၼ်ပၢႆးမၢၵ်ႈမီး။ ယၢမ်းလဵဝ် ၼဵင်ႈႁႅင်ႈတႃႇသူင်ႇဢွၵ်ႇမိူင်းၼွၵ်ႈၼၼ်ႉ ၵဵပ်းႁွမ်ဝႆႉ မီးမွၵ်ႈၼိုင်ႈၶိုင်ႈတၢၼ်ႇယဝ်ႉ ၼႆယဝ်ႉ။
ဢူးတဵင်းဢွင်ႇ ၵူၼ်းဝၢၼ်ႈသေျႃႇပၢင်ႇ ၸဝ်ႈသူၼ်ၼဵင်ႈ လၢတ်ႈဝႃႈ “ၼႂ်းၸေႊဝဵင်းပင်းတရႃႉ တီႈဝၢၼ်ႈသျေႃႇပၢင်ႇ၊ မေႇၼီႇတွင်ႇ၊ သီးၵျႃႉဢိၼ်း လႄႈ ဝၢၼ်ႈပႃးမႄးၼႆႉ ၵူၼ်းၶိူဝ်းထၼုၶဝ်ယူႇသဝ်းသေ ၵူၼ်းၸိူဝ်းဢဝ်လၢႆးသၽႃႇဝသေ ၽုၵ်ႇသွမ်ႈၼဵင်ႈ မီးမွၵ်ႈ 180 ၸဝ်ႈ” ၼႆယဝ်ႉ။


text:
ၵေႃပူၵ်းပွင်ၵူၼ်းၼုမ်ႇၸိုင်ႈတႆး ၸတ်းႁဵတ်း ပၢင်ၵႅဝ်ႈ ပိုတ်ႇပၢင်သွၼ်ယုၵ်ႉမုၼ်းၼမ်ႉၵတ်ႉ ၵူၼ်းၼုမ်ႇလႄႈ မေႃ သွၼ် တီႈငဝ်ႈငုၼ်းဝၢၼ်ႈႁႆး SSPP/SSA မီးၽူႈၶဝ်ႈႁူမ်ႈ လဵပ်ႈႁဵၼ်း 40 ပၢႆ။
ဝၼ်းတီႈ 02/08/2017 ၵေႃပူၵ်းပွင်ၵူၼ်းၼုမ်ႇၸိုင်ႈတႆး ဢွၼ်ၸတ်းႁဵတ်း ပၢင်ၵႅဝ်ႈ ပိုတ်ႇသွၼ် ယုၵ်ႉမုၼ်းၼမ်ႉ ၵတ်ႉ ၽူႈဢွၼ်ႁူဝ်သႅၼ်းႁုၼ်ႈမႂ်ႇ တင်း မေႃသွၼ် ၸုပ်ႈတီႈ 3 ။ ပၢင်ပိုတ်ႇယုၵ်ႉမုၼ်းၼမ်ႉၵတ်ႉၼႆႉ ၸတ်းႁဵတ်း တီႈလုမ်း ၵေႃပူၵ်းပွင် ၵူၼ်းၼုမ်ႇၸိုင်ႈတႆး/ လုမ်းၵူၼ်းၼုမ်ႇ ငဝ်ႈငုၼ်းဝၢၼ်ႈႁႆး SSPP/SSA ၸိုင်ႈတႆးပွတ်းႁွင်ႇ၊ ယိူင်း ဢၢၼ်းပိူဝ်ႈတႃႇ ၵိူတ်ႇဢွၵ်ႇ ၽူႈဢွၼ်ႁူဝ်သႅၼ်းႁုၼ်ႈမႂ်ႇ ၼမ်ၶိုၼ်ႈမႃး ၼႆယဝ်ႉ။
ၸၢႆးဢၢႆႈႁိၼ်သႅင် ၽူႈၸတ်းၵၢၼ် ပၢင်သွၼ် လၢတ်ႈဝႃႈ “ ပၢင်သွၼ်ၼႆႉ ယိူင်းဢၢၼ်းပိူဝ်ႈတႃႇ ၵိူတ်ႇဢွၵ်ႇ ၽူႈဢွၼ် ႁူဝ်သႅၼ်းႁုၼ်ႈမႂ်ႇ ဢၼ်တေဢွၼ်ႁူဝ် ပူၵ်းပွင်ပၼ်ၵူၼ်းမိူင်းလႄႈ ၵိူတ်ႇဢွၵ်ႇမေႃသွၼ် ဢၼ်ဢိင်ၼိူဝ် ၼမ်ႉၸႂ် ၸေႇတၼႃႇသေ သိုပ်ႇသွၼ်ပၼ် လုၵ်ႈဢွၼ်ႇ သႅၼ်းႁုၼ်းမႂ်ႇ မိူဝ်းၼႃႈ တႃႇတႆးႁဝ်းၼႆသေ ၼိုင်ႈပီၼႆႉ ၸတ်းႁဵတ်း ပၼ်ယူႇသွင်ပွၵ်ႈ၊ ၼိုင်ႈပွၵ်ႈတေႁိုင်ယူႇ သွင်လိူၼ် ဢမ်ႇၼၼ် သၢမ်လိူၼ်” ဝႃႈၼႆ။
ၵၢပ်ႈပၢၼ်တေႃႈလဵဝ်ၼႆႉ ငဝ်းလၢႆးဝၢၼ်ႈမိူင်းၵေႃႈ ပိုတ်ႇပၢင်ႇမႃးယဝ်ႉလႄႈ တီႈလႂ်ၵေႃႈလူဝ်ႇဢဵၼ်ႁႅင်းၵူၼ်း ၼုမ်ႇ တင်းၼမ် ၵၢၼ်ၸိူဝ်ႉၸၢတ်ႈဝၢၼ်ႈမိူင်းၼႆႉ ဝႄႈဢမ်ႇလႆႈလႄႈ ထုၵ်ႇလီမီးၼမ်ႉၵတ်ႉတူဝ်ႈတၼ်းဝႆႉ ၵူႈဝၢၼ်ႈ ၵူႈဢိူင်ႇ တႃႇပူၵ်းပွင်ပၼ် ပေႃႈမႄႈၵူၼ်းမိူင်း ဝႃႈၼႆ။
ပၢင်သွၼ်ၼႆႉ ဢၼ်ပိူင်ယႂ်ႇမၼ်းတႄႉ သွၼ်ပၼ်မိူၼ်ၼင်ႇ ၵၢၼ်မိူင်း၊ ၵၢၼ်လုမ်း၊ ၵၢၼ်ဢွၼ်ႁူဝ်၊ ၵၢၼ်ၸတ်းပွင်၊ ၵၢၼ်ၽုၵ်ႇသွမ်ႈ၊ လၢႆးၵႄႈလိတ်ႈပၼ်ႁႃ၊ လၢႆးပူင်လၢႆးသွၼ်၊ လၢႆးၽႅၼ်ၸတ်းထတ်းမႄးလႄႈ ပိုၼ်ႉႁူႉၵူႈလွင်ႈလွင်ႈ မိူၼ်ၼင်ႇ ပိုၼ်ႉႁူႉ ယႃႈမဝ်းၵမ် တင်း လွင်ႈၵႅတ်ႇၶႄ သိင်ႇဝႅတ်ႉလွမ်ႉ ၸဵမ်ၸိူဝ်းၼႆႉ။
မေႃသွၼ်ယိင်းၵေႃႉၼိုင်ႈ ဢၼ်မႃးၶိုၼ်ႈပၢင်သွၼ် လၢတ်ႈဝႃႈ “ ဢၼ်ႁဝ်းၶႃႈ မႃးၶိုၼ်ႈပၢင်သွၼ်ၼႆႉ ပိူဝ်ႈတႃႇၽိူမ်ႉ ထႅမ်ၼမ်ႉၵတ်ႉ တႃႇပဵၼ်မေႃသွၼ်ၵတ်ႉၶႅၼ်ႇၵႂႃႇမိူဝ်းၼႃႈ၊ ၶႂ်ႈမိူဝ်းပူၵ်းပွင်ပၼ် ၼမ်ႉၵတ်ႉလုၵ်ႈဢွၼ်ႇတႆး ၸွမ်းဝၢၼ်ႈ ၸွမ်းသူၼ် ၼႂ်းမိူင်းႁဝ်း ယွၼ်ႉၼၼ် ၸင်ႇလႆႈမႃးလဵပ်ႈႁဵၼ်း” ဝႃႈၼႆ။
ၼႂ်းဝၼ်းတီႈ 02/08/2017 ၵူၺ်းၼင်ႇၵဝ်ႇ ငဝ်ႈငုၼ်းပႃႇတီႈမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆး SSPP/SSA ၵေႃႈလႆႈၸတ်းႁဵတ်းပၢင်ပူင်သွၼ် ၶိုၼ်ႈၸၼ်ႉသိုၵ်း ၸုပ်ႈတီႈ (21) တီႈႁူင်းႁေႃလူင် ႁူင်းႁဵၼ်းသိုၵ်းငဝ်ႈငုၼ်း ဝၢၼ်ႈႁႆး။ မီးၽူႈယႂ်ႇၵူၼ်းလူင်၊ ၶူးပူင်သွၼ်လႄႈ လုၵ်ႈႁဵၼ်းၶိုၼ်ႈႁွတ်ႈ 186 ၵေႃႉ ဝႃႈၼႆ။
ၸွမ်သိုၵ်းလူင် ပၢင်ႇၾႃႉ ႁူဝ်ပဝ်ႈလူင် ပႃႇတီႇမႂ်ႇသုင်ၸိုင်ႈတႆး SSPP/SSA မွၵ်ႇလၢတ်ႈဝႃႈ “ တႃႇတပ်ႉႁဝ်း တေမၼ်ႈၵႅၼ်ႇယိုၼ်းယၢဝ်းၵႂႃႇမိူဝ်းၼႃႈၼၼ်ႉ မီးၼႂ်းမိုဝ်းၵေႃႉသိုၵ်းႁၢၼ်ႁဝ်းၶဝ် တင်းသဵင်ႈယဝ်ႉ။ ယုမ်ႇယမ်ဝႃႈ ဢၼ်လႆႈမႃးလဵပ်ႈႁဵၼ်းၼႆႉ ၵေႃႉႁဝ်းၶဝ်တေဢွၼ်ႁူဝ် တပ်ႉႁဝ်းၵႂႃႇမိူဝ်းၼႃႈယူႇ။ ၶၢဝ်းယၢမ်းလဵပ်ႈႁဵၼ်း ဢမ်ႇႁိုင်သေတႃႉ ႁႂ်ႈၵေႃႉႁဝ်းၶဝ် ႁၼ်ထိုင်ၶၢဝ်းယၢမ်း ဢၼ်တေလႆႈဢွၼ်ႁူဝ်ၵႂႃႇဝၼ်းမိူဝ်းၼႃႈၼၼ်ႉ ႁႂ်ႈဢွၼ်ၵၼ်ၶတ်းၸႂ်လဵပ်ႈႁဵၼ်းၵႂႃႇသေၵမ်း” ဝႃႈၼႆ။
Photo by ႁူင်းပွႆႇသဵင်တႆးႁုၼ်ႈမႂ်ႇ


text:
Welcome to Tai freedom
ၸုမ်းၵေႃလိၵ်ႈလၢႆး လႄႈ ၾိင်ႈငႄႈတႆး ၸတ်းႁဵတ်းပၢင်ႁူပ်ႉထူပ်း ပွၵ်ႈၵမ်း 15 တီႈဝဵင်းပၢင်ႇသၢႆး
- Created on 18 March 2019
- Written by တႆးလွတ်ႈလႅဝ်း
ၸုမ်းၵေႃလိၵ်ႈလၢႆး လႄႈ ၾိင်ႈငႄႈတႆး ဝဵင်းပၢင်ႇသၢႆး ၊ ဝဵင်းမူႇၸေႊ ၊ ဝဵင်းၼမ်ႉၶမ်း ၊ ၸႄႈလၢၼ်ႉ ၊ ဢိူင်ႇ 19 ဝၢၼ်ႈ ၊ ထုင်ႉလွႆႁူဝ်သိူဝ် ၊ ဝဵင်းၵူတ်ႉၶၢႆ ၊ ဢိူင်ႇၼမ်ႉဢုမ် ၸတ်းႁဵတ်းပၢင်ႁူပ်ႉထူပ်း ပွၵ်ႈၵမ်း 15 ဢွင်ႈတီႈ ႁူင်းၵေႃလိၵ်ႈလၢႆး လႄႈ ၾိင်ႈငႄႈတႆး ဝဵင်းပၢင်ႇသၢႆး သေ မီးၽူႈၶိုၼ်ႈႁွတ်ႈႁူပ်ႉထူပ်း ဢုပ်ႇဢူဝ်းၵၼ် 100 ပၢႆ ဝႃႈၼႆ။
ႁွင်ႈၵၢၼ်လူင် ၽၢႆႇၽဵဝ်ႈမူၺ်ႉယႃႈမဝ်းၵမ် ၶွင်ႇသီႇဢဝ်ၶိုၼ်းၸိုင်ႈတႆး ပိုတ်ႇလိၵ်ႈယိုၼ်ႈထိုင် UNODC
- Created on 18 March 2019
- Written by တႆးလွတ်ႈလႅဝ်း
ၼင်ႇႁိုဝ်တေလွတ်ႈၽေး ၽွင်းၶၢဝ်းသၢင်းၵျၢၼ်ႇ
- Created on 16 March 2019
- Written by တႆးလွတ်ႈလႅဝ်း
ၶၢဝ်းပွႆးသၢင်းၵျၢၼ်ႇ ပွႆးသွၼ်းၼမ်ႉၼႆႉ ပဵၼ်ၶၢဝ်းဢၼ် ၽေးၶဵၼ်ၼမ်တႄႉတႄႉ ယွၼ်ႉပဵၼ်ၶၢဝ်းသူင်ႇသင်ႇပီၵဝ်ႇ ႁပ်ႉတွၼ်ႈပီမႂ်ႇလႄႈ ပဵၼ်ၶၢဝ်းဢၼ်ၵမ်ႈၼမ် ဢွၼ်ၵၼ်ၵႂႃႇလႄႇ ၵႂႃႇလဵၼ်ႈၼမ်ႉ ၊ ၵႂႃႇပဵၼ်ၸုမ်း ၸိူဝ်းၵမ်ႈၼမ် ႁဵတ်းႁႂ်ႈငဝ်းလၢႆး ယုင်ႈယၢင်ႈ မႃးၽွင်းသၢင်းၵျၢၼ် ၊ ၽေးၶဵၼ်ၵေႃႈ သိူင်ႇတူဝ်ဝႆႉ ပႂ်ႉဢွၵ်ႇမႃး ၽွင်းၵူၼ်းၼမ်သေ ၵမ်ႈၽွင်ႈလုသုမ်း ၶူဝ်းၶွင်ငိုၼ်းတွင်း ၊ မၢင်ၸိူဝ်းၵေႃႈမၢတ်ႇၸဵပ်း ၊ မၢင်ၸိူဝ်းၵေႃႈ လုတၢႆၼႆ ႁဝ်းတေႁၼ် ၼႂ်းၶၢဝ်ႇယူႇၵူႈပီႊပီႊ မၢင်ၵေႃႉၵေႃႈ တူဝ်ထူပ်းၽေးၶဵၼ် ၸိူဝ်းၼၼ်ႉမႃး ၊ ပိုၼ်ႉႁူႉႁူဝ်ၼႆႉပၼ်တၢင်းႁူႉ လွၵ်းလၢႆးႁႂ်ႈႁဝ်း ငိူင်ႉဝႄႈ ႁႄႉၵင်ႈၽေးၶဵၼ် ၽွင်းၶၢဝ်းသၢင်းၵျၢၼ်ႇလႄႈ ႁႂ်ႈႁဝ်းမေႃ ၾၢင်ႉသတိ လႄႇလဵၼ်ႈ ၼမ်ႉ ၵျေႃႇမူၼ်ႈလူၺ်ႈ လွတ်ႈၽေး ၼႂ်းသၢၼ်းၵျၢၼ်ႇ ဢၼ်တေထိုင်မႃးၼႆႉ ယူႇယဝ်ႉ။
သိုၵ်းမၢၼ်ႈ ႁုပ်ႈသိမ်းပႅတ်ႈၶိူင်ႈယိပ်းၵွင်ႈၵၢင်ႇ ပျီႇတူႉၸိတ်ႉ ဢၼ်ယူႇၽၢႆႇတႂ်ႈၵုမ်းၵမ် တိူင်းသိုၵ်း သၢမ်ၸဵင်ႇ
- Created on 15 March 2019
- Written by တႆးလွတ်ႈလႅဝ်း
ၽူႈၵွၼ်းတိူင်းသိုၵ်းမၢၼ်ႈ သၢမ်ၸဵင်ႇ (တသၶ) ဝဵင်းၵဵင်းတုင် ၸိုင်ႈတႆးပွတ်းဢွၵ်ႇၶူင်း ၸီႉသင်ႇလုၵ်ႈတပ်ႉ ႁုပ်ႈသိမ်းပႅတ်ႈ ၶိူင်ႈယိပ်းၵွင်ႈၵၢင်ႇ လၢၵ်ႈၼၢၵ်ႈ ၶွင် ပျီႇတူႉၸိတ်ႉ ဢၼ်ယူႇၽၢႆႇတႂ်ႈၵုမ်းၵမ် သိုၵ်းမၢၼ်ႈ တိူင်းသိုၵ်း သၢမ်ၸဵင်ႇ ဝႃႈၼႆ။
SYN ၸတ်းႁဵတ်းပၢင်လူင်းပၢင်ၽိုၵ်း တႅမ်ႈ/လၢတ်ႈ ၵႂၢမ်းဢင်းၵိတ်ႉ ပွၵ်ႈၵမ်း 10 တီႈ ဝတ်ႉၵျွင်းၼမ်ႉႁူးၼွႆႉ
- Created on 15 March 2019
- Written by တႆးလွတ်ႈလႅဝ်း
ၵေႃၵပ်းသၢၼ် ၵူၼ်းၼုမ်ႇတႆး သၼ်လွႆမိူင်းတႆး (SYN) ဢွၼ်ႁူဝ်ၸတ်းႁဵတ်း ပၢင်လူင်း ပၢင်ၽိုၵ်း တႅမ်ႈလိၵ်ႈ / လၢတ်ႈၵႂၢမ်းဢင်းၵိတ်ႉ ဢွင်ႈတီႈဝတ်ႉ ၵျွင်းၼမ်ႉႁူးၼွႆႉ ၸႄႈဝဵင်းသီႇပေႃႉ ၸိုင်ႈတႆး ပွတ်းႁွင်ႇ 2 ဝၼ်းထပ်းၵၼ် လႄႈ မီးၵူၼ်းၶဝ်ႈႁူမ်ႈ တင်းၼမ် သေ ပဵၼ်ဢၼ် ၵိုၼ်းၶွၼ်ႈ တႄႉတႄႉ ၼႆယဝ်ႉ။
More Articles...
- ၵူၼ်းဢမ်ႇႁူႉၸိုဝ်ႈ/ၸုမ်း ဢဝ်မၢၵ်ႇၵႂႃႇပွႆႇ တီႈၵၢတ်ႇပၢင်ႇၶမ်း ဝဵင်းမူႇၸေႊ
- လွင်ႈရူဝ်ႁိၼ်ၵျႃႇ ထုၵ်ႇၶႃႈႁႅမ်တၢႆ ပဵၼ်မူႇပဵၼ်ၸုမ်းၼၼ်ႉ လုမ်းတႅပ်းတတ်းတြႃး ယႃႇၸဝုတ်ႈ ၵူႈမိူင်းမိူင် ICC တေဢဝ် တၢင်းၽိတ်းမၢၼ်ႈႁႂ်ႈလႆႈ
- တပ်ႉသိုၵ်းၸိုင်ႈတႆး RCSS/SSA ယူတ်းယႃပၼ်ႁွႆးၸဵပ်း ၵေႃႉသိုၵ်း တပ်ႉသိုၵ်းၸိုင်ႈတႆး SSPP/SSA လႄႈ ဢၢပ်ႈပၼ်တီႈၼႂ်းမိုဝ်း ပေႃႈမႄႈပီႈၼွင်ႉ
- တပ်ႉသိုၵ်းၸိုင်ႈတႆး RCSS/SSA လႆႈႁပ်ႉတင်းၸွႆႈထႅမ် ပေႃႈမႄႈၵူၼ်းမိူင်း ၸႄႈဝဵင်းသီႇပေႃႉ
- ၵူၼ်းၼုမ်ႇယၢင်းလႅင် တုၵ်းယွၼ်း ႁႂ်ႈလႆႈၶၢႆႉပၼ် ႁုၼ်ႁၢင်ႈၸွမ်ႁၢၼ်ဢွင်ႇသၢၼ်းတီႈလွႆၵေႃႇ ၼႂ်းဝၼ်းထီႉ 17 လိူၼ်ၼႆႉ


text:
ၾူၼ်လူင်၊ လူမ်းလႅင်ႉ၊ ၼမ်ႉလုပ်ႇ၊ ၼမ်ႉၼွင်း၊ တၢင်းၵွႆ၊ တႅၼ်ႈၵူၼ်ႇ၊ ႁိုၵ်းၵၢၼ်ႉ၊ ၾၢႆယူတ်ႇ ၸိူဝ်းၼႆႉ ၶဝ်ႈပဵၼ်ၽေးသၽႃႇဝ ၼႆၵေႃႈ တီႈတေႉ ဢမ်ႇလွတ်ႈၵၢင်းတင်း ပယေႃးၵၵူၼ်းႁဝ်း။ ၸမ်ၽေး ယႃႇဝႄႈၽေး၊ ၵႆၽေးႁႂ်ႈဝႄႈၽေး ၼႆ မီးၵႂၢမ်းသွၼ်ဝႆႉသေတႃႉ ၵူၼ်းၵမ်ႈၼမ် ဢမ်ႇႁူႉၸၵ်းလိုၵ်ႉလႅင်းလီ။ ၶုၼ်မိူင်းၵူႊပၢၼ်ပၢၼ်၊ ၸဝ်ႈၼႃႈတီႈၵူႊသိုပ်ႇသိုပ်ႇၵေႃႈ ၵူၺ်းမီးမၢၵ်ႇတႃ လေႃးၽ ဢၼ်တေႃႉတႄႉတူၺ်းႁၼ် တီႈပၢႆတိၼ်ယဵပ်ႇယမ်ႈထိုင်လႆႈၼၼ်ႉၵွႆး။
ပၢႆးပၺ်ႇၺႃႇၼႆႉ ပဵၼ်ၵၢၼ်ပၢႆးမိူင်းယဝ်ႉ။ ပၢႆးမၢၵ်ႈမီးၼႆႉ ပဵၼ်ၵၢၼ်ပၢႆးမိူင်းယဝ်ႉ ဢၼ်ဝႃႈၼၼ်ႉ ႁဝ်းႁႃးဢမ်ႇလီလူင်လိုမ်း။ လူင်ႊထိူၼ်ႇ လိုင်းမႆႉ ၵဵင်းတွင်း ပုတ်းပၢင်ႇၵႂႃႇ ၽွၼ်းလီတႃႇၵူၼ်းမိူင်း ၸွင်ႇသမ်ႉမီးဢီႈသင်တေႉတေႉ။ ပႃႇထိူၼ်ႇမူၺ်ႉ၊ ၵူၼ်းထိူၼ်ႇဢမ်ႇမီးတီႈမူၵ်း၊ သၽႃႇဝ ၾိင်ႈတိုၼ်းပဵၼ်လူႉ၊ ၵတ်ႉၵႃႊ တၢတ်ႇလူင် ဢမ်ႇႁႅင်ႈႁၢတ်ႇၶၢတ်ႇၶေႃးလႃႈ။ မိူၼ်ၼႆၼင်ႇၵဝ်ႇ၊ ပႃႇထိူၼ်ႇတူင်ႇလၢဝ်း-ၼမ်ႉလၼ်ႈ ဢၼ်တတ်း ၶၼ်ႈလႅၼ်ႊမိူင်းႁဝ်းပွတ်းႁွင်ႇ လႄႈ ပွတ်းၸၢၼ်း ၼၼ်ႉၵေႃႈ တေႃႈသမ်ႉမူၺ်ႉႁၢႆ ယွၼ်ႉၵၢၼ်သိုၵ်း ၵၢၼ်မိူင်း ဢၼ်ဢွၵ်ႇၸိုဝ်ႈဝႃႈ ယိူင်းပုၼ်ႈငမ်းယဵၼ်ၼၼ်ႉၵွႆးသႄႈ။
ၵၢၼ်ၵူႊလွင်ႈ ဢဝ်မၢၵ်ႇတႃ ပၢႆးသိုၵ်းပၢႆးတိုၵ်း တူၺ်းႁၼ်ၼပ်ႉသၢင်ႈတိၵ်းတိၵ်း၊ လွင်ႈႁူႉပုၼ်ႈၽွၼ်း၊ လွင်ႈႁပ်ႉပုၼ်ႈၽွၼ်း ဢမ်ႇမီး၊ တူၼ်ႈၸႂ် လႄႈ တၢင်းႁူႉ ဢၼ်မေႃႁၵ်ႉသႃသိင်ႇဝႅတ်ႉလွမ်ႉတိုၼ်းပဵၼ် ဢမ်ႇၵိူတ်ႇယႂ်ႇ ဢမ်ႇပၼ်မီးၵၢၼ်ႁဵၼ်းၵၢၼ်သွၼ်မႃး ၸိူဝ်းၼႆႉ ၸင်ႇတၵ်း ႁဵတ်းႁႂ်ႈၽေးသၽႃႇဝ ယိုင်ႈယႂ်ႇလိူဝ်ႁႅင်းထႅင်ႈယဝ်ႉ။ တီႈထိူၼ်ႇတႅပ်းမႆႉ လိူဝ်လူၼ်ႉပူၼ်ႉတီႈ၊ ၸႂ်ႉတိုဝ်းယႃႈၶႃႈမႅင်း ဢၼ်ပႃးထၢတ်ႈၶႄးမီးၼၼ်ႉ ၼမ်ႉလူၼ်ႉပူၼ်ႉတီႈ၊ ၶုတ်းၶႃၶူဝ်းႁႄႈ သၽႃႇဝ ၼႂ်းမေႃႇၼႂ်းထၢင်ၼၼ်ႉ လိူဝ်လူၼ်ႉ ပူၼ်ႉတီႈ၊ ၽႅၼ်သၢင်ႈၼႃႈၵၢၼ်လူင်သေ တတ်းၼမ်ႉ၊ တဵင်ၾၢႆ၊ ၽုၵ်ႇသွမ်ႈ ၼမ်လူၼ်ႉပူၼ်ႉတီႈ ၸိူဝ်းၼႆႉ ႁဵတ်းႁႂ်ႈ ပႃႇထိူၼ်ႇ လႄႈ ၾိင်ႈၵေႇႁ ၸဵမ်တင်း သိင်ႇဝႅတ်ႉလွမ်ႉတိုၼ်းပဵၼ် လႆႈလူႉ ပင်းႁၢႆႉၸႃႉႁၢဝ်ႈႁႅင်းတေႉတေႉသေ ၾိင်ႈၾႃႉ ၵေႃႈ လႆႈလႅၵ်ႈလၢႆႈပိၼ်ႈၽူၼ်ပႃးယဝ်ႉ။
ႁူႉငိၼ်းဝႃႈ ၼမ်ႉထူမ်ႈၼမ်ႉလုပ်ႇ တီႈၼမ်ႉလၼ်ႈၼႆၵေႃႈ ပီႈၼွင်ႉၸမ်ၵႆလႂ်၊ ၽူႈတႅၼ်းၽွင်း လႄႈ ၸဝ်ႈၼႃႈတီႈ ၽၢႆႇၼွၵ်ႈၽၢႆႇၼႂ်းၶဝ်လႂ် ဢွၼ်တူင်ႉတိုၼ်ႇၵူႁႃၾႃၸွႆႈၵၼ်ၼႆႉ တႃလီ ၸႂ်ယႂ်ႇၸွမ်းတေႉတေႉယူႇ။ ၸမ်ၽေးၼႃႇယဝ်ႉ လႄႈ ဢမ်ႇၸၢင်ႊပၢႆႊ၊ ဢမ်ႇၸၢင်ႊဝႄႈ၊ ၵႃႊလႆႈ ႁူမ်ႈၵၼ်တႃႉၶဵင်ႇတေႃႇသူႈယဝ်ႉ။
ဝၢႆးတေႃႇသူႈၽေးၸမ်ယဝ်ႉ တၵ်းလႆႈ ႁၢင်ႈႁႅၼ်း ပိူဝ်ႈတႃႇတေႃႇသူႈလႆႈၽေးၵႆၼၼ်ႉ ၵွၼ်ႇဢေႃႈ။ ပႃႇထိူၼ်ႇ လႄႈ သိင်ႇဝႅတ်ႉလွမ်ႉ တိုၼ်းပဵၼ် ဢၼ်ပဵၼ်ၶူဝ်းၶွင်ၵူၼ်းမိူင်းပိူင်ႇၼႆႉ တႅၼ်းတီႈၸိုင်ႈမိူင်းပိူင်ႇ၊ တႅၼ်းတီႈၸိုင်ႈမိူင်း ငမ်ၸတ်းယူႇလုမ်းလုမ်းသေ ၼင်ႇႁိုဝ် တေမီးမႃး မူႇပိူင်ပေႃႇလၸီႇ ဢၼ်တၢမ်တူဝ်ၵူၼ်းမိူင်းၸၢဝ်း ၶိူဝ်း ပိူင်ႇငမ်းငမ်ၸတ်းလႆႈ တဵမ်တီႈၼၼ်ႉ လူဝ်ႇ လႆႈႁူမ်ႈၶတ်းတႃႉ ၶဵၼ်ႇတႅမ်ႈႁႅၼ်းတမ်းၵႂႃႇၵွၼ်ႇ ၶႂ်ႈဝႃႈၼႆ … ။


text:
Written by Sai Mawn Kham
Posted on September 26, 2017
ၽူႈထတ်းသၢင်ၽၢႆႇႁူမ်ႇလူမ်ႈၶဝ်ဝႃႈ ဢၼ်ပဵၼ် Go Android Keyboard Applications သွင်ဢၼ် ဢၼ်လုၵ်ႉတီႈ GOMO Dev Team ဢၼ်ပၵ်းသဝ်းဝႆႉတီႈၼႂ်းမိူင်းၶႄႇ ႁဵတ်းဢွၵ်ႇၼၼ်ႉ မၼ်းၸူင်ဢဝ်ၶေႃႈမုၼ်းသုၼ်ႇတူဝ် ၽူႈၸႂ်ႉတိုဝ်းၶဝ်သေ ၶိုၼ်းသူင်ႇပၼ် Remote Server ၼႆလႄႈ ၸင်ႇလႆႈပၼ်ၶေႃႈၽၢင်ႉဝႆႉယူႇ။ ဢၼ်ပဵၼ် Android Keyboard ၶွင် GOMO Dev Team သွင်ဢၼ် "Go Keyboard - Emoji keyboard, Swipe input, GIFs” လႄႈ “GO keyboard, Free Theme, GIF” ၸိူဝ်းၼႆႉၵေႃႈ ထုၵ်ႇတၢင်းၶၢမ်ႇၼႄးဝႆႉဝႃႈၼႆသေတႃႉၵေႃႈ Application တင်းသွင်ဢၼ်ၼႆႉ မီးၽူႈၸႂ်ႉတိုဝ်းဝႆႉယူႇ ႑႐႐ လၢၼ်ႉပၢႆ ႁင်းၽႂ်မၼ်းသေ ပေႃးတူၺ်း Rating မၼ်းၵေႃႈ တေလႆႈဝႃႈ ပဵၼ်ဢၼ်လီၸႂ် မိူၼ်ၼင်ႇလႆႈ လၢဝ် 4.4 လႄႈ 4.5 StRead More
Written by Sai Mawn Kham
Posted on September 26, 2017
မိူၼ်ၼင်ႇ Facebook ႁဵတ်းဢွၵ်ႇပၼ် Lite Version Application Facebook Application လႄႈ Messenger Application ဢၼ်တွၼ်ႈတႃႇၸႂ်ႉတိုဝ်းလႆႈ ၵႃႈတီႈ ၶိူင်ႈ Mobile Devices ဢၼ်ဢမ်ႇပေႃးၶိုတ်းၵၢမ်ႈၼၼ်ႉ Twitter ၵေႃႈတိူၵ်ႉတႄႇၶူင်သၢင်ႈ ၵူတ်ႇၸၢမ်းတူၺ်း Twitter Lite Appliction ယဝ်ႉၼင်ႇၵဝ်ႇ။ ဢၼ်ပဵၼ် ၽၢင်ႁၢင်ႈ Features Twitter Lite ၼႆႉတႄႇသိုပ်ႇမိုတ်ႈပၼ်မႃး မိူဝ်ႈၸဝ်ႈပီၼႆႉသေတႃႉ မၼ်းဢမ်ႇၸႂ်ႉဝႃႈ ပဵၼ် Application သေ မၼ်းလႆႈၵႂႃႇၸႂ်ႉတီႈ website "lite.twitter.com" ဢဝ်ဢေႃႈ။ ယွၼ်ႉပဵၼ် Lite Version ၼႆလႄႈ ယိူင်းဢၢၼ်းဝႆႉတႃႇၸႂ်ႉလႆႈတီႈဢၼ် သၢႆၼႅင်ႈဢိၼ်ႇထႃႇၼႅတ်Read More


text:
လိူၼ်ၵျူႇလၢႆႇ (20)ဝၼ်း ပီ2018ၼီႈၼႆ့ ၵေႃႇမသိၼ်ၵမ်ၵၢၼ်ငမ်းယဵၼ်လူင်ပွင်ၸိုင်ႈ(PC)ႁူပ့်ဢုပ်ႇၵၼ်တင်း မုၵ့်ၸုမ်း လွတ်ႈလႅဝ်းသဝ်းၶေႃၶၢင် (KIO)ႄလႈ ၶွင်ႇၸီႇဢဝ်ၶိုၼ်းၸိုင်ႈတႆး (RCSS)ပိူဝ်ႈတႃႇၵေႃႇသၢင်ႈလွင်ႈယုမ်ႇ
ယမ် ၼႂ်းၵေႈၵၢင်သွင်ၽၢႆႇလႄႈ ပိူဝ်ႈတႃႇတေႁႃလႆၢးတၢင်း လူတ်းယွမ်းပႅတ်ႈ ပၼ်ႁႃ လူၺ်ႈလၢႆးတၢင်း(NCA)ၼႆ
ယဝ့်။
ၵေႃႇမသိၼ်ၵမ်ၵၢၼ်ငမ်းယဵၼ် (PC)ႁူပ့်ဢုပ်ႇၵၼ်တင်း (KIO)တွၼ်ႈယၢမ်းၸဝ့်သေ ယၢမ်းဝၢႆးဝၼ်း လႆႈၶိုၼ်းႁူပ့်ဢုပ်ႇၵၼ်တင်း (RCSS)ၵႂႃႇယူႇ။
လိူၼ်ၵျူႇလၢႆႇ (19)ဝၼ်း ပီ2018ၼီႈၼၼ့်ၵေႃႈ ၽူႈၸမ်တူဝ် ၽူႈဢွၼ်ႁူဝ်ၸၢဝ်းၶိူဝ်းယိပ်းၵွင်ႈၵၢင်ႇလုၵ့်ၽိုၼ့် ၵေႃ့ ၼိုင်ႈ လၢတ်ႈဝႃႈ ၼႂ်းပၢင်ဢုပ်ႇပွၵ်ႈၼႆ့ ပိူင်လူင်မၼ်း တေဢုပ်ႇၵုမ်ၵၼ် တႃႇလူတ်းယွမ်းပႅတ်ႈပၼ်ႁႃၵၢၼ်သိုၵ်း၊ ၵၢၼ်တိုၵ်း ဢၼ်ပဵၼ်မီးယူႇၼႂ်းမိူင်းၼႆ့ယဝ့်။
ၶဝ်ၵေႃႈတေဢမ်ႇၶႂ်ႈႁႂ်ႈမီးလွင်ႈတိုၵ်း၊ လွင်ႈယိုဝ်းၵၼ်ယဝ့်ၶႃႈ ။လွင်ႈၼႆ့ တေ့ လႆႈဝႃႈၼေ့ၼွၼ်းယဝ့် ။
ၵူၺ်းၵႃႈပေႃးတူၺ်းငဝ်းလၢႆယၢမ်းလဵဝ် ၵမ်းၵမ်းပဵၼ်ပၢင်တိုၵ်းၵၼ်တင်း (RCSS)သေၽၢႆႇKIOၶဝ်ၵေႃႈ
ၶိုၼ်းပဵၼ်ပၢင်တိုၵ်းၵၼ်ထႅင်ႈ ။ ၵွပ်ႈၼၼ် ၶၢတ်ႈလၢမ်းလႆႈဝႃႈ ၶဝ်တေဢွၼ်ၵၼ်ဢုပ်ႇဢူဝ်းလွင်ႈပၼ်ႁႃၸိူဝ်းၼႆ့
ၵႂႃႇယူ့ ဝႃႈၼႆ။
ၼႂ်းပၢင်ဢုပ်ႇပွၵ်ႈၵမ်းၼႆ့ တၢမ်တူဝ်ၸွမ်သိုၵ်းလူင် ဢိၼ်ႇပၼ်ႇလႃ့ ႁူဝ်ပဝ်ႈမုၵ့်ၸုမ်းလွတ်ႈလႅဝ်းသဝ်းၶေႃမိူင်းၶၢင် (KIO) လႆႈၶိုၼ်ႈႁွတ်ႈသေၶဝ်ႈပႃး တွၵ်ႇတိူဝ်းရႃႇၵျူႇ၊ ၸဝ်ႈႁၢၼ်လႃ့ဢွင်ႇ ၶဝ်ၸိူဝ်းၼႆ့ ၵေႃႈ လႆႈၶိုၼ်ႈႁွတ်ႈပႃးၸိူဝ်း
ၼႆ့ၼႆယဝ့်။
ၽၢႆႇၵေႃႇမသိၼ်ၵမ်ၵၢၼ်ငမ်းယဵၼ်(PC)ၶဝ်ၸမ့် ၸွမ်သိုၵ်းလူင်(ၵဝ်ႇ) ဢူးၶိၼ်ႇၸေႃးဢူး ၽူႈၼမ်းၼႂ်း-2(PC)ႄလႈ ၶဝ်ႈပႃး ၸွမ်ႁၢၼ် တၢၼ်းထုတ့်တဵင်း ၵႅမ်ၽူႈၵွၼ်းၸရၽ၊ ဢူးၸေႃးထေး ၊ ဢူးလႃ့မွင်ႇသူၺ်ႇ ၶဝ်ၸိူဝ်းၼႆ့ ၶဝ်ႈ
ႁူမ်ႈပႃး။
ၽၢႆႇၶွင်ႇၸီႇဢဝ်ၶိုၼ်းၸိုင်ႈတႆး ((RCSS)ၸမ့် တၢမ်တူဝ် ၸွမ်သိုၵ်းလူင် ယွတ်ႈသိုၵ်းလႄႈ ၶဝ်ႈပႃး ၸဝ်ႈသိုၵ်းလူင်ၸၢႆးငိုၼ်း ၊ ၸဝ်ႈၶိုၼ်းသႂ်ႇ ၽူႈပၼ်တၢင်းႁၼ် ၽၢႆႇၵၢၼ်မိူင်းၸိူဝ်းၼႆ့ လႆႈၶဝ်ႈႁူမ်ႈဢုပ်ႇဢူဝ်းၵၼ်ၵႂႃႇယူႇ။
ပၢင်ဢုပ်ႇဢူဝ်းပွၵ်ႈၼႆ့ ၵွပ်ႈပဵၼ်ပၢင်ဢုပ်ႇဢူဝ်းသုၼ်ႇတူဝ်လွတ်ႈလႅဝ်းလႄႈ ဢမ်ႇၸၢင်ႈတမ်းဝၢင်းၶေႃႈတႅပ်းတတ်း
သင်သေၶေႃႈ ဝႃႈၼႆ။
တႅမ်ႈၶၢဝ်ႇ -မွၵ်ႇၼမ့်ၶူင်း


text:
တွၼ်ႊတႃႇလွင်ႈတူမ်ႈႁုင်ၼႆၸိုင် ၵူႊမုင်ႉႁေႃႁိူၼ်း ဢမ်ႇဝႃႈ ၸၢဝ်းၶိူဝ်း ဢၼ်လႂ် တိုၼ်းဝႃႈတေမီး ၶိူင်ႈၸွႆႈ တႃႇတူမ်ႈႁုင် ဢၼ်ႁွင်ႉဝႃႈ ၵၢၵ်ႇ၊ ၵၢၵ်ႇဢွၼ်ႇ ၼႆၼၼ်ႉယူႇယဝ်ႉ။
ၵဵဝ်ႇၵပ်းလူၺ်ႈ ဢၼ်ႁဝ်းႁွင်ႉဝႃႈ ၵၢၵ်ႇ ၼၼ်ႉသေလႄႈ တီႈဝဵင်းၼမ်ႉၶမ်း မီးမေႃမိုဝ်းတႆး ဢိၵ်ႇ ၵူၼ်းႁဵတ်းၵၢၼ်ၸွမ်း လွင်ႈလေႃႇႁဵတ်း ၵၢၵ်ႇ မႃး လၢႆပၢၼ်ယူႇယဝ်ႉ။
မိူဝ်ႈလဵဝ်ၼႆႉ ပီႊၶရိတ်ႉ ႒႐႑႔ ၼီႈ သေ ပေႃးဢဝ် ၸၼ်ႉၸိုင်ႈမိူင်းမႃးၸိုင် ၽႂ်ၽႂ်ၵေႃႈလၢတ်ႈထိုင် လွင်ႈတူင်ႇဝူင်း ဢႃႇသီႊယၼ်ႊ (ASEAN community)။ ၵမ်းၼႆႉ ၵူၼ်းတႆးႁဝ်းၵေႃႈ ပႅၵ်ႉသမ်ႉ ဢမ်ႇမီး ၸိုင်ႈမိူင်း ႁၢင်းၶေႃသေတႃႉ ႁဝ်းႁႃးထုၵ်ႇလီႁူႉထိုင်ဝႃႈ ၸၼ်ႉၸိုင်ႈမိူင်း ဢမ်ႇၼၼ် မိူင်းႁူမ်ႈတုမ်ႊ ဢၼ်ႁဝ်းၶႃႈ ယူႇသဝ်းယူႇၼႆႉ ပိူၼ်ႈတေၶိုၼ်ႈၼႃႈၵႂႃႇ ၸိူင်ႉႁိုဝ်ၼႆၼၼ်ႉ လွင်ႈဢႃႇသီႊယၼ်ႊၼႆႉ လီႁူႉထိုင်ယူႇတေႉတေႉ၊ ထႅင်ႈလွင်ႈၼိူင်ႈ ယိူင်းဢၢၼ်း လႆႈတႅမ်ႈလိၵ်ႈၽိုၼ်ၼႆႉၵေႃႈ ယွၼ်ႉဝႃႈ လိၵ်ႈၵဵဝ်ႇၵပ်း ဢႃႇသီႊယၼ်ႊၼႆႉ ၾၢႆႇတႆး ဢမ်ႇပေႃးမီး။
ထၢမ် - ၸိုဝ်ႈ ယိင်းသႅင်လူႇ ၼႆႉ ပဵၼ်ၸိုဝ်ႈတေႉၶႃႈႁႃႉ?
တွပ်ႇ - မိူဝ်ႈလဵၵ်ႉတႄႉႁွင်ႉၼၢင်းသဵၼ်ႇ ဝၢႆးမႃး ၸင်ႇတၢင်ႇၸိုဝ်ႈမႂ်ႇဝႃႈ သႅင်လူႇ ၼႆဢေႃႈ
ထၢမ် - တႄႇသူင်ၸ်ႂပၢႆးမွၼ်းၽဵင်းၵႂၢမ်းမႃးၸဵမ်မိူဝ်ႈလ်ႂၶႃႈ?
တွပ်ႇ - သူင်ထွမ်ႇၸဵမ်မိူဝ်ႈၵေႃႉလဵၵ်ႉယဝ်ႉ ပေႃးတေၼွၼ်းၼႆ လႆႈပိုတ်ႇၽဵင်းသေ ၸင်ႇၵွၺ်ႈၸၢင်ႊလပ်းၶႃႈ
မၢၵ်ႇသၢင်းၽေႃး(မၢၵ်ႇၶူင်ႊ)ၼႆႉပဵၼ် မၢၵ်ႇမႆႉဢၼ်ၽုၵ်ႇလႆႈႁိုင် လႆႈၵိၼ်ၵူႊပီႊ ဢဝ်ႁဵတ်းဢီႈယႃၵေႃႈလႆႈ မၢၵ်ႇ မၼ်းၵေႃႈဢၼ်လိပ်း ဢၼ်သုၵ်း ၵိၼ်လႆႈ တၢင်းသွင်မဵဝ်း သမ်ႉပဵၼ်ဝီႉတႃႇမိၼ်ႇ (Vitamin) ဢဵၼ်ႁႅင်းၶွင်ၵူၼ်းႁဝ်းၸွမ်း ၼင်ႇၼႆ။


text:
လိူၼ်ၵျႃႇလၢႆႇ 31 ဝၼ်း ပီႊ 2018 ၼီႊ
လုမ်းတႅၼ်းၽွင်းမိူင်းႁူမ်းတုမ်ၵွၼ်ႇၵရႅတ်ႉ မိူင်းၾိလိပ်ႉပိၼ်း မၵ်းမၼ်ႈပၼ်မၢႆမီႈ တႃႇလူင်ပွင်ၸိုင်ႈ ပိုၼ်ႉတီႈ ႁႂ်ႈမီးသုၼ်ႇလႆႈဢုပ်ႉပိူင်ႇၶိုၼ်း ၼႃႈတီႈမိၼ်ႊတိူဝ်ႊၼႃႇဢူဝ်ႇ ဢၼ်ပဵၼ်ၽႅၼ်ႇလိၼ် ၶိူဝ်းၵူၼ်းမူႇသလိၼ်ႇ ၼႂ်းမိူင်းၾိလိပ်ႉပိၼ်းၼၼ်ႉဝႃႈၼႆ။
တႃႇတေမီးသုၼ်ႇလႆႈဢုပ်ႉပိူင်ႇႁင်းၶေႃၼၼ်ႉ ႁူဝ်ၼပ်ႉၵူၼ်းမွၵ်ႈ(120,000)ၵေႃႉ လႆႈႁူင်ႈႁၢႆၵႂႃႇၸွမ်း ၼႂ်းပၼ်ႁႃလွင်ႈသုၵ်ႉဢူၼ်ၵဝ်း ဢၼ်ႁိုင်ၼၢၼ်းၶၢဝ်းယၢဝ်းၼၼ်ႉသေ မုၵ်ႉၸုမ်းၵေႃႇၵၢၼ်ႁၢႆႉ(IS)ၶဝ်ၵေႃႈလႆႈၶဝ်ႈၵႅဝ်ပႃးၸွမ်းၼႆယဝ်ႉ။ မၢႆမီႈသုၼ်ႇလႆႈဢုပ်ႉပိူင်ႇႁင်းၶေႃ ဢၼ်မီးၸိုဝ်ႈဝႃႈ (Bangsamoro Organic Law)ၼၼ်ႉ လႆႈမၵ်းမၼ်ႈၵႂႃႇတီႈၼႂ်းလုမ်းတႅၼ်းၽွင်းမိူင်းႁူမ်ႈတုမ် ၵွၼ်ႇၵရႅတ်ႉလူင်ၼၼ်ႉသေ ၸွမ်ၸိုင်ႈမိူင်းၾိလိပ်ႉပိၼ်း တူႇတႃႇတေးၶိုၼ်းလူင်းလၢႆးမိုဝ်းမၵ်းမၼ်ႈပၼ်ၵႂႃႇ ၼႂ်းဝူင်ႈၼႆႉ ၼႆ ယဝ်ႉ။
တီႈၼိူဝ်ၵုၼ်ပၢင်ႇလၢႆႇၸိူဝ်းဢၼ်မီးၽၢႆႇတူၵ်း တွၼ်ႈလိၼ်မိၼ်ႊတိူဝ်ႊၼႃႇဢူဝ်ႇၼၼ်ႉ ၶိူဝ်းၵူၼ်းမူႇ သလိၼ်ႇၶဝ်ႇယူႇသၢင်ႈသဝ်းမႃးၶၢဝ်းတၢင်းမွၵ်ႈ 500 ပီႊပၢႆသေ တီႈၼႂ်းယူင်ႉၵၢၼ်လူင်ပၢႆးမၢၵ်ႈမီးၼၼ်ႉ ၶိူဝ်းၵူၼ်းၶရိတ်ႉယၼ်ႇၶဝ်ၵုမ်းၵမ်ဝႆႉလႄႈ ပဵၼ်ငဝ်ႈငႃႇဢၼ်ႁဵတ်းႁႂ်ႈ ၶိူဝ်းၵူၼ်းမူႇသလိၼ်ႇၶဝ် ဢမ်ႇမီး လွင်ႈပဵင်းပေႃးၸႂ် ၼႆယဝ်ႉ။ ငဝ်းလၢႆးတိုဝ်ႉတၢၼ်း သုၼ်ႇလႆႈဢုပ်ႉပိူင်ႇႁင်းၶေႃ ပေႃႇပဵၼ်မီးမႃးသေတႃႉ ၵေႃႈ တပ်ႉသိုၵ်းတႃႇၵႅတ်ႇၶႄၼႃႈတီႈၼၼ်ႉတေႉ တေဢမ်ႇဝႆႉႁင်းၶေႃ တေႁူမ်ႈၵၼ်တင်းတပ်ႉသိုၵ်း မိူင်းႁူမ်ႈတုမ်ၾိလိပ်ႉပိၼ်း ၼႆယဝ်ႉ။
တႅမ်ႈၶၢဝ်ႇ – မွၵ်ႇၶမ်းၶူင်း